
Ons is 'n gesin 
van spaarders. 


Ons spaar 
by die regte plek 
—Volkskas. 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 


VOLKSKAS 


HEEEEEEKLEEEEEEG ELEK DEE KERE GE EA RAGE KERE ERA K GESOEK KA KS ELEK SKOK KE RE EKKE KOEL KERE KERKE RD KERS KG ED KORES RE KAREE KA RANK KN NN NS 


COLIGNY HET DIE CHRISTELIKE LIEFDE VAN ELKE PROFESSOR, PREDIKANT EN KERKRAADSLID NODIG. 
BETOON DIT DEUR AAN HIERDIE WEDSTRYD DEEL TE NEEM. 


WEN 'N 1972 MINI DE LUXE 
OF 
R1200.00 KONTANT IN DIE ALGEMENE KENNIS-WEDSTRYD 


REELS: 


Enige persoon behalwe die drie organiseerders van die wedstryd mag deelneem. 

Inskrywings moet op 'n skoon papier geskryf word en in 'n verseëlde koevert geplaas word. Onthou 
om u naam en adres daarop in te vul. 

Die getal inskrywings per persoon is onbeperk, maar elke inskrywing moet vergesel word van 'n mini- 
mum-donasie van R1.00. 

Ongekruisde posorders moet gebruik word vir die donasie en uitgemaak word: Algemene Kenns-Wed- 
stryd, Posbus 116, Coligny, Wes-Transvaal. 

Die beslissing van die beoordelaars is finaal en geen korrespondensie sal gevoer word nie. 

In geval van 'n gelykop uitslag, sal soortgelyke wedstryd vir die wenners uitgeskryf word, totdat 'n 
finale wenner uitgewys is. 

Die sluitingsdatum is (inskrywings met posstempel) 30 Julie 1972. Indien nie genoeg inskrywings ont- 
vang word nie, sal die sluitingsdatum uitgestel word en in die pers aangekondig word. 

Die motor kan besigtig word by die verskaffers: Coligny Motors. 

Hierdie advertensie verskyn net een keer. 







— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR! PRETORIA 





Oo IT od sl EP 


VRAE: 
1. Wie was die 1ste Predikant van Transvaal? 
Wie was die 1ste Minister in 1926? 
3. Watter Krieketspan het in 1970-1971 die Gilette beker gewen? 


ANTWOORDE: Naam: 


N 





Indien u nie weet wie die eerste predikant was nie vra u predikant. As u die antwoord op vraag twee nie 
ken nie vra enige party-kantoor, op vraag drie die kantoor van enige krieketbond. 

EENS: 


In hierdie artikel wil ons die aandag gee aan die 
groot eenwordingsproses wat deesdae gaande is. 
Dit kom voor op verskillende terreine in die volkere- 
wêreld. Ons wil ons egter beperk tot net drie van 
hierdie gebiede om daarna 'n blik in die toekoms van 
hierdie eenheidstrewe te werp. 


Een wêreldregering: 


Hierdie strewe is nie iets net van ons twintigste 
eeu nie. Reeds in die vroegste tye was daar al 
alliansies onder die volke, asook wêreldryke wat net 
op 'n ander wyse dieselfde beoog het. 

In ons tyd egter neem dit op 'n wêreldomvatten- 
de wyse toe. Behalwe die paar groot alliansies soos 
die Noord-Atlantiese Verdrag en die Warschau-pakt, 
is daar egter die Verenigde Volke-organisasie. 

Hierdie laaste organisasie omvat nou alle volke 
van die grootste tot die kleinste eilandstaatjie en 
bemoei hom al meer met almal en alles en wil orals 
al meer die lakens uitdeel. 

Dit is 'n magtige organisasie, groter as enigiets 
van dié aard in die verlede. Ongetwyfeld sal dit die 
voorloper word van een groot wêreldregering. Dit is 
nie 'n vreemde gedagte nie. Nie alleen is dit moont- 
lik omdat die wêreld deur die hedendaagse kom- 
munikasiemiddels so ,,klein” geword het nie, maar 
ook omdat invloedryke leiers dit reeds verwelkom 
het. Nog onlangs het so 'n invloedryke Wes-Euro- 
pese minister hom ten gunste daarvan uitgespreek 
en gesê dat hy geen ander oplossing vir al die 
moeilike wêreldprobleme sien nie. 

Hierby kom ook nog dat die kommunisme met 
sy wêreldrewolusie dit ook as ideaal vir sy Marxis- 
tiese strewe stel. 


Die internasionale geldstelsel: 


Hierdie eenwordingsproses word nie alleen ge- 
vind op internasionale politieke gebied nie. Dit het 
ook sy verskyning reeds gemaak op die vlak van die 
internasionale monetêre geldwesea. Sê ingewikkeld 
en sê verwikkel het dit deur die internasionale 
handel geword, dat die probleme wat ontstaan nie 


[] Blaai om 

EEN 


7] Vervolg van vorige bladsy 


deur een land of een geldwese, al is dit ook die 
magtigste dollar, opgelos kan word nie. Volke kan 
sonder die handel op internasionale vlak nie meer 
lewe nie. En die handel en daarmee gepaardgaande 
die magtige mammon, neem al groter afmetings aan 
en vertoon steeds meer 'n internasionale vorm. 


Een godsdiens en een wêreldkerk: 


Die derde groot strewe van die eenwordings- 
proses word gevind op die gebied van kerk en 
godsdiens. In sommige lande word pogings aange- 
wend om verskillende kerke te verenig Soos in 
Engeland, Nederland, die Verenigde State, Indië en 
in Suid-Afrika tussen die Engelssprekende kerke. 

Dan is daar ook nog die saamsmeltingsgedagte 
tussen verskillende en selfs uiteenlopende gelowe, 
soos van die Christendom met Oosterse godsdien- 
ste. En daar gaan ook reeds stemme op vir die naas- 
bestaan van Christendom en Marxisme en sal dit 
by naasbestaan bly? 

Die Wêreldraad van Kerke loop voor in hierdie 
eenheidstrewe en sy Sentrale Raad het al met 'n 
vergadering in Rusland hom uitgespreek vir 'n naas- 
bestaan van Christendom en Marxisme, en dit hoe- 
wel laasgenoemde ateisties is en God en godsdiens 
verwerp en Christene vervolg. 





'n Blik in die toekoms van die eenheidsproses: 

Opsommend kan ons as ons wel oorwoë mening 
uitspreek, dat uit bostaande kort uiteensetting blyk 
dat die koers van die wêrelddenke is: (1) na een 
wêreldregering met een parlement in die voetspoor 
van die V.V.O. (2) na een internasionale geldstelsel 
met een groot wêreldse handel. (3) na een wêreld- 
kerk met een gemeenskaplike geloof, wat 'n mens- 
gemaakte godsdiens sal wees. 


En hierdie drie groot strewes sal alles van die 
mens en sy groot vernuf en wetenskap verwag. Vir 
God sal daar geen plek wees nie. 'n Soort gods- 
diens sal net geduld word in 'n poging om so die 
mens se diepste sielebehoefte te bevredig sodat 
hy ook innerlik verslaaf kan word. Die mens as 'n 
wese met liggaam @n siel kan immers van brood 
alleen nie lewe nie. 


En dan as die eenheid in alles bewerkstellig is, 
dan is die tyd ryp dat die antichris sy verskyning 
sal maak, hy wat hom sal ,,verhef bo al wat God 
genoem word en voorgee dat hy God is” (2 Thess. 
2:1-10). 


Joh. Dreyer. 





Ook ,Readers Digest” kap die 
Weêreldraad van Kerke 


Die verset teen die onbybelse besluit van die 
Wêreldraad van Kerke (W.R.v.K.) om terrorisme 
met kerkgeld te steun het nog nie afgeneem nie. Die 
jongste teenkanting kom van die invloedryke, wê- 
reldbekende Amerikaanse tydskrif ,,Readers Digest.” 
Hierdie ,,Digest'” het 'n buitengewone, ongelooflik 
hoë oplaag van miljoene en dit word gelees oor die 
hele wêreld. 

Dit is geen kerklike of teologiese tydskrif nie, 
maar 'n gewoon ,,wêreldse” blad. En selfs so 'n 
blad verstaan beter as die W.R.v.K. wat die taak, 
die roeping en die funksie van die kerke is. 

Die ,,Church Herald” uit Amerika skrywe na 
aanleiding hiervan, dat die redakteur van die ,,Read- 
ers Digest” veral krities was oor die ,,Program to 
Combat Racism' van die Wêreldraad, wat groot 
bedrae geskenk het, aan sogenaamde vryheidsveg- 
ters, insluitende dié in Suidelik-Afrika, wat van 
guerilla taktieke gebruik maak. In die ,,Digest” artikel 
is die vraag gestel: ,,Moet ons kerke rewolusies 
finansier?” Ook word daar die stelling neergelê: 
,Terwyl die Wêreldraad die evangelie van rassege- 

regtigheid verkondig, gebruik hulle kerkgeld en kerk- 
like invloed om opstand in die Verenigde State en 
in Afrika te rugsteun. Is dit wat Christus geleer 
het?”, so vra die blad. 

Die redakteur van die ,,Digest” het ook daarop 
gewys, dat van die negentien bevoorregte organisa- 
sies om steun te ontvang was van veertien bekend, 
dat hulle betrokke was in guerilla aktiwiteite en baie 
van hulle terroriste is. Die ergste, so lui die artikel, 
is dat vier van die mees bevoorregte groepe geswore 
kommuniste is. 


Die antwoord van die Wêreldraad hierop: 


Soos te wagte was, is die antwoord hierop flou 
en ontwykend. Die Nederlander Van den Heuvel van 
die W.R.v.K., het uit Geneve hierop gereageer. Hy 
het die eintlike knelpunte omseil, dat dit in stryd is 
met die evangelie om kerkgeld vir terroristiese ge- 
weld te gebruik. Sy omseiling van die beskuldiging 
is dat die geskenk van die W.R.v.K. dan alleen vir 


C] Na volgende bladsy 


humanitêre doeleindes gebruik sou word sonder om 
te verduidelik hoe dit gekontroleer sou kan word, 
dat die moordende, bloedvergietende terroriste die 
ontvange kerkgeld dan nie vir hulle oorlogsugtige 
doeleindes sal gebruik nie. 

Van den Heuvel het ook nie verduidelik nie, wat 
die prinsipiële verskil vir die W.R.v.K. is tussen 
direkte hulp aan gewapende terroriste, en indirekte 
hulp. Hier geld die gesegde immers: ,,Die deler is so 
goed as die steler”, dit wil sê hierdie geval is die 
gewer (die W.R.v.K.) net so goed skuldig as die 
terroriste aan hulle bloedvergieting. 

En as dit waar sou wees dat die geld van die 
W.R.v.K. nic vir bomme nie, maar vir mensliewende 
doeleindes gebruik sal word, waarom wil die 
W.R.v.K. dan alleen wat die terroriste betref die 
barmhartige Samaritaan wees en nie ook wat die 
verdedigers van wet en gesag betref nie? Het die 
inboorlingstamme in Mosambiek en Angola, wat 
bedreig en deur die bomme gedood word, dan nie 
barmhartigheid, hulp en steun nodig as hulle beswyk 
in die stryd nie? 

Van den Heuvel skrywe verder in sy swakke 
verdediging van kerkgeld al sou dit net as mens- 
liewende kulpmiddel gebruik word vir diegene wie 
se taak is om oproer en chaos te bewerk, dat die 
Christelike kerk altyd hulp verleen het aan alle mense 
in nood, ongeag hulle geloof, politieke affiliasie of 
kleur. 

Maar dit is juis wat die W.R.v.K. nie doen nie. 
Hulle gee juis nié aan alle mense nie. Inteendeel, 
hulle gee in Suider-Afrika alleen aan terroriste, wat 
in kommunistiese lande opgelei is, en van kommu- 
nistiese wapens voorsien is. Dit is blykbaar die 
voorkeur wat die W.R.v.K. vir sy hulpverlening het. 


Hulle gee nie hulp aan Indiërs wat uit Kenia 
moes padgee weens rassediskriminasie nie. Hulle 
gee geen hulp aan verontregte handelaars in Zambië 
wat nie-Zambiërs is nie, ook nie aan Joodse gesinne 
in Rusland nie, en ook nie aan Christene in die Suide 
van Soedan wat deur Mohammedaanse owerheid 
en bevolking in die noordelike deel van die land 
veronreg en vermoor word nie. 

Die barmhartigheid van die Wêreldraad is deur- 
sigtig. Dit word deur hulle ideologiese keuse oor- 
heers en daarom kan dit sonder oordrywing as 
skynheilig bestempel word. 

Daarom ook het Van den Heuvel nie ingegaan op 
die opmerking in die ,,Digest '-artikel nie, dat ,,ergste 
van alles is, dat vier van die groepe, wat die ruimste 
finansiële steun ontvang het, geswore kommuniste 
is. 

En nie alleen in ,,Digest” is die beskuldiging van 
kommunistiese voorkeur voor die voete van die 
W.R.v.K. gelê nie, maar ook deur ander beswaar- 
makers van die dwase daad van die W.R.v.K., en 
nie alleen het Van den Heuvel daar swygend aan 
verbygegaan nie, maar so het tot dusver al sy 
medestanders dit gedoen. 

Ook geen wonder nie. Want hierdie, so opval- 
lende voorkeur van die Wêreldraad, kan dan ook nie 
met reg ontken word nie. 

Alles bymekaar geneem, kom dit daarop neer, 
dat die W.R.v.K. 'n indirekte — let tog op, nie 'n 
direkte nie! — hulpmiddel van die godlose kommu- 
nisme is om sy rewolusionêre planne van wêreld- 
oorheersing en een groot kommunistiese wêreldryk 
tot verwesenliking te help bring. 


— Joh. Dreyer. 


Ongeduidig geword 


Numeri 21:4b: ,,. . . maar die siel 
van die volk het op die pad ongedul- 
dig geword.” 

Broeders en susters in ons Ilere 
Jesus Christus, 

In die gedeelte wat ons teksvers 
voorafgaan lees ons van die volk 
Israel terwyl hulle nog op pad is na 
die beloofde land. Kort tevore het 
Aaron op die berg Hor gesterwe 
nadat Moses en Eleaser hom daar- 
heen vergesel het. Hule reis betree 
nou 'n nuwe stadium. Die omswer- 
wing deur die woestyn het byna aan 
`n einde gekom want voor hulle lê 
'n bewoonde streek . . . 'n gebied 
wat deur mense bewoon word, 'n 
gedeelte waar 'daar ander konings 
heers. Gevegte sal van nou af gevoer 
word, nuwe gevare sal nou ervaar 
word. Maar ook hierin en hiervoor 
hoef hulle nie 'te vrees nie. Want 
die hand van die Here hulle God, wat 
hulle uit Egipteland uit die slawe- 


huis uitgelei het, sal hier met hulle 
wees. Dit sien ons baie duidelik uit 
ons Skrifgedeelte waar ons lees van 
die aanval van die koning van Arad 
op die Israeliete . . . hoe hy hulle 
oorrompel het en sommige van hulle 
weggevoer het .. . hoe dit hom later 
baie duur te staan gekom, toe die 
Here die Kanainielte en hulle stede 
in die hande van die Israeliete laat 
val het en hulle met die banvloek 
getref is. 





DS. C. J. A. SIMPSON 





Van hierdie punt af het die pad, 
na die land waarheen hulle op trek 
was, met 'n ompad om Edom geloop. 
Hulle kon nie maar reguit koers kry 
deur Edom nie, want in Deut. 2:9 
lees ons dat Moab nie in die hande 
van Israel sou kom nie. Die Here 
het Ar as besitting aan die kinders 


van Lot gegee. Hulle moes dus om 
Edom trek en dit het meegebring dat 
Israel nie die maklikste en kortste 
pad na die land van die belofte sou 
kon volg nie. Dit was op hierdie tyd- 
stip tydens hierdie lang en uitge- 
rekte roete by Edom verby, dat die 
volk Israel opnuut weer opstandig 
geword het. Soos soveel kere vante- 
vore het hulle gemurmureer en ge- 
kla, met die verskil; dit het hierdie 
keer veel verder gestrek, dit was 
omvangryker van aard en inhoud. 
Hulle het nie net teen Moses en 
God gekla nie, maar Moses en God 
verkwalik. Hulle het weer gekla oor 
die brood en die water, maar hierdie 
keer nie oor enige gebrek nie, maar 
oor die aard daarvan. Daar was nie 
gebrek nie . brood was volop. 
Die Here self het manna uit die 
hemel aan hulle geskenk. Daar was 
ook geen gebrek aan water nie. Tel- 

[7] Blaai om 

kens het die Here op wonderbaarlike 
wyse in al hulle behoeftes voorsien. 


Hulle mumureringe was te wyte 
aan die werkswyse van (God. Hulle 
was ontevrede oor die wyse waarop 
God hulle op hulle bestemming sou 
bring. Hulle was nou moeg vir al 
hierdie gedraai en gesukkel. Hulle 
wou sake in eie hande neem. Hulle 
siel het ongeduldig geword op die 
pad waarlangs die Here hulle gelei 
het. En dit was hulle ongeduld wat 
meegebring het dat hulle ontevrede 
was met die voedsel wat die Here 
God self in sy grote barmhartigheid 
en genadige voorsiening aan hulle 
geskenk het. Voedsel uit die hand 
van die lewende God word deur hulle 
,ellendige kos” genoem. Ja, hulle sê: 
,Ons siel walg van die ellendige 
kos.” 

Dit is die resultaat van ongehoor- 
saamheid. Want hier is ongeduld en 
ongehoorsaamheid voëls van eender- 
se vere. En die vrugte van hierdie 
ongehoorsaamheid en ongeduldig- 
heid is wrang soos dit maar 
altyd die geval is, die vrugte van 
ongehoorsaamheid is altyd wrang. 
Dit bring mee dinge soos onverge- 
noegdheid, ontevredenheid, opstan- 
digheid, koppigheid, en uiteindelike 
selfvernietiging. So was dit toe en 
so sal dit altyd wees. Dit geld ook 
vir die tyd waarin ons lewe. Dit is 
die ellendige valput waarin ook die 
gemeente en die kerk van Jesus 
Christus telkens beland het en daar 
is tekens dat dit vandag ook aan die 
gebeur is. Dat die siel van die volk, 
ook van die volk van die Nuwe Ver- 
bond, op die pad na die land van 
belofte ongeduldig word . . . dat die 
verwagtings wat die kerk koester, en 
die ideale wat die kerk dikwels het 
en werkswyses wat die kerk dikwels 
openbaar dikwels van die merk af is. 
En dit alleen omdat ongehoorsaam- 
heid aan die WOORD van die Here 
twyfel en wangeloof meebring. 


Dit is teen hierdie ernstige krank- 
heid en siekte wat Paulus in duide- 
like en ondubbelsinnige taal gewaar- 
sku het in sy briewe aan die ge- 
meentes in 'Thessalonika en in Kuo- 
losse. Dat die gemeente nie moet 
begin wonder en twyfel nie. Dat 
hulle nie moedeloos en opstandig 
moet word omdat die wederkoms van 
Christus nie volgens hulle eie ver- 
wagtings en opinies plaasvind nie. 
Dat hulle nie moet treur soos die 
ander mense wat geen hoop het nie 
omdat hulle nie geloof besit nie en 
dat hulle hulle nie aan bandeloosheid 
en ongebondenheid moet oorgee en 
leef asof niks per slot van rekening tog 
saak maak nie. Hy roep hulle op 


tot volharding in die suiwerheid van 
die leer en in die standvastigheid 
van die geloof. Dit sê hy veral in sy 
brief aan Timotheus waar hy `n 
besondere woord rig tot die opsie- 
ners, dit wil sê, die ouderlinge, en 
die diakens. Want sê Paulus: ,Ek 
skryf hierdie dinge in die hoop om 
gou na jou te kom. Maar as ek ver- 
toef, dan kan jy weet hoe iemand 
hom moet gedra in die huis van God, 
wat die gemeente is van die lewende 
God, `n pilaar en grondslag van die 
waarheid.” 


Dit gaan dus om hierdie een be- 
langrike saak. Dat die volk van God, 
die gemeente van Jesus Christus, 
hulle sal hou by die lewende WOORD 
van die Here deur daaraan gehoor- 
saam te wees. En vir ons as gemeen- 
te, as kerk en as gelowiges geld hier- 
die woord in net so `n ryke en 
ernstige mate as vir die volk van die 
ou verbond destyds. 


Want Christus is die brood wat 
uit die hemel neergedaal het soos 
Hyself dit in die Johannes evangelie 
stel. Dit is Hy wat sy liggaam en sy 
bloed as `n spys en drank tot die ewige 
lewe aan sy gemeente geskenk het. 
'n Spys en drank wat ons dorstige en 
hongerige siele voed en laaf tot die 
ewige lewe. 


Hierdie uiispraak het 'n steen des 
aanstoots geword vir die Jode wat te- 
kens gesoek het en `n rots van stuike- 
ling vir die Grieke was wysheid gesoek 
het . . . vir Paulus egter was dit 'n 
krag van God tot redding vir elkeen 
wat glo, eerste vir die Jood en ook 
vir die Griek. En omdat Paulus dit 
geglo het en met alle krag daaraan 
vasgehou het kon hy met oortuiging 
aan die Korinthiërs skrywe: ,Daar- 
om my geliefde broeders, wees stand- 
vastig, onbeweeglik, altyd oorvloedig 
in die werk van die Here, omdat 
julle weet dat julle arbeid in die 
Here nie tevergeefs is nie.” (1 Kor. 
15:58). 


Dit is die geloof en die daarmee 
gepaardgaande gehoorsaamheid aan 
die Woord van God wat hierdie dinge 
moontlik maak. Wat die siel rustig 
en doelgerig koers gee en daardie 
koers laat behou. Soos die Apostel 
ook skrywe: ,, . . . dat die broeders 
hulle eer daarin stel om rustig te 
lewe en hulle eie sake te behartig 
deur met die hande te werk Soos 
hulle beveel is.” (1 Thess. 411). 
Om aan te gaan met die daaglikse 
take wat daar elke dag op hande is 
terwyl daar terselfdertyd met dank- 
bare biddende en gehoorsame harte 
gelet word op die Woord van die 
genade waardeur die gelowige van 

dag tot dag lewe, en sê behoue bly 
vir die saligheid wat aan die einde 
van die dae die lot en deel van die 
ware kerk van Christus sal wees. 


En hierdie ware kerk van Christus 
is geen mensgemaakte organisasie 
nie. Die kerk is die eiendom van 
Christus. Dit is inderwaarheid soos die 
Heidelbergse Kategismus dit so goed 
beskrywe: ,,.. . 'n gemeente wat die 
Seun van God uit die ganse menslike 
geslag vir Hom tot die ewige lewe 
uitverkies het en deur sy Woord en 
Gees in die eenheid van die ware 
geloof, van die begin van die wêreld 
af tot aan die einde toe, vergader, 
beskerm en onderhou.” 


Die grondslag en die voortbestaan 
van die kerk is vanweë Jesus Chris- 
tus en deur Jesus Christus. Die ge- 
meente is daar omdat Christus daar is 
en dit deur sy Woord in aansyn ge- 
roep het. Anders gestel: Die gemeente 
is daar waar SY WOORD en WAAR- 
HEID is. Hoe klein die getal of hoe 
arm hulle ook al mag wees, maak nie 
saak nie. Waar sy Woord en waarheid 
nie is nie, daar is daar nie 'n gemeen- 
te nie, maak nie saak hoe talryk en 
invloedryk, versier en indrukwekkend 
daardie groep van mense ookal mag 
wees nie. Hulle is hoogstens `n vel- 
gadering van mense. 


Wanneer die siel van 'n gemeente 
ongeduldig word met die vordering en 
die werkswyse, die resultate en die 
gevolge van die Woord van God, dan 
soek so `n gemeente, dit wil sê ook 
die indiwidue in daardie gemeente, 
ander metodes om gouer by sy be- 
stemming uit te kom. En dit is wan- 
neer dit gebeur dat die kerk ontrou 
word aan die een vereiste wat van 
die kerk kerk van Jesus Christus 
maak. Die opdrag: ,,Glo in God, glo 
ook in My”, geld ook vir ons van 
vandag. En wie in Jesus glo, glo ook 
sy Woord en het sy Woord lief. En 
sy Woord leer ons dat Hy gegaan het 
om plek te berei. En as Hy gegaan het 
en plek berei het, dan kom Hy weer 
om die wat syne is te roep en saam 
met Hom te neem sodat hulle kan 
wees waar Hy is. 


Hy het nog nie weer gekom nie. 
Dit is nog ,,n klein tydjie” voordat 
dit sal gebeur. Maar in hierdie ,,klein 
tydjie” moet sy gemeente, sy kerk, 
nie ledig wees nie. Hulle wat in die 
kerk is moet in afwagting vir Hom 
wag. Hulle moet nie slaap nie, maar 
wakker wees. Elke oomblik gereed om 
die Bruidegom, Jesus Christus, te ont- 
vang . . . die lampe gevul met die 
kosbare olie van geloofverwagting. 


[7] Vervolg op bladsy 10 


Mag Kindertjies dan Gedoop word? (iv) 


Die manier waarop die doop ge- 
skied, het bepaald ook iets te make 
met die besware teen die kinderdoop. 
Want 'n kindjie kan tog moeilik on- 
dergedompel word. Dit sou nie sinvol 
wees om dit sê te doen nie. 


Na die woord onderdompel word 
tevergeefs in die Bybel gesoek. Dit 
kom net nie voor nie. Dit word uit 
tekste afgelei. Die teks wat hiervoor 
moontlik eerste in aanmerking kom, 
is Hand. 8:38, 39, waar die diaken 
Filippus, in opdrag van die engel van 
die Here (vers 26) die hofdienaar van 
Ethi6pié onderrig en gedoop het. 


Nou word dit gewoonlik in die 
kringe, wat die onderdompelingsdoop 
voorstaan, so gestel dat Filippus die 
dopeling onder die water gehad het. 
Daar word gesê: ,,Afklim in die water” 
en uit die water opklim” beteken 
tog onderdompeling. Maar is dit so? 
Die Grieks, die oorspronklike taal van 
die Nuwe Testament, gebruik nie die 
woordjie ,,in” nie, maar wel die 
woordjie ,,eis”, wat letterlik eintlik 
beteken ,,na”. `n Letterlike vertaling 
van vers 38 op dié punt is dan eintlik, 
dat Filippus en die hofdienaar afge- 
klim het na die water toe. Dit wil 
sê, hulle het van die wa afgeklim en 
die wal afgegaan na die water toe. 
Dat die woorde: ,,In die water afge- 
klim” nie onderdompeling beteken nie, 
blyk daaruit dat daar staan: ,,Hulle 
het altwee in die water afgeklim” en 
dan word daar in `n aparte sin byge- 
voeg: ,En hy het hom gedoop.” En 
hierdie laaste sinnetjie sluit dus die 
moontlikheid uit om uit die woorde 
,En hulle het altwee in die water 
afgeklim”, en .toe hulle uit die water 
opklim”, af te lei dat die dopeling 
onderdompel is. 


Maar hoe het die doop daar dan wel 
plaasgevind? sal iemand miskien vra. 


Omdat dit nie presies deur Lukas 
beskrywe is nie, kan ons dit alleen op 
groot hoogte vaastel deur te vra: Wat 
was die gebruik in Israel en hoe sou 
die dissipels van Jesus sy woorde in 
die doopbevel: ,,Gaan dan heen, maak 
dissipels van al die nasies en doop 
hulle...” (Matt. 28:19) opgevat het? 
Blykbaar het Jesus dit nie belangrik 
genoeg geag om voorskrifte te gee, 
hoe die doop presies moet geskied nie. 
Trouens die presiese manier waarop 
gedoop moet word is nie van prinsi- 
piële belang nie. Wat wél in die op- 
drag voorgeskryf word, is dat dit moet 
geskied in die Naam van die Vader 
en die Seun en die Heilige Gees. Om 
soveel klem te 1ê op die manier van 
die doop, dat selfs mense wat reeds 
gedoop is in die Naam van die drie- 
enige God in die kringe, wat die 


onderdompelingsdoop voorstaan, Oor- 
doop of weer gedoop moet word, is 
'n oorbeklemtoning van `n bysaak. Die 
manier van doop word op dié wyse 
`n voorwaarde tot die saligheid ge- 
maak. En dit is een van die prinsipiële 
besware teen die sektes, want `n by- 
saak word sê tot hoofsaak gemaak. 

Maar hoe sou die dissipels van 
Jesus dan wel die doopopdrag opge- 
vat het? As Jode sou hulle in elk 
geval dit nie as onderdompeling opge- 
vat het nie om die eenvoudige rede 
dat onderdompeling by Israel iets on- 
bekends was. 


By Israel was besprenkeling die 
manier waarop reiniging simbolies 
plaasgevind het. Die reinigingswette 
getuig daarvan op talle plekke in die 
Ou 'Testament. Vergelyk Lev. 4:17; 
5:9; 16:14, 15; Num. 8:7. `n Dier moes 
geslag word en die priester moet met 
sy vinger van die bloed op die versoen- 
deksel as teken van die versoening van 
die sonde sprinkel (Lev. 16:14, 15). 
Om die Leviete te reinig, wat die 
dienswerk in die tempel moes verrig, 
is bepaal: ,,Sprinkel op hulle water 
van ontsondigins” (Num. 8:7). As 
simbool van die versoening van sonde 
moes die priester sewe maal voor die 
voorhangsel bloed sprinkel (Lev. 4:17). 


Al hierdie reinigingswette wys heen 
na die versoening deur die bloed van 
die kruis. En ook die water van die 
doop is `n beeld van die bloed van 
Christus wat reinig van alle sonde 
(1 Jon. 1:7) 


Omdat die apostels met hierdie sim- 
boliese reinigingswette groot geword 
het, wat met besprenkeling van bloed 
plaasgevind het, daarom sal hulle, 
tensy spesiaal anders onderrig, van- 
selfsprekend dit so opgevat het dat 
die water van die doop, wat wys op 
die bloed van Christus, besprenkel 
moet word op die dopeling. Dit lê tog 
voor die hand, dat as Christus dit 
anders wou hê as die gebruik in Is- 
rael, hy die nodige instruksies daartoe 
Sou gegee het. 


Ons stel ons voor op grond van ons 
uiteensetting hierbo, dat die doop van 
die hofdienaar deur Filippus Soos 
volg geskied het: Hulle het van die 
wa afgeklim, afgedaal van die wal na 
die water toe, hulle sandale uitgeskop, 
'n tree of wat die water ingegaan en 
dat Filippus toe met sy hande water 
geskep het en dit op die hoof van 
die hofdienaar gegiet of gesprinkel 
het. 


Die apostels het die doop by wyse 
van besprenkeling bedien, omdat, soos 
ons in `n vorige artikel aangetoon het, 
daar soms nie onderdompelingsge- 
leenthede was nie, soos blyk byvoor- 
beeld uit die doop van die sipier van 
Filippi gedurende die nag in die ge- 
vangenis (Hand. 16:33). In hierdie 
teks word spesiaal vermeld dat die 
doop geskied het ,in dieselfde uur 
van die nag” en dat hy ,onmiddellik 
gedoop is”. 


Ook in die Hebreërbrief, sowel as 
in die eerste Sendbrief van Petrus, 
word besprinkeling met bloed gestel 
as simbool van reiniging tot versoe- 
ning van sonde. Vergelyk Heb. 9:13, 
19, 21 en 11:28. In 12:24 word dit in 
direkte verband gebring met ,,Jesus, 
die Middelaar van die nuwe testa- 
ment”, en so ook in 1 Petr. 1:2 waar 
ons lees van besprenkeling tot ge- 
hoorsaamheid met die bloed van Jesus 
Christus. 


As die sonde buite op die liggaam 
van die mens sou gesit het, dan sou 
dit sinvol gewees het om te wil hê 
dat elke deel van die liggaam van die 
dopeling onder die water moet kom, 
maar omdat die sonde in die hart is, 
daarom is besprenkeling met water 
voldoende as simbool van die versoe- 
ning van sonde. Vergelyk Die Neder- 
landse Geloofsbelydenis, artikel 34. 


(SLOT) 










VAKANSIEWOONSTELLE 
WARMBAD 






Keurige vakansieverblyf vlak- 
by die Minerale Bad. Verskil 
lende tipe woonstelle (2 tot 
7 beddens) elk met badka- 
mer, kombuis, oop stoep en 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenhede; 
elektriese stowe, ketels en ys- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 
SPA-VISTA 
VAKANSIEWOONSTELLE 


Voortrekkerweg 55, 
Telefoon 535, Warmbad, Tvl. 

'n Paar gedagtes oor die SABBAT 





A1 meer en meer word deur lidmate 
gevra, kan ek dit of dat op sabbat 
doen? So word die kerk gedwing om 
reël op reël neer te lê, van wat mag 
en nie mag nie. Waar eindig dit? 
Straks het ons ook 'n hele reeks van 
sabbatsgebooie soos die Fariseërs. 


Die volgende vraag wal gestel word 
is, ,Is dit nie beter om iets te doen, 
al is dit die deelname aan sport as 
om niks te doen en met jou gedagtes 
allerhande verkeerde dinge te bedink 
nie?” 

Die kerk staan daar op, en tereg 
ook, dat die sabbat nie ontheilig mag 
word nie, maar verder gee hy nie 
vir die mense iets om te doen nie, al 
wat aan die mense gegee word, is 
ledigheid en dit is die duiwel se 
oorkussing. Die mense wil iets doen 
en daarom begin hulle om die dinge 
te doen, waardeur die sabbat ont- 
heilig word. 


Nog steeds leef die gedagte by ons, 
dat rus beteken om niks te doen nie, 
daarom moet ons op die sabbat ook 
niks doen nie. Rus is nie niks doen 
nie, maar om `'n ander tipe werk te 
doen as dié waarmee ek elke dag 
besig is. 


Die kerk moet hom rekenskap gee 
van die betekenis van die sabbat. Dit 
is nie `n dag van ydelheid en wêreldse 
gedagtes nie. Dit is die dag van die 
Here, 'n dag deur Hom geheilig. Ons 
moet dan ook die sabbatdag aan Hom 
heilig. Dit is afsonder vir Hom, afson- 
der vir sy werk, sy diens. Nou het 
ons hierdie afsondering vir die Here 
gegradeer tot twee uur waarin dien- 
ste gehou word en in baie gemeentes 
tot een uur, die res is `n lugleë- 
ruimte wat afgesonder word vir die 
duiwel en sy trawante. 


Dit is duidelik, die mens wil nie 
ledig rondlê nie, hulle wil besig wees 
met iets. Moet die kerk die dag dan 
nie vul met iets nie? Is die kerk nie 
mede-verantwoordelik vir die onthei- 
liging van die sabbat nie, deurdat 
hulle die mense ledig laat op die dag? 
Nou sal daar baie wees wat onmiddel- 
lik sal uitroep, ons kan tog nie die 
hele dag diens hou nie en buitendien 
sal die mense ook nie kom nie. Dit 
is ook nie die bedoeling nie. Ons moet 
die mense laat doen, dit, wat op die 
dag gedoen kan en moet word. 


Waarom kan die diakonie nie hulle 
barmhartigheidsdiens op Sondae ver- 
vul nie en die ouderlinge hulle wyke 


op Sondae besoek nie? Ons kan verder 
gaan, as ons op Sondae die offergawes 
van die gemeente by die deur opneem, 
dan kan die diakens netsowel die 
offergawes by die huise gaan haal. 
Ook die Evangelisasiekommissies kan 
op Sondae saam kom en beplan en 
beraadslag oor hulle werk en metodes 
van optrede, selfs ook uitgaan om die 
verlorenes en kerklikvervreemdes op 
te soek. Die Jeugvereniging kan op 
Sondae hulle byeenkomste hou en so 
verhoed dat die jongmense op die 
strate doelloos rondslenter. Die ge- 
meente kan geaktiveer word om op 
Sondae wyksgewys te versamel en sa- 
mesprekings te hou oor die kerk, die 
Bybel en die huidige geestelike stro- 
minge. Of hulle kan uitgaan om sie- 
kes en oues van dae en eensames te 
gaan besoek. Daar kan ook Sondae- 
middae samekomste by die kerk ge- 
reël word waar een of ander aktuele 
saak bespreek word. So is daar nog 
baie ander dinge wat gedoen kan 
word. 


Ons gebruik egter nie die dag vir 
die doel waarvoor dit daar gestel is 
nie, dan wil ons kerkwerk in die week 
doen en is ons voortdurend in stryd 
met die wêreld. Omdat hulle nie tyd 
het om die werk te doen nie bedank 
die ouderling of diaken. terwyl daar 
tog tyd is. Die kerk gebruik sy tyd 
nie, Sondag is `n lugleë ruimte van 
rus en niks doen nie en die mense 
soek iets om te doen en dit eindig in 
sabbatsontheiliging, of die uittog na 
die plekke van vermaak en een na die 
ander ongeluk vind plaas en mense se 
lewens word vernietig. Sondag het die 
dag van die uittog geword, waarop 
lang stringe motorkarre smêrens die 
dorpe verlaat en saans in net sulke 
stringe terugkeer. 


Moet ons nie 'n keer gaan luister na 
Christus wat Hy aangaande die sab- 
bat sê nie en ook 'n keer gaan kyk na 
wat Hy op die sabbat gedoen het nie? 
Hy was nie ledig nie, Hy was besig 
om goed te doen, besig om te help en 
gesond te maak, besig met die dinge 
van sy Vader. 


Hiermee wil ons nie beweer dat die 
sabbat en die ander dae van die week 
geskei is, sodat in die week geen werk 
van die kerk gedoen mag word nie, 
met ander woorde dat ons Maandag 
ons Sondassbaadjie moet uittrek, die 
kerk en God vergeet en wêreldling 
word nie. Nee, dit nie, maar ons doen 
op die sabbat die werke van die Here, 
ons word versterk in die geloof en dan 


gaan ons Maandag weer terug na ons 

daaglikse werk, om daar deur ons 
lewe te toon dat ons op die sabbat 
versterk is. Ons gaan terug om as ge- 
lowiges ons dagtaak te verrig. 


Die kerk moet die sabbat gebruik, 
dit vul, die mense besig hou en dan 
sal daar minder sabbatsontheiliging 
wees. 


Blindederm- 


ontsteking 
Die Dr. Mullers- 
Blindedermmiddel 


TYDENS die afgelope kwart-eeu 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
Staat gestel om die doktersmes vry 
te spring Hierdie middel het dit 
moontlik gemaak dat blindederm- 
lyers deesdae `n deskundige 
behandeling kan ondergaan teen 
geringe koste. 


Kentekens 


Pyn in regtersy 
Aangepakte Tong 
'n Temperatuur (koors) tussen 
100 en 102 grade 
Hardwordina van die Maag 
wande 
Die DR. MULLERS-BLINDEDERMMIDDEL 
Is verkrygbaar by aptekers teen 
8Oc per bottel of posvry van 
Norwood Coaker, Posbus 89. 
Ladybrand. 








Die boek Prediker stam nie van 
Salomo nie, maar van 'n anonieme 
outeur uit die derde eeu v.C. — die 
tyd toe die Jodedom in voortdurende 
kontak was met die Griekse wêreld 
rondom hom. Die toerekening aan 
Salomo moet net soos die eerste vers 
van Spreuke verklaar word (sien Die 
Hervormer, Mei 1972). Die boodskap 
van die boek is eintlik baie eenvoudig, 
maar die aanbieding daarvan is so 
besonders dat mens baie versigtig 
moet lees en al die gegewens wat 
moontlik is, in ag moet neem. 

Prediker sê harde en skokkende 
dinge wat mense nie graag wil hoor 
nie. Die eerste vereiste om die diep- 
sinnige betekenis van die boek te ver- 
staan, is om hierdie harde feit nie te 
probeer sag kook en verteerbaar maak 
nie. Prediker sê sy ruwe dinge op `n 
baie fyn manier, sodat ons kan sien 
watter skerpsinnige gees hy is. Dis nie 
moontlik om die inhoud van die boek 
sistematies saam te vat nie, want daar 
is net een hoofgedagte wat telkens 
weer op 'n ander manier bespreek of 
geillustreer word. Die laaste paar 
verse (12:9-14) is nie van Prediker nie, 
maar aantekeninge van drie persone 
wat aan die einde van die boek byge- 
voeg is. 

Die enkele hoofgedagte is die tema 
,alles is tevergeefs” waarmee die boek 
nie verniet begin en afgesluit word 
nie (1:2, 12:8). Daar is nie een enkele 
gedagte in die hele boek wat nie op 
een of ander manier hierdie grondge- 
dagte illustreer of bespreek nie. 
Dwarsdeur die boek is dit Prediker 
se bedoeling om aan te toon dat geen 
arbeid, moeite, vernuf, ja selfs geen 
wysheid in staat is om vir die mens 
iets blywends te bereik nie; inteen- 
deel, die hele lewe en sy inhoud is 
ydel en sinloos en sonder voordeel vir 
die mens. As mense in die nood kom, 
kan hulle hulself nie daaruit kry nie 
(4:1); mense is niks beter af as diere 
nie (3:19); al waarvan 'n mens seker 
kan wees, is dat hy moet sterwe (9:5). 
Hoofstuk 3:1-8 druk hierdie gedagte 


op 'n geweldige wyse uit. Dit praat 
nie, soos mense gewoonlik dink, van 
die regte ding op die regte tyd nie, 
maar wel van al die denkbare dinge 
in die lewe wat eenvoudig net oor die 
hulpelose mense neerkom sonder dat 
hulle kan bepaal wat in hulle lewe 
moet gebeur en sonder dat hulle daar 
enige voordeel van het. 

Hierteenoor staan Prediker se ge- 
loof aan God. Vir hom is dit vanself- 
sprekend dat God bestaan en hy be- 
vraagteken dit nooit nie. Hy argumen- 
teer selfs nie eers oor die vraag of 
God regverdig is nie. Dit beteken dat 
Prediker se geloof rotsvas is, want dis 
in staat om al die ontsettende vraag- 
tekens en vydelhede te oorleef. 

Alles is vir Prediker 'n hopelose en 
irriterende situasie waaruit daar vir 
die mens geen uitkoms is nie, behalwe 
dat hy maar die beste van `n slegte 
saak moet maak. 'n Mens moet altyd 
onthou dat jy 'n uitgelewerde wese 
is en dat ook jou pogings om die beste 
daarvan te maak, in 'n oomblik in- 
mekaar kan stort. Dit is die ontsetten- 
de gedagtes van Prediker. 

Daar was in die loop van die eeue 
baie mense wat nie kon standhou voor 
die geweld van So 'n mistroostige 
woord nie. Sommige het probeer om 
hom uit die Bybel te kry, maar geluk- 
kig het hulle misluk. Ander probeer 
weer om kunsmatig die angel uit sy 
woorde te kry — soos byvoorbeeld die 
kursief-opskrifte in die Afrikaanse 
Bybel. Maar die diepe boodskap van 
Prediker word ook so verduister. Juis 
in hierdie onverbiddelikheid is sy 
waarde geleë. Prediker is geskryf voor 
die koms van Christus. Hy beskrywe 
bloot hoe die lewe sonder Christus 
daaruit sien. Alles is tevergeefs, geen 
vooruitsig nie, en die mens kan vir 
homself niks bereik nie. So is Prediker 
net 'n kommentaar op die verhaal van 
die sondeval in Gen. 3, en 'n skildery 
van die menslike verlorenheid. Daar- 
om is die onskatbare funksie van Pre- 
diker dat hy aantoon hoe nodig dit 
was dat Christus in die wêreld moes 


DIE BOODSKAP 
VAN 
DIE BOEK 
PREDIKER 

kom om die verlorenheid, die sinloos- 
heid en die hulpeloosheid weg 'te 
neem en te vervang met redding, voor- 
uitsig en krag. Op sy eiendomlike 
manier toon Prediker ons hoe swart 
die agtergrond van nood is sodat ons 
des te meer kan sien blink die gawe 
van die verlossing van Christus.. Hy 
leer ons dus waardeer hoe groot hier- 
die gawe werklik is deurdat hy ons 
die vreeslikheid laat sien van `n lewe 
daarsonder. 

Met 'n bietjie vryheid kan ons die 
betekenis van die drie wysheidsboeke 
saamvat aan die hand van die drie- 
deling van die Heidelbergse Kategis- 
mus. Prediker toon ons hoe groot ons 
ellende en nood is; Job roep tot 'n 
algehele geloofsvertroue in die soe- 
wereine God; en Spreuke handel oor 
die dade van iemand wat hom tot God 
gewend het. 








'N GESKENK VAN 
BLYWENDE WAARDE 


'n Nuwe digbundel van 'n ou- 
derling van die Kerk wat roem 
wegdra van letterkundiges. 


,Die vreemdeling van Galilea 
en ander gedigte”. 


deur 
W. L. MARAIS 


Prys R1.50. 


verkrygbaar by die . .. 
Ned. Geref. Boekhandel 
Schoemanstraat, Pretoria. 
of by die skrywer, adres . .. 
Posbus 387 - WELKOM - O.V.S. 

SKRIFVERKLARING ...... 


In vers 4-6 word geillustreer hoedat 
Israel die verbond en wet oortree het 
deur valse godsdiens en derhalwe ook 
valse politiek te bedryf. In vers 4 
word dan verwys na hulle koning- 
makery op eie inisiatief en na die 
afgode van metaal wat hulle gemaak 
het. 


In vers 5 en 6 word met bytende 
ironie die valsheid en skynsekuriteit 
wat Israel wou soek in die beelde- 
diens, oopgevlek. 


5. Jou kalf, o Samaria, is afskuwe- 
lik; my toorn is teen hulle ontvlam. 
Hoe lank sal hulle tot reinheid onbe- 
kwaam wees? 


6. Want dit is ook uit Israel; 'n Smid 
het dit gemaak, en dit is geen god nie; 
maar tot plinters sal dit word — die 
kalf van Samaria. 


Ons verneem nêrens elders van `n 
kalfsbeeld wat in die stad Samaria 
opgerig is nie. Dit hoef nie te beteken 
dat daar nie `n kalfsbeeld was nie, 
maar hier word met Samaria nie die 
stad nie maar die land bedoel. Dit 
is `n ander benaming vir die noorde- 
like ryk. Die kalfsbeeld is dan waar- 
skynlik die een wat deur Jerobeam I 
in Betel opgerig is (1 Kon. 12:26-83), 
waar volgens Amos 7:13 die konink- 
like heiligdom gesetel was. Van die 
kalf word gesê dat hy ,afskuwelik” 
is. Die Afrikaanse vertaling kies hier 
vir 'n ander weergawe van dieselfde 
woord wat in vers 3 met ,,verwerp” 
vertaal is. Letterlik staan daar: ,,Hy 
het jou kalf verwerp, Samaria.” Met `n 
ander lesing van die vokale van die- 
selfde woord kom ons tot die beter 
weergawe: ,Jou kalf is verwerp, Sa- 
maria”, wat goed aanpas by die tweede 
deel van die sin. Dit slaan terug na 
vers 3: Israel het die goeie verwerp 
en daarvoor iets anders in die plek 
gestel. Nou moet hy hoor: Wat hy in 
die plek van die goeie gestel het, is 
verwerp. Nou is die toorn van die 
Here werksaam teen Israel. Hulle op- 
trede gee blyke van `n onbekwaam- 
heid om rein te wees in hulle ver- 
houding teenoor Hom. Die eerste 
woorde van vers 6 dra `n toon van 
verrasde verontwaardiging. Hierdie 
ding kom uit Israel, die volk van 
God! Hier staan `n ding wat deur `n 
smid gemaak is en hulle sê dit is `n 
god. Die resultaat kan dus niks anders 
wees nie as dat van die beeld, en dus 
ook van die god, niks sal oorbly nie. 
Die vyandelike aanval kom (vers 1) 
en soos gebruiklik is, sal die beelde 
stukkend geslaan word. Uit die sin- 
snede ,,tot splinters sal dit word” kan 
ons aflei dat die beeld nie van soliede 


metaal was nie maar van hout wat met 
plaatmetaal oorgetrek is. 


Die situasie met Israel word nou in 
vers 7 met twee spreekwoorde ge- 
illustreer: 





PROF. DR. J. P. OBERHOLZER 





7. Want hulle saai wind maar hulle 
sal storm rmaai; dit het geen halm 
nie; wat uitspruit, lewer geen meel op 
nie; selfs as dit iets oplewer, sou 
vreemdelinge dit verslind. 


Die eerste spreekwoord is duidelik. 
Wat hulle gesaai het, was wind — iets 
onvatbaars, leeg en betekenisloos. 
Daardie selfde wind groei in die oor- 
deel tot `n storm. Dit word `n groot 
niks wat verwoes en vernietig en 
diegene waaroor dit kom, met niks 
agterlaat nie. Hulle het gode gemaak 
wat geen gode is nie, dit bring oor 
hulle `n vrug wat ooreenstem met 
die valse godsdiens. Die tweede spreek- 
woord is in die Afrikaanse vertaling 
nie so duidelik nie. Ons kan dit soos 
volg weergee: ,,Graan wat net stingels 
het, sonder halm, lewer geen korrels 
op nie. As dit tog dalk iets oplewer, 
verslind vreemdes dit.” Op die wyse 
vertaal, het die tweede spreekwoord 
dieselfde betekenis as die eerste. Uit 
niks kom niks. Of met die ,,vreemdes” 
die aanvallende vyand bedoel word, 
is onseker. Dit kan ook wees dat ge- 
woon verbygangers bedoel word, wat 
soos Jesus se dissipels later, are pluk 
en uitvryf. Hier is die geval dan dat 
daar so min are is, dat daar uiteinde- 
lik niks oor is nie. 


In vers 8-10 kom nou die internasio- 
nale politiek aan die orde. Ook op dié 
gebied loop alles op niks uit, want 
Israel het sy heil gesoek waar geen 
heil is nie. 

8. Israel is verslind; alreeds is hulle 
onder die volke soos iets wat waarde- 
loos is. 


9. Want hulle het opgetrek na 
Assur — 'n wilde-esel wat eiesinnig 
rondloop, is Efraim! — hulle het on- 
wettige bondgenootskappe gewerf. 


10. Ook al werf hulle onder die 
volke, Ek sal hulle nou saamraap, en 
hulle sal begin minder word weens 
die laste deur die koning van die 
vorste opgelê . 


Die gedagte wat hier uitgespreek 
word, is dat Israel deur `n valse spel 
op internasionale vlak sy posisie pro- 
beer beveilig het deur bondgenoot- 
skappe met die groot magte te soek. 
Dit bring hom egter nêrens nie, want 
sy rol is reeds uitgespeel. In 2 Kon. 
15:99 word berig dat in die tyd van 
Peka, dus tydens die optrede van die 
profeet Hosea, 'n Assiriese inval plaas- 
gevind het wat Israel as `n geskonde 

HOSEA ai14 (vervolg) 


klein staat agtergelaat het. Die hele 
noordelike en noord-oostelike deel van 
die ryk is ingeneem en die inwoners 
gevange weggevoer. Israel het ,,min- 
der geword” (vers 10) onder die las 
van ,,die koning van die vorste”, dit is 
die Assiriese koning. Die oordeel het 
dus reeds begin maar dit is nog nie 
voltooi nie. Die beeld in vers 9 is 
dus van 'n wilde-esel (sebra) wat loop 
en runnik op soek na maats. In plaas 
van om op die Here te vertrou, soek 
Israel dus sy sekuriteit as staat in 
internasionale verbintenisse met die 
magtige volke. Die diplomatieke spel 
egter soos `n boemerang, want dieself- 
de Assur (Assirië) met wie hy bond- 
genootskappe gesoek het, bewerk nou 
sy ondergang. 


In vers 11-13 wend die profeet hom 
weer tot die basiese vergryp van Is- 
rael, naamlik die valse godsdiens. Dit 
lê vir hom aan die wortel van die 
verval van die staat. Valse godsdiens 
lei tot valse politiek, binnelands en 
buitelands. Waar die aandag in vers 
4-6 op die beeldediens gerig is, word 
dit nou toegespits op die offerdiens. 
Hulle het baie altare gebou en offers 
gebring, maar die Here het daar geen 
behae in nie, want hulle het sy wet 
nie gehou nie. Alles is valse vorm- 
diens. 

(3) AS TOERIS DEUR ISRAEL, 


LAND VAN DIE BYBEL 


Ons wil dit maar voorop stel dat die 
besoeker aan die ,,Via Dolorosa”, die 
Latynse naam vir die ,,weg van smar- 
te”, ook teleurgesteld daar loop. Mens 
gaan na Jerusalem met die groot ge- 
dagte dat jy die pad gaan loop wat 
die Heer geloop het, met die kruis. 
(Vandaar die naam: ,,weg van smal- 
te”). Vir maande lank het jy reeds 
daaraan gedink dat die ,,via dolorosa” 
'n hoogtepunt van jou besoek aan Je- 
rusalem sal wees, dat jy daar stil en 
ongehinderd gaan stap, daar waar Hy 
ook vir jou die kruis gedra het. Maar 
wat `n ontnugtering! Van die oomblik 
af dat jy die Antoniaburg begin (waar 
Hy veroordeel is), is daar geen sprake 
van bepeinsing, oordenking, meditasie 
nie. Binne in die burg word jy ontstel 
deur die Rooms-Katolieke non wat as 
gids optree, en die mees fantastiese 
verhaaltjies waarvan jy nog nooit ge- 
hoor het nie, aan jou opdring; om so 
jou goeie maniere tot op die uiterste 
toe op die proef te stel. Jy is nog 
nie die Antoniaburg se trappe af nie, 
of die Arabiese smouse sak op jou en 
jou mense toe soos aasvoëls, sover as 
jy loop. Aan die linkerkant en regter- 
kant van die straatjie (`n smal laning), 
staan die verkopers op die stoepe en 
elkeen wil jou aandag 'trek. Hier en 
daar staan `n bedelaarskind of selfs 
`n moeder (gewoonlik met `n skamel- 
geklede bleek babetjie in die arms) 
om te bedel. Ons het as toergroep 
op Kersdag hierdie ,,weg van smarte” 
gaan loop. Vir die Arabier en Jood 
is dit vanselfsprekend juis die dag van 
,geld maak” — Kersfees sê immers 
vir hulle niks nie! 


Laat ons egter hierdie ontsteltenis 
vergeet. `n Toeris word dit naderhand 
gewoond om hierdie mense met een 
handgebaar af te skud. (Terloops — 
in Israel ly niemand honger nie — 
niemand het nodig om te bedel nie.) 


Ons begin dus daar waar Jesus ver- 
oordeel is deur Pontius Pilatus. Waar 
die beginpunt moet wees, hang dus 
saam met die vraag waar Pilatus ge- 
woon het wanneer hy met die feesdae 
in Jerusalem vertoef het. Dit kon 
wees dat sy residensie in die burg 
Antonia, ten noorde van die tempel- 
plein, waar die Romeinse soldate ook 
gevestig was, gesoek moel word. (Han- 
delinge 21 vers 31 tot 40). Dit kon 
ook wees dat hy in die paleis van 
Herodes gaan woon het! In die eerste 
geval sou die ,,via dolorosa” dan begin 
by die burg Antonia en vandaar wes- 
waarts, soos dit tans aangewys word. 
In die ander geval sou mens na 'n 
,Nnuwe” ,,via dolorosa” moet soek, van- 


af die paleis van Herodes en vandaar 
in `n min of meer Noord-oostelike 
rigting. Van Selms sê in sy boek ,De 
Verscheurde Stad” dat die huidige 
,Via dolorosa” tog as `n moontlikheid 
aanvaar kan word sedert die plavei- 
sel (Lithostrotos) en die ,,bult” (Gab- 
batha) by die Antoniaburg terugge- 
vind is. (Vergelyk Joh. 19 vers 18: 
,En toe Pilatus hierdie woord hoor, 
het hy Jesus buitentoe gebring en 
op die regterstoel gaan sit in die 
plek wat Plaveisel genoem word, en 
in Hebreeus Gabbatha”). Die besoe- 
ker wat deur die Siephanuspoort die 
stad van die oostekant af binne stap, 
sien aan sy linkerkant, direk bokant 
die straatoppervlakte, groot vierkan- 
tige klipblokke — `n teken van Ro- 
meinse bouwerk. Aan die regterkant is 
die plaveisel, waar Pilatus sy oordeel 
uitgespreek het. Hier is die Francis- 
kaanse Kapel meer as `n eeu gelede 
gebou. Aan die linkerkant van die 
straat is die eerste van die veertien 
plekke van betekenis langs die ,,via 
dolorosa”. Hierdie plekke word ,,sta- 
sies” (staanplekke) genoem. Veral ge- 
durende paasfees beweeg groot getalle 
pelgrimsreisigers deur die ,,via dolo- 
rosa” en gaan staan dan stil by elk- 
een van hierdie punte (stasies) om te 
bid, te dink, te preek. 





DR. P. J. THEO KOEKEMOER 





By die tweede ,,stasie” sou die kruis 
dan op Jesus se skouers geplaas ge- 
wees het. (By die eerste ,,stasie” is 
hy veroordeel). Vandaar stap mens 
dan onder die ,Ecco Homo”-boog deur, 
die straatjie op, verby `n klein ge- 
boutjie wat deur die Griekse kerk as 
die ,,gevangenis” van Christus aange- 
wys word — naamlik dat Jesus tydens 
sy verhoor deur Pilatus hierin toege- 
sluit was. Dan gaan mens om die Ar- 
meense kerk, om by `n gebreekte 
pilaar die derde ,.stasie” te vind. Hier 
sou die Heer vir die eerste keer onder 
die kruis inmekaargesak het — vol 
gens oorlewering: (Ons moet onthou 
dat langs hierdie roete is alles slegs 
oorgelewerde verhale, wat ons noem 
,Ooorlewering”). Die vierde ,,stasie” 
Sou dan wees waar Jesus sy moeder 
ontmoet het. Hieroor praat die Bybel 
nie — die Bybel vind haar wel aan die 
voet van die kruis. (Dit is egter nie 
onmoontlik dat Hy hier wel met sy 
moeder gepraat het nie). Die vyfde 
,Stasie” is dan die plek waar Simon 
van Cirene, wat van die veld af ge- 
kom het, gedwing is om sy kruis te 


Die ,VIA DOLOROSA” in 


Jerusalem 


dra. Honderd treë verder sien ons die 
kapél van Veronica waar die sesde 
,Stasie” aangedui word. Die oorlewe- 
ring vertel dat hierdie vrou (Veroni- 
ca) die gelaat van Jesus hier met 'n 
nat doek afgedroog het. `n Romeinse 
legende lui dat sy gelaat op hierdie 
doek afgedruk is, `n doek wat in 
verskillende kerke in Europa vertoon 
is. Waar die ,,via dolorosa” die hoof- 
straat van die huidige Jerusalem kruis, 
wys die sewende stasie die poort aan 
waardeur die stoet deur die muur- 
poort beweeg het, op pad na Golgota. 
Dit word vertel dat Hy hier vir die 
tweede keer ineengestort het. Die ag- 
ste stasie sou die plek wees waar die 
Heiland aan die wenende vroue langs 
die pad gesê het: ,,Dogters van Jerusa- 
lem, moenie oor My ween nie, maar 
ween oor julleself en oor julle kin- 
ders.” 


Die negende tot die veertiende sta- 
sies word aangewys in die grafkerk, 
waar volgens die Roomse kerk Gol 
gota geleë is en die graf in die tuin 
van Josef van Arimathea. Oor hierdie 
kwessie waar dan Golgota geleë is, 
bestaan daar egter geen eensgesind- 
heid nie. Ons toon hier slegs kortliks 
aan wat daar in die ,,Grafkerk” te sien 
is, 'n onaansienlike kerk in `n byna 
vervalle toestand! Ons weet dat keise- 
rin Helena, die moeder van Konstan- 
tyn die Grote, hier `n statige basiliek 
(kerk) laat bou het. Miskien was dit 
dus in die Bisantynse tyd `n pragtige 
gebou. Sedertdien is deur die eeue 
heen aan hierdie gebou male sonder 
tal lapwerk gedoen — madat oorloë 
en aardbewings dit beskadig het. Dit 
is die sigbare tragiek! Binne in die 
kerk heers egter ook nog `n onsigbare 
tragiek. Verskillende kerke het hierin 
'n ,,stukkie” wat aan hulle behoort. 
Van die drie en veertig lampe wat 
daar bokant die graf brand, behoort 
twee en veertig aan die Griekse-kato- 
lieke, die Rooms-katolieke en die Ar- 
meniërs (13 aan elke denominasie), 
terwyl die ander vier die eiendom is 
van die Koptiese Christene. Die ver- 
skeurdheid van die Christelike kerk 
word hier geillustreer op tasbare wyse. 
Geen verbeteringe word aangebring 
nie. Die tyd gaan sy gang en alles 
bly soos dit is. Die kerk is ook nie 
helder verlig binne nie — skemerig. 
Mens gaan die trappe op (omtrent vyf 
meter hoër) om dan te staan op Gol- 
gota — 'n klein ,,heuweltjie”. Golgo- 
ta beteken ,,hoofskedel”. Hier is egter 


[7] Blaai om 

VIA DOLOROSA 





IN JERUSALEM 


'n Deel van die ou stad gesien van af die Ecce Homo klooster. 


geen spoor van 'n skedel nie. Die 
plekke waar die Romeinse soldate sy 
klere uitgetrek het en daaroor die lot 
gewerp het, word as die tiende en 
elfde stasies in 'n Rooms-katolieke ka- 
pél aangewys, `n kapél wat oorlaai is 
met vergulde voorwerpe, kerse, kuns- 
blomme en skilderye. Mens besef da- 
delik dat dit hier so Rooms is as wat 
dit op aarde kan kom. 


Aan hierdie kapél grens die Griekse 
kapél wat die plek aandui waar die 
kruis ingeplant sou wees (12de stasie). 
Hier het dus die versoenende lyde en 
sterwe van die Heer plaasgevind; hier 
het Hy die sewe kruiswoorde gespreek, 
indien die oorlewering Teg sou wees. 
Tussen die Roomse en die Griekse 
kapélle is die altaar van die ,Stabat 
Mater” waar Maria die dooie liggaam 


van haar Seun, nadat Hy van die 
kruis afgehaal is, in haar arms sou 
geneem het — dit is die dertiende 
stasie. Ons sê weer: In die Bybel 
word soiets nie vertel nie, maar hier 
beweeg mens op die dun ys van slegs 
oorleweringe. Gaan mens van hier na 
die hoofruimte van die kerk, dan be- 
weeg mens by die klip verby waarop 
sy liggaam met die salwing sou gelê 
het. Armeniërs, Rooms-katolieke, Grie- 
ke en Kopte het reg om hulle lampe 
by die klip te laat brand. `n Protestant 
wat hier staan en toekyk hoe mense 
kom, en met groot eerbied en trane 
die steen aanraak, kan nie anders nie 
as om daar weg te stap met die ge- 
dagte dat dit vir menige vereerder 


nie in die eerste plek gaan om `n 
sigbare herinnering van die Bybelse 
verhaal nie, maar wel om `n heiligheid 
van die klip self. Onder die koepel 
vind ons die laaste ,,stasie” — die graf 
van die Heer — die plek waar Josef 
van Arimathea sy graf sou gehad het. 
Mens gaan tussen 'n menigte van kan- 
delaars en lampe deur om sy graf te 
bereik. Hier sou dan die opstanding 
plaasgevind het. 


Die kritiese vraag, of dit inderdaad 
en bo alle twyfel die werklike plek is 
waar Jesus gekruisig en begrawe is, 
kom onwillekeurig op in die hart van 
menige Protestant wat hier besoek af- 
gelê het. Op hierdie vraag sal ons 
in die volgende artikel ingaan. 


ONGEDULDIG 
GEWORD 


C] Vervolg van bladsy 4 


Elke oomblik besig om te trek, besig 
om te stap, om stap vir stap nader te 
kom aan die land van belofte. 


'n Ongeduldige siel sien hiervoor 
nie kans nie. Dit is ook tipies van 'n 
groot deel van die kerk van Christus 


in die tyd waarin ons leef. Die kerk 
wat graag kerk van Christus genoem 
wil word en wat in die Naam van 
Christus wil optree, wat met gesag 
wil praat en gehoorsaamheid opeis, 
wat die Bybel voorhou en die Bybel 

gebruik, maar wat nie self na die 
Woord van Christus luister nie, wat 
nie self voor Christus die knie buig 
nie. 'n Kerk wat nie wil werk en waak 
en wag soos Christus self die opdrag 
gegee het nie, maar wat wil heers 
en tot stand bring wat hulle begeerte 
geword het uit selfsug en heersug. 
Wat eie ideale het en wat hierdie 
ideale implimenteer, kom wat wil, al 
beteken dit ook geweld. 'n Kerk wat 
nie wil buig nie en wil dien nie, maar 
wat wil oorheers en bedien word. 'n 
Organisasie wat nie as volgeling van 
Christus die koninkryk van God wil 
beërwe nie en as begenadigdes wil 
binnegaan nie, maar die koninkryk 
self wil stig en daarin wil regeer op 
eie insig en op eie voorwaardes. Dit 
kom daarop neer dat die kerk wanneer 
hy so optree en redeneer moeg geword 
het vir die werkswyse wat aan hom 
opgedra is en dat hy nou kortpad 
wil kies, sake in eie hande wil neem 
en na eie insig en willekeur wil 
handel. Ook in ons eie geledere moet 
ons daarteen waak om sat en moeg 


te word, ongeduldig en haastig te 
wees. Ons sal niks daardeur bereik 
nie. 


Die boek van wysheid, Spreuke, sny 
hierdie punt baie duidelik aan. Skerp 
en duidelik waarsku die skrywer dat 
die gelowige met sy hele hart op die 
Here moet vertrou en nie op eie insig 
moet steun nie. 


Dit is 'n boodskap van betekenis 
wat ook vir ons in hierdie moderne 
tyd waarin ons lewe, geld. Want gee 
ons gehoor aan hierdie woord en 
bewaar ons hier die wysheid, dan sal 
ons as gemeente en as kerk nie onge- 
duldig wor? nie, maar met vertroue 
en sekerheid ons werk doen en ons 
taak volvoer ... naamlik om getuie te 
wees van die opgestane Heer wat ten 
hemel gevaar het om vir sy gemeen- 
te dit wil sê die gelowiges wat getrou 
bly aan sy Naam, woning te berei. 


Om te getuig van die Een wat weer 


sal kom aan die einde van die tyd om 
te oordeel die lewende en die dooies. 


Die kerk het hierdie pad om te loop 
en die pad kan nie sondermeer na 
eie insig aangepas word by die be- 
hoeftes van `n volk wat sat en moeg 
geword het nie. Wie kortpad soek raak 
die pad byster en wie die pad byster 
raak kom nie by die bestemming uit 
nie. — Amen. 


VAKANSIE — TEOLOGIE 


In Europa en die V.S.A. word daar 
met die oog op die toenemende vrye- 
tyd wat tot die beskikking van al 
meer mense kom ernstig besin oor 
die teologie van die vrye tyd. Dit gaan 
ons nie in hierdie artikel om 'n teo- 
logiese besinning oor die besteding 
van die vrye tyd nie — ons wil dus 
nie hier praat oor wat die Woord 
aan ons gelowiges te sê het oor ons 
vrye tyd nie, maar wel oor wat ons 
in die vakansie met die teologie 
maak 

Ek ken verskeie van ons ouer pre- 
dikante wat in hulle vakansie hulle 
tyd benut het om naas hulle ontspan- 
ning saam met hulle gesinne, hulle 
ook ernstig besig hou met die nuut- 
ste teologie. In 'n besige pastorielewe 
is daar vir hierdie studie nie altyd 
tyd nie — daarom het hulle al stude- 
rend vakansie gehou en sodoende op 
hoogte gebly van die nuutste ont- 
wikkelings in die teologie. Ander het 
weer hulle vakansies opgeoffer om te 
werk aan die Bybelvertalings, die her- 
sienings daarvan, die psalm- en ge- 
Sangeberymings en ander het in hulle 
vakansies herderlose gemeentes ver- 
sorg of tenminste Sondae die Woord- 
bediening daar waargeneem. 

'n Aantal van ons predikante is en- 
toesiastiese hengelaars. As hulle die 
kans kry, lê hulle die rieme neer 
water toe om daar skouer aan skouer 
met hulle kerkraadslede of gemeente- 
lede in spanning op die ,grotes” te 
wag. 

Teen visvang en ander meer ,,wê- 
reldse” sport en ontspanning is seker 
niks in te bring nie. Inteendeel, wie 
hard gewerk het, verdien sy rus oor 
en oor en mag gerus sy geliefkoosde 
sport of ontspanning beoefen; al is 
dit is vir my en ander miskien totaal 
onverstaanbaar hoe 'n mens urelank 
by die water staan om niks te vang 
nie of `n gholfballetjie rondslaan van 
gaatjiie tot gaatjie. Vir vistermanne 
en gholfentoesiaste is 'n mens, wat 
hulle belangstelling nie deel nie, na- 
tuurlik ook weer 'n onverstaanbare 
verskynsel. Daarom, laat elkeen na 
sy smaak sy vakansie hou en sy stok- 
perdjies beoefen. 

Bevreemdend is dit egter wanneer 
hierdie ontspanning so op `n mens 
beslag lê dat predikant, kerkraadslid 
en gemeentelid soms voor die ver- 
soeking swig om t.w.v. sy vakansie- 
genot sy teologie oorboord te gooi. 

Alle gelowiges, dus ook predikante 
en ampsdraers, is geroepe om die 
evangelie te alle tye aan alle mense 
uit te dra. Binne die kerk glo ons en 
verkondig ons dat die evangelie ons 
onlosmaaklik verbind aan die kerk. 


Die kerk is die sentrum van ons ge- 
loofslewe, die kragstasie waar d.m.v. 
Woordverkondiging sakramentsbedie- 
ning, die gemeenskap van die gelowi- 
ges, die diens van gebede en lofliedere 
ons geloof opgebou word, ons mekaar 
aanspoor, ons deur ons gehoorsaam- 
heid aan Gods Woord tot sy eer leef 
en sy Naam verkondig en ons heil 
by Hom soek en aan Hom die open- 
like danksegging toebring vir die 
verlossing in Jesus Christus. Vir die 
gelowige is Sondag altyd weer `'n 
vreugde soos die Psalmdigter gesê 
het: Ek was bly toe hulle vir my ge- 
sê het, laat ons na die huis van die 
Here gaan. Of soos ons in Ps. 84:1 
sing: ,,Hoe lieflik is U wonings, Heer 
der leërskare, hoe begeer my siel en 
hunker van verlange om na (Gods 
woning op te gaan . . .” 





DR. A. J. G. DREYER 


Hierdie blydskap sien 'n mens by 
die lidmaat wat, soos ons in Kaapstad 
dikwels ondervind, nie omgee of sy 
kerk naby of ver is nie — afstand 
is vir hulle geen probleem nie. Son- 
dae is hulle op hulle pos. Uit liefde 
vir hulle eie kerk kry ons vakansie- 
gangers wat soms tot 100 en meer 
myl per Sondag ry om in sy eie kerk 
te kan wees. Ons sien dit by amps- 
draers wat kom kennis maak, selfs 
soms vergaderings bywoon, om te 
sien hoe dit met ,,ons” kerk hier in 
die suide gaan. 'n Mens sien dit by 
lidmate wat nie sonder sy Almanak 
op reis gaan nie, sodat hy sonder 
probleme in elke plek kan weet waar 
sy kerk geleë is. 


Maar daar is ook ongelukkig `n 
ander kant in hierdie prentjie. Die 
lidmaat en ampsdraers wat doelbewus 
,kerkklere”, Bybel en psalm- en ge- 
sangboek tuis laat, sodat hulle nie in 
die ,,versoeking” kan kom om dalk 
wel in die kerk te beland nie. 'n 
Mens kry hulle soms in die vakansie- 
stede op straat of elders, hoor by lid- 
mate dat hulle in jou stad met vakan- 
sie was vir 'n week of 'n maand maar 
in die tyd nooit die moeite gedoen 
het om hulle eie kerk op te soek nie. 
Sommer oor die radio ingeluister of 
na die naaste susterskerk gegaan. 


'n Oorsese predikant het aan my 
gesê dat as hy op 'n Sondag nie hoef 
te preek nie, dan geniet hy sy vry- 
heid en gaan beslis nie kerk toe nie. 
Volgens hom kan niemand hom tog 
iets nuuts in die prediking meedeel 
nie! Maar hy het vergeet dat hy nie 


alleen gaan om te hoor nie, maar ook 
kerk toe gaan om iets te gee, nl. 
homself in sy liedere, gebede en 
danksegging. Alleen hy wat werklik 
gee, kan ook werklik ontvang. 


By 'n ander geval het `n predikant 
'n kollega gevra om vir hom die dank- 
seggingsdiens na die nagmaal waar 
te neem. Die besoeker het dit met 
gewilligheid gedoen. Maar toe hy by 
die kerk kom was die herder weg. Sy 
vakansie sou die Maandag begin en 
toe die besoekende kollega bereid was 
om te preek, het hy sommer vakan- 
sie geneem van die nagmaalstafel af. 
Die een wat die gemeente oproep 
tot danksegging en getrouheid en ge- 
hoorsaamheid, het self soos die nege 
melaatses gemaak — so bly met hulle 
nuwe vryheid dat hulle vergeet het 
om die Heer te gaan bedank. Hulle 
het dit maar aan die een oorgelaat. 


Nou gaan dit my nie hier om an- 
dere 'n les te lees nie. Want per slot 
van rekening is ons almal skuldig aan 
die oortreding van die Woord — dit 
beteken egter ook weer nie `n alge- 
mene verontskuldiging of goedkeuring 
nie. Dit gaan egter daarom dat ons 
almal, ampsdraers en lidmate, ook in 
die vakansie die Woord van God 
moet gehoorsaam uit liefde en dank- 
baarheid. As dit nie gebeur nie. is 
dit nie alleen `n ernstige aanklag teen 
`n betrokke persoon nie, maar ook 
teen die kerk as geheel. Ons sien oog- 
luikend toe dat die kerk as liggaam 
van Christus verander word in 'n 
liggaam waaraan mense behoort wat 
slegs aan 'n sekere aantal formaliteite 
in sy dienstyd moet voldoen. As die 
dienstyd verstreke is, word pligte en 
voorregte en beloftes tot niet gemaak 
met goedkeuring van die kerk in die 
geheel — en as ons terug is van va- 
kansie word weer met vuur en vlam 
die oordeel aangesê teen diegene wat 
nie op hulle plekke in die kerk is nie. 
Is dit 'n wonder dat almal, van die lid- 
maat tot die predikant, soms aange- 
hoor word met 'n meewarige glimlag 
en dat van die mense sê dat hulle 
weet dit is die taak van gelowiges 
om mekaar te vermaan, maar dat 
niemand hom daaraan hoef te steur 
nie, want die mense wat dit sê, bedoel 
dit tog nie. 


As die teologie in die vakansie 
sy waarde vir die gelowiges verloor, 
kan ons dan anders verwag as dat 
talle mense die geloof as 'n klugspel 

Prediking volgens 'n Bepaalde Sisteem? 


`n Tydjie gelede het ds. Smith van 
Bothaville (Hervormer, Julie 1971) 
opgevolg deur dr. A. J. G. Dreyer 
(Hervormer, April 1972) kritiek ge- 
lewer teen die feit dat die kerk van 
sy predikante verwag dat die predi- 
king sal geskied aan die hand van 
vooraf bepaalde gedeeltes en tekste. 
In die aand aan die hand van die 
Heidelbergse Kategismus en in die og- 
gend aan die hand van die Kategese 
rooster. Hierdie woord is nie die eerste 
woord van kritiek nie en seker ook 
nie die laaste nie. 


In ds. Smith se skrywe word op 
grond van menslike en daarom seker 
subjektiewe motiewe, die hele saak 
afgemaak. Dr. Dreyer gaan egter die 
rvefermatoriese weg en laat die Skrif 
en- nie die mens spreek nie. Dit is 
egter nodig dat die hele Skrif sal 
spreek en nie net sekere gedeeltes wat 
ons eie opvatting staaf nie. 

Ons moet onsself die vraag afvra 


waarom die kerk hierdie verwagting 
van sy predikante koester. Verwag die 
kerk dit bloot as gevolg van eenvor- 
migheid, om `n goeie beeld aan die 
wêreld te gee of is daar miskien 'n 
Bybelse motief agter dit alles? Is daar 
enige Reformatoriese aanwysing in 
hierdie rigting? 


Dit is nie waar om te beweer dat 
daar geen sisteem gegee word in die 
Skrif waarvolgens gepreek moet word 
nie. Die beste wyse, vorm en sisteem 
van prediking word deur Jesus self 
gegee: ,En Hy het begin van Moses 
en al die profete af en vir hulle uitge- 
lê in al die Skrifte die dinge wat op 
Hom betrekking het” (Lukas 24:27). 
As Lukas heilsfeite wil meedeel ge- 
skied dit nie in enige willekeurige 
volgorde nie maar volgens `n vasge- 
stelde volgorde (Lukas 1:3). Paulus 
sê self van sy prediking: ,,Want ek 
het nie nagelaat om aan julle die 
hele raad van God te verkondig nie.” 
(Hand. 20:27). Naas al die baie eise 
wat aan die prediking gestel word, 
word ook nog gevra dat die hele Skrif 
verkondig moet word en dit moet ge- 
skied in die regte volgorde. Seker om 
hierdie eis te gehoorsaam het Calvyn 
in sy prediking gebruik gemaak van 
die ,,lectio continua” en seker op 
grond hiervan verwag ons kerk ook 
dat volgens `n vaste orde die hele 
waarheid van die Skrif verkondig sal 
word. Waar dit nie gebeur nie sluip 
daar baie misverstande in: 


(a) In plaas van dat die hele Skrif 
van tyd tot tyd verkondig word, kry 
die geliefde tekste en gedeeltes van 
die prediker altyd die voorkeur. 


(b) Langs hierdie weg word baie 
Bybelse waarhede verswyg en ander 
oorbeklemtoon. 


Kortliks kan ons let op die tekste 
wat gebruik word as teenargument vir 
`n sogenaamde bepaalde sisteem-pre- 
diking: 


(i) 1 Kor. 15:1v.: ,Broeders, ek 
maak julle die evangelie bekend wat 
ek aan julle verkondig het, waarin 
julle ook staan, waardeur julle ook 
gered word as julle daaraan vashou 
op die wyse waarop ek dit aan julle 
verkondig het, of julle moes tever- 
geefs geglo het.” Die sentrale is hier 
die evangelie wat verkondig is. Van 
sekondêre belang is ,die wyse waar- 
op ek dit aan julle verkondig het.” 
Die feit dat laasgenoemde vermeld 
word is seer seker aanduiding daarvan 
dat die wyse van verkondiging nie 
sondermeer `n saak van nul en gener 
waarde is wat sondermeer aan die 
willekeur van die prediker oorgelaat 
kan en mag word nie. 





DS. M. J. BEUKES 





(DE Hd Kor! ad en, 1 Kor dv 
Volgens hierdie twee tekste is Paulus 
se prediking `n antwoord op wat 
hy gehoor en wat hy per brief van 
die Korinthiërs verneem het. Op 
grond hiervan word dikwels beweer 
dat as die prediking gebind word aan 
`n bepaalde sisteem kan daar nie ant- 
woord gegee word op al die vrae en 
probleme wat in `n gemeente mag 
ontstaan nie. Hierdie argument sou 
'n wesenlike argument wees as die 
kerklike verkondiging net bestaan uit 
prediking. Gelukkig is daar nog ander 
gestaltes van die verkondiging naamlik 
die Kategese en die Pastoraat. Is veral 
laasgenoemde nie die plek waar die 
vrae en probleme vanuit die Skrif 
beantwoord moet word nie? As dit 
daar nie genoegsaam kan geskied nie, 
kan mos ter eniger tyd na die ere- 
diens, die saak wat problematies is, 
behandel word. As dit in die predi- 
king geskied bly die gevaar bestaan 
dat dit nie die Skrif is wat spreek 
nie, maar die mens wat antwoord 
gee op die probleem met 'n bypassen- 
de teks, wat nie altyd so maklik ge- 
vind kan word nie. 


'n Steeds voorkomende argument is 
dat die werking van die Heilige Gees 
langs hierdie weg aan bande gelê 
word. Dit is maklik om te praat van 
die ,,werking van die Heilige Gees 
volgens reformatoriese opvatting” son- 
der om iets verder te sê. Die bepalen- 

de met die beskrywing van die wer- 
king van die Heilige Gees, volgens 
reformatoriese opvatting, is seker om 
te stel dat die werking van die Heilige 
Gees altyd gebonde bly aan Jesus 
Christus en laasgenoemde alleen te 
vinde is in die Skrif. Die werking 
van die Heilige Gees is `n werking 
met `n bepaalde instrument naamlik 
die Heilige Skrif. As die kerk nou sy 
predikante wil bind aan die Skrif 
alleen, kan ek geen enkele argument 
sien hoe die werking van die Heilige 
Gees in die weg gestaan word nie. 


Betreffende die algemene argumen- 
te wat in die Hervormer van Julie 
1971 genoem word kan net sowel die 
teendeel beweer word en beskou word 
as die waarheid. (a) As `n bepaalde 
teks en gedeelte reeds opgegee is 
word beweer dat eers op die laaste 
nippertjie met die preek begin kan 
word. Daar word dan nie `n diep- 
gaande eksegese van die Bybel ge- 
maak nie. Hoe 'n teks wat self uitge- 
kies is juis `n diepgaande eksegese 
verg en tot gevolg het, as `n teks wat 
reeds gegee is, kan nie begryp word 
nie. Hoe `n voorhande teks vinniger 
verklaar kan word is nie begryplik 
nie. Indien die skrywer self reeds ge- 
worstel het met die tekste wat in die 
Kategese rooster opgegee word, sou 
hy anders ge-oordeel het. (b) ,,Boge- 
noemde twee sake loop daarop uit dat 
die predikant se eie kennis van en 
insig in die Bybel en die eksegese 
vervlak.” Hier is ook die teendeel waar. 
Omdat die kennis en die eksegese 
nou die hele Skrif betref is die kennis 
en die eksegese `n kennis en eksegese 
van die hele Skrif en nie slegs van 
sekere geliefde gedeeltes nie. 


Ten slotte het die vraag by my op- 
gekom: Word hierdie hele polemiek 
nie gevoer omdat preekbundels nou 
nie meer so vrylik aangewend kan 
word nie? Is laasgenoemde nie mis- 
kien die aanleidende oorsaak van al 
die kritiek nie? 

sal beskou. As `n gelowige so verma- 
terialiseer is dat hy deur sy optrede 
bewys dat hy die ontspanning, va- 
kansiegenot, ens. so belangrik ag, dat 
hy dit tot op die laaste druppel moet 
geniet en selfs sy geloofsoortuiging 
— en verpligtinge — en — voorregte 
daarvoor prys gee, dan het ons waar- 
lik ver gevorder op 'n gevaarlike weg. 


Prof. Dr. S. P. J. J. van Rensburg tree af 


Prof Van Rensburg is een van die 
seuns van die kerk uit Makwassie se 
wêreld in Wes-Transvaal wat in die 
bediening getree het soos ook ds. P. 
M. Smith, die Skriba van die Kommis- 
sie van die Algemene Kerkvergade- 
ring en dr. L. M. le Roux, predikant 
van die gemeente Pretoria-Oos. 

Hierdie drie Wes-Transvalers het 
die kerk met toewyding gedien. 

Prof. Van Rensburg het op Wol 
maransstad die Hoërskool deurloop en 
daarna is hy ingeskryf as student aan 
die eertydse Transvaalse Universiteits- 
kollege, die teenswoordige Universiteit 
van Pretoria. As student het sy aka- 
demiese bekwaamheid reeds sterk na 
vore gekom. Ondergetekende was dié 
tyd die eksterne eksaminator vir die 
Nuwe Testamentiese vakke wat deur 
wyle prof. dr. Greyvenstein waarge- 
neem is. As sodanig weet ek hoedat 
hy onder sy medestudente uitgeblink 
het. 

Sy ampswerk as herder en leraar 
het hy begin in die gemeente Een- 
dracht op die hoëveld gedurende 1933. 


Vandaar is hy na die volgende ge- 
meentes: Randpoort, Potchefstroom, 
Potchefstroom-Noord en Pretoria. 


As 'n vroom, toegewyde evangelie- 
dienaar het hy sy herderlike taak 
verrig. Sy prediking was gekenmerk 
deur deeglike eksegetiese werk en die 
inhoud van sy preke was die vrugte 
van hierdie nougesette sludiewerk. 





DS. JOH. DREYER 





In 1958 het hy in die Fakulteit God- 
geleerdheid aan sy alma mater ge- 
promofeer op `n proefskrif getitel: 
,Hagios, in die Nieu-Testamentiese 
Voorstelling”, `n deurwrogte stuk Nu- 
we 'Testamentiese teologie van 452 
bladsye. 

Gedurende 1963 is hy benoem as 
professor in die Nuwe Testamentiese 
vakke aan die Universiteit van Preto- 
ria. As `n man van studie het sy 
klaswerk getuig van deeglike studeer- 
kamerwerk. Sy studente is met `n las- 








tige vraag, soos studente dit soms kan 
stel, nie maar met `n kluitjie in die 
riet gestuur nie, maar soms is die ge- 
skrewe antwoord op so 'n vraag, na 
voorafgaande navorsing, die volgende 
dag eers gegee. 


Hy was 'n man van studie en sy 
krag het daar gelê. 


Hy was `n medewerker van die ,,By- 
bel met verklarende aantekeninge”. 
Hy het drie Sendbriewe versorg, naam- 
lik 1 en II Petrus en Judas. 


Ook het hy meegehelp aan die nuwe 
vertaling van die Bybel waaraan nog 
gewerk word. Vanweë sy verswakte 
gesondheid kon hy nie sy volle aandag 
aan hierdie belangrike werk gee nie. 


Intussen het die jare geklim en sal 
hy op 30 Junie eerskomende, sy 
professoraat neerlê. 


Mag onse genadige God en Vader 
hom met sy gade nog spaar en met sy 
guns omring en hulle saam gee `n 
rustige, geseënde lewensaand. 


Dr. G. M. M. Pelser benoem 


As prof. dr. $S. P. J. van Rensburg 
op 30 Junie vanjaar uittree as profes- 


sor in die Nuwe Testamentiese Weten- 
skap aan die Universiteit van Pretoria 
moet die belangrike taak voortgesit 
word. Aangesien die redakteur in by- 
gaande artikel reeds oor prof. Van 
Rensburg geskryf het word daarmee 
volstaan met `n enkele opmerking 
enersyds maar andersyds meer as `n 
persoonlike opmerking. 


— P. M. SMITH. 


Die vertroue wat die kerk in prof. 
Van Rensburg gestel het om in die 
vroeër sestiger jare hom te benoem 
vir aanstelling is nooit teleurgestel 
nie want met groot onderskeiding is 
sy taak vervul. Dit is jammer dat daar 
nie meer jare en kragte was om dit 
voort te sit nie. 


Persoonlik het skrywer die voorreg 
gehad om vir tien jaar saam met 
prof. en mev. Van Rensburg in die 
gemeente Pretoria te werk. Dit 
was tien gelukkige jare en hulle sal 
steeds met dankbaarheid onthou word 
en met vrymoedigheid gehuldig word, 





Dr. G. M. M. Pelser, 


Nou is 'n opvolger vir aanstelling 
by die Universiteit aanbeveel in die 
persoon van dr. G. M. M. Pelser. 


Op versoek van die redakteur word 
'n kort artikel oor die nuwe professor 
geskrywe. 


Hy is gebore op 28 Julie 1936 op 
die plaas Rooipoort in die distrik 
Bronkhorstspruit. Sy hoërskooloplei- 
ding het hy gehad in die Ben Viljoen 
Hoërskool, Groblersdal. Die mantel 
verskuif dus van die skouers van 'n 
Wes-Transvaler op dié van 'n (OoS- 
Transvaler. 


Sy Universiteitstudies voltooi hy 
alles aan die Universiteit van Pretoria 
waar hy na 'n aanstelling professor 
sal word — B.A. met lof 1956, B.D. 
1959 en D.D. 1971. In 1959 ontvang 
hy 'n V.S.R.-eremedalje asook die 
Abe Baily-beurs in 1959. Daardie jaar 
was hy voorsitter van die V.S.R. 


Sy proefskrif vir D.D. het gegaan 
oor Die Carmen Christi — 'n eksege- 
ties-christologiese ondersoek van Filip. 
2:6-11. 


Dr. Pelser word georden in 1960 
te Randfontein en was predikant ver- 

DIE NUWE TEOLOGIE 


DIE EVANGELIE EN DIE MODERNE MENS 


Die agtergrond waarteen hierdie 
Teologie ontwikkel het. 


Sekularisasie: 


By 'n studie van die Nuwe Teologie 
word dit duidelik dat dit nie `n teo- 
logiese sisteem is wat sommer op 'n 
dag uit die lug geval het nie. Dit het 
'n lang voorgeskiedenis en is deur 
vele faktore bepaal. By al hierdie 
teoloë kan ons sê is daar 'n behept- 
heid met die moderne mens en sy vel- 
staan van die evangelie. Afgesien van 
allerlei ontsporings is dit tog goed 
en selfs nodig om te let op die in- 
dringende ontleding wat hierdie teolo- 
gie van die moderne mens gemaak 
het. 

En wanneer ons dit doen stuit ons 
terstond op die begrip sekularisasie. 
Telkens kom in die Nuwe Teologie die 
gesekulariseerde mens en wêreld ter 
sprake. Dit is van groot belang om 
die geestesgesteldheid van die moder- 
ne mens wat deur hierdie begrip ge- 
tipeer word te verstaan. Die woord se- 
kularisasie is afgelei van die Latynse 
woord saeculum, wat beteken eeu, 
tydperk of wêreld. In die middeleeue 
het daar 'n skerp teenstelling ontwik- 
kel tussen saeculum en religio. Religio 
die wêreld van die godsdiens, die 
monnike en hulle klooster. Saeculum, 
die profane wêreld daaromheen. So 
kry die woord sekularisasie dikwels 
die betekenis van onteiening van kerk- 
like eiendom (landerye, geboue ens.), 
wat dus aan die kerk onttrek word en 
so gesekulariseer word. Daar was dus 
'n sakrale en 'n profane wêreld. Die 
wêreld (die staat, politiek, wetenskap, 
filosofie) moes hom voeg na die sa- 
krale (dit is die kerk). Sedert die 
laat middeleeue kom daar `n steeds 
sterker verset teen die magaansprake 
van die kerk. Die gevolg van hierdie 
verset was die sekularisasie van die 
politiek, filosofie, wetenskap enso- 
voorts. Sekularisasie beteken dus die 
onttrekking van terreine van lewe en 
denke aan religieuse, en ten slotte ook 
aan metafisiese oorheersing. Dit bete- 
ken die afskeid van 'n wêreld waarin 
die kerk op alle terreine van die lewe 
die laaste woord het. Hierdie eenheid 
ken ons vandag nie meer nie. Die 
wêreld het 'n aantal wêrelde tegelyk 
geword, sonder samehang, onoorsigte- 
lik, outonoom. Die wetenskap byvoor- 
beeld is nou nie meer van die goed- of 
afkeuring van die kerk afhanklik nie. 
Dit het outonoom, selfstandig geword. 
Dit is gesekulariseer. Net so het ook 
die mens uiteindelik, na 'n lang weg, 
outonoom geword, mondig, selfstandig 
geword. Die mens van vroeër het in 
die oortuiging geleef dat hierdie lewe 


op die aarde nie die egte lewe is nie, 
nie die ware werklikheid is nie. Vir 
die mens van vroeër was daar naas 
hierdie aardse 'n ander, die eintlike, 
die metafisiese wêreld en werklikheid. 
As ons egter met die mens van die 
20ste eeu praat, dan leer ons uit die 
wyse waarop hy homself en sy wêreld 
sien, en uit sy selfekspressie in filo- 
sofie, literatuur ensovoorts, dat die 
ander, eintlike, metafisiese werklik- 
heid vir hom nie meer bestaan nie. 





DS. D. J. C. VAN WYK 


Sekularisasie beteken dus die bevry- 
ding van die mens tot 'n eie lewe in 
eie verantwoordelikheid. Daar is geen 
outoriteit van buite wat vir die mens 
voorskryf wat om te doen en wat om 
te laat nie. Hy moet self beslis. Die 
wêreld het die taak en verantwoorde- 
likheid van die mens geword. Prof. 
Sperna Weiland sê die ontwikkeling 
wat gelei het tot die mondigwording 
van die moderne mens is op sigself 
nie anti-Christelik nie, maar het dit 
geword onder die aanvalle van die 
Christelike apologetiek. Hy sê ons 
moet eenvoudig sien dat daar 'n nuwe 
situasie ontstaan het waarin die evan- 
gelie aan die wêreld verkondig moet 
word en dat ons moet begin om hier- 
die situasie ,,uit Gods hand” te aan- 
vaar. Bonhoeffer gaan selfs verder en 
sê ons moet hierdie nuwe situasie nie 
net aanvaar nie, maar selfs dankbaar 
wees dat die sekularisasie ons bevry 
het van die ,,religieuse vertekeninge” 
van die evangelie, wat so oud is as 
die kerk self. En dan volg by Bon- 
hoeffer die nie-religieuse interpretasie 
van die Skrif. Die Nuwe Teologie sê 
as ons nie van ons eie tyd vervreemd 
wil raak nie, moet ons hierdie nuwe 
situasie en sekularisasie as 'n feit 
aanvaar. Verskillende van hierdie teo- 
loë het al daarop gewys dat sekulari- 
sasie 'n gevolg is van die verkondiging 
van die evangelie in die Europese 
wêreld, en veral 'n gevolg van die 
Reformatoriese interpretasie van die 
evangelie. 


Prof. Sperna Weiland sê die groot- 
ste vraag van die teologie van ons 
tyd betref die verhouding van die 
Christelike geloof tot die werklik- 
heidservaring en die denkpatroon van 
'n sekulêre wêreld. Die Nuwe Teolo- 
gie wil dat die verkondiging van die 
evangelie losgemaak word van 'n ver- 
ouderde wyse van denke en van 'n 
verouderde wêreldbeeld. 


Ons kan dus sê sekularisasie is die 
wêreldwording van die wêreld, wat 

in die moderne tyd oor alle lewens- 
gebiede gekom het. Ons kan dit ook 
beskryf as die in sigself geslote wê- 
reld, wat homself nie meer sien as 
skepping van God nie, en lewe en wet 
nie meer van die Skepper ontvang nie, 
maar waarheid en regverdiging by sig- 
self vind. Dit is die tot voleinding 
kom van die ontwikkeling in die rig- 
ting van die outonomie van die mens. 
Wetenskap, kuns, maatskappy enso- 
voorts, gaan uit van homself alleen en 
volg sy eie wette. Die mens kom klaar 
sonder God. Hy weet sonder God raad 
met wêreld en lewe. Wêreldwor- 
ding van die wêreld en verdringing 
van God uit die wêreld is een en 
dieselfde gebeure. Sekularisasie wil 
die feit verklaar en beskryf wat in 
ons dae steeds openliker na vore tree, 
naamlik dat 'n menselewe, suiwer uit- 
gaande van homself, begryp en beleef 
kan word sonder om enigsins deur 
vrae oor God verontrus te word. Na- 
mate die mens alles self na sy hand 
kan reël, word die afwesigheid van 
God in die wêreld groter. 'n Praktiese 
voorbeeld wat hierdie teoloë noem is 
byvoorbeeld die volgende: As die mens 
van vandag nie meer die dankdag vir 
die oes vier soos vroeër nie, is dit 
nie net te wyte aan sy ondankbaarheid 
nie, maar ook aan die feit dat hy nou 
oor allerlei middele soos kunsmis en- 
sovoorts beskik. 

Die 20ste eeuse mens is volgens die 
Nuwe 'Teologie net nie meer los te 
dink van die enorme rol wat weten- 
skap en tegniek vandag speel, en waar- 
deur die mens in staat gestel is om 
die so weerbarstige aarde beter te 
beheers as die mens van vroeër. Hoe 
verder die beheersing van die natuur 
gaan hoe duideliker word die sentrale 
plek van die mens in sy verantwoor- 
delikheid vir dit alles. Hierdie sen- 
trale plek, die sentrale rol van die 
menslike verantwoordelikheid word 
dikwels met terme soos ,moedigheid”, 
,die mondige mens”, ensovoorts aan- 
gedui. Die aandag van hierdie moder- 
ne mens is sterk op die aardse gerig. 
Hier op die aarde is sy lewe, hier is 
hy mens, hier is sy verantwoordelik- 
heid, hier lê sy geluk, en as dit alles 
nie hier is nie, is dit in elk geval 
onwerklik en nie die moeite werd nie. 

Dit, sal ons sê, klink vir onsa lles baie 
aards, en so is dit bedoel in die Nuwe 
Teologie. Hierdie teologie bedoel dit 
so omdat gesien word dat die open- 
heid vir die aarde en die geslotenheid 
vir die hiernamaals kenmerkend is 
vir die mens van vandag. Daarom kan 


(1 Na volgende bladsy 


Tevergeefs Drie Eeue Sending? 


Sommiges onder ons is van mening 
dat sending onder die Bantoe gestaak 
behoort te word. Dié taak is nie afge- 
daan nie want dit sal, nes die armes 
deur Gods genade altyd by ons wees. 
Maar die argument gaan dat as die Ban- 
toe n4 méér as drie eeue se evange- 
liese behandeling nog nie gekersten 





DR. H. G. VAN DER WESTHUIZEN 


is nie, dit nooit sal gebeur nie. Baie 
praktiese bewyse word dan aangevoer 
om te getuig dat die Bantoes die 
evangelie verwerp. Om egter op grond 
van `n verkeerde uitleg van Matt. 7:6 
(soos voorheen verduidelik) te besluit 
dat hierdie of daardie tipe mens of 
nasie of ras nie meer verder bearbei 
moet word nie, veronderstel dat die 
geloof 'n prestasie van `n tipe mens, 
nasie of ras is. Die geloof is egter 
volgens Bybel 'n uitsluitlike goddelike 
prestasie” (Vgl. Matt. 16:17; Joh. 
6:44; 1 Kor. 12:8; Ef. 2:8, 9). 


Behalwe egter dat ons ons sending- 
roeping moet voortsit tot aan die 
einde van hierdie wêreld sendingkun- 
dig gesien, moet bogenoemde argu- 
ment teen sending ook in die lig van 
die volgende praktiese oorwegings ge- 
sien word. 


Die evangelie is dikwels geag ver- 
kondig te wees omdat die dienskneg- 
Bantoe met huisgodsdiens teenwoor- 
dig was. Maar hoe goed het die Bantoe 
die Bybel hierdeur begryp? Was dit 
nie dikwels oppervlakkig en gebrekkig 
nie? Hoe wyd was hierdie gebruik 
van huisgodsdiens in die teenwoordig- 
heid van bediendes verbreid, en hoe 
lank in die geskiedenis is dit gehand- 
haaf? Hierdie ,mak” Bantoe het straks 
ook nie veel invloed onder die massa 
wildes gehad nie. 


Die $ending wat in 'n groot tydperk 
van genoemde drie eeue geskied het, 
was dikwels sê verkeerd dat betere 
evangeliese gevolge nie te verwag is 
as dié waarmee ons nou sit nie. Dan 
kan ons tog nie net die ontvangers 
(Bantoe) blameer nie, maar eerstens 
die ,,kerk” of sendinggenootskappe 
en sendelinge! 


Was die voorbeeld wat Bantoes by 
christen-blankes gekry het, nie dik- 
wels `n verloëning van die evangelie 
nie? Is dit nie nou nog grootliks sê 
nie? Soos `n Bantoe gesê het: Ek het 
veertig vrouens — almal wettig. Jy 
(die Blanke) het ook veertig maar 
net één wettig! Ts dit evangelie? Hoe 
groot was die afbraak van die evan- 
gelie deur die Blankes onder die 
Bantoe? 


Nogtans is daar baie konstateerbare 
Sukses” van die sending onder die 
Bantoe in die afgelope drie eeue. 
Buitendien bepaal 'n onbepaalbare 
saak soos ,,sendingsukses” nie die 
sendingdaad nie. Die kerk is nie 'n 
winkel wat wins moet toon nie. 


Ten slotte moet ons onthou dat 
alle heidene nie meteens volkome ge- 
evangeliseer sal word nie; en ook nie 
almal in `n sekere land juis binne drie 
eeue nie. Ons het nie God se program 
in hierdie opsig ter insae nie! Sy 
weë is nie vir ons te beperk en te 
bepaal nie! En dit op 300 jaar nie. 
Dis banaal! 


Met die wederkoms is hierdie roe- 
ping afgedaan. Eers dan. 


Ter wille van die historiese juist- 
heid moet ons ook onthou dat die 
stelling van ,,Tevergeefs drie eeu sen- 
ding”, onwaar is. Eerstens: Die kerk 
het gedurende die eerste eeu en 'n 
halwe eeu geen sendingwerk gedoen 
soos bogenoemde stelling beweer nie. 
Tweedens: Hoewel die Blankes sedert 
1652 al met Nie-Blankes kontak gehad 
het, was dié Nie-blankes uitheemse 
slawe, Hottentotte en Boesmans. Met 
die Bantoes is daar eers teen 1780 op 
die oewers van die Visrivier werklik 
kontak gemaak. Dit is nog nie eers 
twee eeue nie. Die gedagte dat die 
Bantoe al 320 jaar deur ons geëvange- 
liseer word, is onjuis. Nader aan die 
waarheid is nie drie eeue nie maar 
een en 'n driekwart. 


DIE NUWE TEOLOGIE 


[7] Vervolg van vorige bladsy 


die modelle van prediking en belyde- 
nis wat gister gegeld het, vandag nie 
meer sonder meer oorgesien word nie 
omdat die mens van vandag eenvoudig 
anders is as die mens van vroeër. 


Hoe sien die Nuwe Teologie hierdie 
moderne, mondige mens? In sy kern 
is die mens persoon, dit wil sê vryheid 
as moontlikheid om sigself te verwerk- 
lik. Alleen wat in egte vryheid ge- 
doen, geglo, gesoek en gevind is, het 
waarde. Hierdie personaliteit moet die 
mens teen elke prys bewaar as hy 
mens wil bly. Die mens, in sy lewens- 
werklikheid van vandag voel homself 
sowel groot as bedreig. 


Nog 'n kenmerkende karakteristiek 
wat die Nuwe Teologie by die moder- 
ne mens vind is sy voorliefde vir alles 
wat konkreet is en sy groot behoefte 
aan eerlikheid. Daaroor egter later 
meer, 


DR. PELSER BENOEM 


[7] Vervolg van bladsy 13 


der in Pretoria-Wes, Voortrekkerhoog- 
te en tans in Philadelphia-studentele- 
raar. 


In die kerk was hy skriba, voorsit- 
ter en tans vise-voorsitter van die 
Ring van Pretoria, sekretaris van die 
Raad vir Belydenis- en Liturgiese Ge- 
skrifte, skriba van die Proponentsek- 
samenkommissie, lid van die Raad vir 
die Belydende Jeug, halftydse Bybel- 
vertaler en vise-skriba van die Ver- 
talerskommissie. 


Die toekoms 1ê voor. Dit het nie 
sin om daaroor te bespiegel nie. Die 
vertroue is dat dr. Pelser 'n waardige 
opvolger sal wees en dat Gods ryke 
seën op sy werk sal rus. 


Mev. Pelser wat aan sy sy sal staan 
is tans een van die vise-sekretaresses 
van die Hoofbestuur van die N.H.S.V. 


Geluk en sterkte aan die gesin. 


PREDIKING EN 
JAARVERSLAE 


[] Vervolg van bladsy 12 


Om 'n moontlike misverstand uit 
die weg te ruim in die gesprek oor 
die prediking — wat verwelkom word 
— wil die samestellers van die Jaar- 
verslag (A.B.C.) daarop wys dat die 
nuwe vraag in sy regte verband be- 
nader moet word. 


Die vraag is: ,Indien nie, watter 
sisteem volg die predikant in sy pre- 
diking?” 


Die vraag is duidelik 'n onderdeel 
van 'n ander vraag soos die Kroniek 
ook korrek aantoon. 


Die vraag vorm 'n onderdeel van die 
vraag oor: ,Gebruik die predikant die 
Kategeserooster as riglyn vir sy teks- 
keuse by die prediking?” Daarom het 
eersgenoemde vraag ook nie 'n nom- 
mer nie maar het net betrekking op 
laasgenoemde vraag en sluit nie die 
prediking in geheel in nie. Die vraag 
wil net weet welke metode die pru- 
dikant gebruik in sy predikins inet 
betrekking tot die behandeling van 
die stof van die katevese, (Daar kan 
verwys word na die notule van die 
Algemene kerkvergadering van 1967, 
D! 25100 


Daar kan 'n verskeidenheid van 
antwoorde kom, onder andere: 


Geen vaste metode word gebruik 
nie (om welke rede ook al), of 

EET RE TYE 





Geen rustelose 
nagte meer nie 


Etlike jare lank het mnr. J. E. 
Hewkins probeer om die strem- 
minge van bejaring, wat sy werk 
en sosiale lewe ernstig benadeel 
het, teen te werk. Hy het begin 
dink dat hy nooit weer SOOS 
vroeër sou voel nie. 

Maar die afgelope maande het 
hy nuwe lewenslus gekry. Hy ly 
nie meer aan rustelose, slapelose 
nagte, vreemde pyne, prikkel- 
baarheid en frustrasie nie. En 
selfs `n rugpyn wat hom baie jare 
lank las gegee het, het nou 
verdwyn. 

Die rede vir hierdie merkwaar- 
dige verandering? 

Mnr. Hewkins sê: ,,Ek gebruik 
Salusa 45 nou 15 maande lank 
en die verbetering in my fisiese 
en geestelike toestand laat niks 
te wense oor nie. Ek is 61 jaar 
oud en ek voel bloedjonk !” 


LEWENSLUS VIR DIE MIDDELJARE 


 METABGUG ACTIVATOR 


THE MATURE YEARS 





By alle apteke verkrygbaar 
30 tablette R2,35. 90 tablette R5,95 


7102/a 

Daad RE 
AANDAG ALLE VERGROTINGS 
PROSTAATKLIERLYERS in 
'n Nuwe geneesmiddel vir die LEWENSKLEUR 
prostaatklier. Verligting. vinnig en dode 


langdurend. Ook vir alle nier- 
kwale. Slegs R3.00 k.m.b. Geen 
k.b.a. bestellings. 


KIEKIE OF NEGATIEF 





Regstreeks van: 
Mev. R. MULLER, 
Krugerspos, 

Lydenburg. 


W. E. CAREY 
APTEKER 
Posbus 177 — Krugersdorp 


ER ER —MRE END EDE RA PARE DRR EER 


Dankie 





RE TEL TERE EET TERI VERE VEL HEDE VAR RBE VEER 


AVBOB 
50 jaar landwyd 
in diens. 


AVBOB is vandag `n huishoudelike naam 
in Suid-Afrika. Deur ons omvattende 
diens en uitgebreide reeks begrafnisware 
is ons in staat om voortdurend die hoë 
standaard te handhaaf wat ons deur die 
jare opgebou het. 

In alle fasette van die begrafniswese is 
ons deeglik toegerus om op `n bevredi- 
gende wyse in u spesifieke behoeftes te 
voorsien. 

Ons beskik oor `n wye verskeidenheid 
begrafnisware wat getuig van die kwaliteit 
en waardigheid wat oral in Suid-Afrika 
met AVBOB geassosieer word. 


OOR DIE AFGELOPE VYFTIG JAAR 
HET AVBOB DIE GROOTSTE 
LEWERANSIER GEWORD VAN: 


* Gedenkstene 
* Kranse 
* Kiste 


AVBOB IS OOK DIE VOORLOPER 
OP DIÉ GEBIED VAN: 


* Begrafnisse 
* Verassings 


Te alle tye verseker AVBOB doeltref- 
fende organisasie en diens deur opgeleide 
deskundiges. Die naam AVBOB is u 


waarborg. 
Fo 


Lid van 
die Afrikaanse Verbondgroep 





ZA ve 


ky hel 


GIEMEEINTES 





'n Groot dag vir die Hervormde Kerk in die Skiereiland 





Eerste sooi gespit vir die kerk op Stellenbosch. V.lLn.r.: Ds. S. G. A. Golden, dr. A. J. G. 


Dreyer, ds. J. G. M. Dreyer, ds. A. J. Swartz, ds. 


Vir die Hervormde Kerk in die 
Kaapse Skiereiland was dit `n beson- 
dere dag toe ds. S. G. A. Golden be- 
vestig is as predikant vir die studente 
aan die Stellenbosche Universiteit en 
die Onderwyskollege te Paarl en Wel- 
lington sowel as vir die ander lidmate 
in daardie omgewings. Want nadat 
die Voortrekkers gedurende 1836 die 
Kaapkolonie verlaat het en die Kaapse 
kerk sy naam ses jaar later verander 
het, te wete in November 1842, het die 
Nederduitsch Hervormde Kerk opge- 
hou om in die Kaap te bestaan. Voort- 
aan sou die Kaapse kerk bekend staan 
as Nederduitse Gereformeerde Kerk. 
Op 2 November 1842 het die Kaapse 
sinode op voorstel van ene ds. Morees 
besluit: ,,De naam der kerk worde 
veranderd van Nederduitsch Hervormd 
in Nederduitsch Gereformeerd”. Agt 
maande voor die naamsverandering is 
egter die eerste Nederduitsch Her- 
vormde gemeente op Potchefstroom 
gestig en wel op 26 Maart 1842. 

Die twee kerke het onder invloed 
van hulle predikante stadigaan van 
mekaar weggedrywe, die Ned. Geref. 
Kerk in die Kaap onder die invloed 


van die Skotse predikante soos die 
Murrays, Robertson en ander en die 
Ned. Herv. Kerk in Transvaal onder 
die leiding van Nederlandse predi- 
kante soos Van der Hoff, Van Warme- 
lo, Smits en andere. 

Eers baie jare later het die Ned. 
Herv Kerk weer sy verskyning aan die 
Kaap gemaak. Dit was met die stigting 
van die eerste Nederduitsch Hervorm- 
de gemeente in Kaapstad gedurende 
1940. 

Hierdie herstigting was nodig ter 
wille van twee groepe mense: (1) die 
Nederlandse immigrante wat as lidma- 
te van die Herv. Kerk van Nederland 
hier in die Kaap hulle kerk nie kon 
vind nie en hulle vreemd gevoel het 
in die Ned. Geref. Kerk wat in Neder- 
land nie bestaan nie, en (2) die Her- 
vormde lidmate uit Transvaal wat na 
die skiereiland om een of ander rede 
verhuis het. 

Die begin was klein want sommige 
uit die twee groepe het intussen ver- 
seild geraak in verskillende ander 
kerke of het buitekerklik geword, 
maar die bittereinders kan tog nie 
sonder kerklike bearbeiding gelaat 


A. Brandt. 


word nie. 

Die stigting van die gemeente was 
`n geloofsdaad en die geloof is nie 
beskaam geword nie. Die dag van klei- 
ne dinge, waarvan die profeet Sagaria 
praat, is nie verag nie (4:10). 

Na `n sukkelende begin het daar 
onder die bearbeiding van die eerste 
Kaapse predikant, ds. A. Brandt, ge- 
leidelik groei en bestendiging gekom. 
Sy arbeid van 23 iaar (1945 tot 1968) 
het goeie vrugte afgewerp. 

Na hom het dr. A. J. G. Dreyer ge- 
kom in 1966. Die groei het al vinniger 
toegeneem. Gedurende 1970 het drs. 
A. J. Zwarts as weermagkapelaan ge- 
kom en nou, twee jaar later, drs. S. 
G. A. Golden as predikant op Stellen- 
bosch vir die studente en ander lid- 
mate daar en in die omgewing. 

En nou het die volgende groot dag 
aangebreek met die sooispit vir die 
oprig van die eerste kerkgebou op 
Stellenbosch en wel op Saterdag 11 
Maart. 

'n Belangstellende groep lidmate 
was teenwoordig. Ds. Golden, wat die 
leiding in hande gehad het, het die 
welkomswoord gespreek. [] Blaai om 

STELLENBOSCH BOU 


7] Vervolg van vorige bladsy 


Nadat dr. Dreyer die eerste sooi ge- 
spit het, is die aanwesiges uitgenooi 
om ook elkeen `n sooi te spit waaraan 
groot en klein, mans en vroue, deelge- 
neem het; elkeen moes dan 'n donasie 
lê op die letters op `n bord waarop 
die naam van die kerk geverf was. 

En daarna is die gebruikte graaf, 
wat koper- of silwerbeslag sal kry 
met die nodige inskripsie, deur oudl. 
Koos le Roux op bekwame wyse opge- 
veil en vir R100 verkoop, maar terug- 
gegee en weer opgeveil, en weer te- 
ruggegee en weer opgeveil, keer op 
keer vir die soveelste keer, nadat iede- 
re keer `n goeie bedrag ingesamel is. 

Die geesdriftige groep mense en die 
gesellige atmosfeer het die verkoop be- 
gunstig. 

Die opbrengs van die graaf, van die 


donasies en van die koue ete wat fluk- 
se susters verskaf het was R550. 


Die funksie het plaasgevind op die 
terrein waar die kerk sal verys, 'n 
pragtige hoekerf, gunstig geleë tussen 
die studentekoshuise op `n mooi hoek 
van twee strate. 


Met hierdie plan het die bedrywig- 
heid van die predikante en kerkraads- 
lede van Kaapstad nie geëindig nie. 
Oor 'n maand of wat sal, so die Here 
wil, ook 'n begin gemaak word met die 
bou van 'n kerkgebou in Parow vir die 
Tygerbergkompleks van voorstede. 


Ook is daar planne om in Paarl 'n 
eiendom aan te koop vir `n toekom- 
stige kerkgebou aldaar. Die terrein is 
reeds uitgesoek en die koop is net 
uitgestel in afwagting van die nodige 
goedkeuring deur die gemeente en die 
Kommissie in Pretoria. As 'n klompie 
sterk gemeentes, wie se hulp vir rente- 





Inwyding van die Nuwe 


van EI SBURG 


Op Saterdagmiddag 27 November 
1971 is die nuwe kerkgebou van die 
gemeente Elsburg ingewy. Die inwy- 
dingsrede is waargeneem deur prof. 
dr. A. D. Pont, 'n oud-predikant van die 
gemeente, waarna groete en geluk- 
wensings namens verskillende instan- 
sies oorgebring is. Prof. dr. P. S. 
Dreyer het gepraat namens die Kom- 
missie van die Algemene Kerkverga- 
dering, ds. J. H. Koekemoer namens 
die Ring van Zuurfontein en mnr. A. 
B. van N. Herbst, die administrateur 
van ons kerk namens die Weeshuis- 
bouers wat die kerkgebou opgerig het. 

Sondagoggend, die 28ste November 
is die Heilige Nagmaal gevier. Prof. 
dr. W. C. van Wyk het as prediker 
opgetree en met die bediening van die 
Nagmaal is hy bygestaan deur ds. L. 
A. Pretorius van Phalaborwa en ds. G. 
N. Bloem, die plaaslike predikant. Die 
naweek se verrigtinge is met groot 
dankbaarheid afgesluit met die dank- 
seggingsdiens die aand wat waarge- 
neem is deur ds. L. A. Pretorius. 

Met hierdie gebeurtenis is `n groot 
ideaal verwesenlik. `n Doeltreffende 
kerkgebou is opgerig en dit word nog 
telkemale bevestig deur predikante 
wat dienste hier waargeneem het. 
Daaroor is ons verheug want ons doel 
was nie om 'n onnodige duur en luuk- 
se gebou op te rig nie, maar `n doel- 
treffende gebou waar die prediker 
sonder onnodige inspanning die Woord 
van God kan verkondig. 

Waar Elsburg in die verlede bekend 
gestaan het as 'n klein en dikwels 
sukkelende gemeentetjie, is die sta- 
dium nou bereik dat dit gegroei het 


lose lenings ingeroep is deur Kaap- 
stad, die helpende hand gaan uitsteek, 
dan sal daar onder die seënende hand 
van die Here binnekort vier gemeen- 
tes met die nodige bediening in die 
Skiereiland wees. 

Nadat ek die vorige deel geskryf 
het, het die Kaapstadse kerkraad in- 
tussen vergader en die aankoop van 'n 
terrein te Paarl goedgekeur. Die kerk- 
raad het ook besluit om die eersko- 
mende ringsvergadering 'te vra om 
vier nuwe gemeentes in die Skier- 
eiland te stig en wel op Wynberg, op 
Stellenbosch, op Bellville (vir die ge- 
bied Bellville, Kuilsrivier en omge- 
wing) en een vir die Tygerberggebied, 
insluitende Parow, Bothasig en ander 
gebiede in daardie omgewing. Simon- 
stad se afstigting word nog oorweeg. 
Hierdie gemeente word beoog hoof- 
saaklik met die oog op die vloot. 

— JOH. DREYER 





tot 'n groot en bloeiende gemeente, 
wat beskik oor sy eie kerkgebou en 
'n belydende lidmatetal van 956. 

Daar is reeds deur die kerkraad 
besluit om grond aan te koop vir nog 
'n pastorie met die oog op die beroep 
van 'n tweede predikant. 'n Goeie erf 


KO ele 


is reeds verkry wat baie goed geleë is. 
As ons terugkyk op dit alles kan 
ons nie anders as om die lof en die 
eer en die dank aan God toe te bring 
vir al die seëninge wat Hy aan hierdie 

gemeente geskenk het nie. 
— Ds. G. N. Bloem. 





SO DIEN HULLE 


VADER EN DRIE SEUNS IN KERKRAAD. 





Voor: P. W. Nel, Bronkhorstpruit, ouderling. Agter v.l.n.r.: G. C. F. Nel, Van der 
Bylpark-Oos, ouderling; P. J. Nel, Edenvale, ouderling; P. W. Nel, Van der Hoff, 
diaken. 


Die Hervormer, Junie 1972, bladsy 18 


Ds. Booysen en Dr. Stutterheim tree uit die Bediening 





[1] Van vorige bladsy 

Dat predikante na lange diensjare 
die veeleisende taak van evangelie- 
dienaars, veeleisend veral in hierdie 
moderne tyd, neerlê, is begryplik. 
Baie sien uit op die ,,oudag” na `n 
rustige lewe. Maar dat sulke ,,jong- 
manne” die tuig neerlê en so gou 
neerlê, al is dit ook na veertig jare 
van diens, soos in die geval van ds. 
Booysen, kan alleen maar betreur 
word. `n Mens se ouderdom word 
immers nie net deur jou lewensjare 
bepaal nie, maar tot op sekere hoogte 
ook deur jou toestand, liggaamlik én 
geestelik. As 'n mens op gevorderde 
leeftyd nog gesond is en die nodige 
gesondheid en werkvermoë besit, dan 
is dit 'n gawe van God wat grootliks 
waardeer behoort te word en gebruik 
te word in die diens van die evangelie. 


Ek wil egter aanneem dat 'n mens 
in 'n sekere sin ook nog in diens van 
die kerk kan staan ook nadat jy afge- 
tree het, byvoorbeeld deur afloswerk. 


Gelukkig is daar in die kerk `n paar 
gevalle waar die broeders na `n rustyd 
weer terug verlang na die bediening 
en dan na `n kleiner gemeente met 
minder ampspligte 'n beroep aanvaar. 
En sulke manne se lewenservaring en 
wysheid is baie werd. 


Daarom spreek ek die versugting 
uit: Mag hulle gou terugverlang na 
hulle heilige lewenstaak. 


Ds. F. J. Z. Booysen: 


Hierdie sagmoedige en waardige 
dominee is georden op Trichardtsfon- 
tein in die Bethalse distrik op 238 
April 1982. 


In die dagkalender van die Kerk- 
almanak staan by dieselfde datum: 
,Kerkraad, Witfontein weier om te 
verenig, 1886”. Sy geslag is ook van 
hierdie soort bittereinders van die 
Hervormde Kerk, hervormd in murg 
en been. 


Sy ordening en bevestiging het ek 
as destydse konsulent vanaf Ermelo 
bygewoon. Prof. B. Gemser, die Ou 
Testamentikus van dié dae, het die 
bevestiging waargeneem. Verder teen- 
woordig by die geleentheid was ds. J. 
J. Prinsloo wat toe nog predikant van 
Rustenburg was, asook ds. T. F. J. 
Dreyer, dié tyd predikant op Heidel- 
berg. 

Ons vier was tuis in die toe nog nie 
bewoonde pastorie waar die susters 
van die gemeente vier beddens in die 
eetkamer vir ons gereed gemaak het. 


Twee-uur die nas word daar geklop 
en gevra of een van die dominees tog 
wil help want daar is 'n broeder ,,wat 
van sy kop af js”, Die keuse val op 








Ds. en mev. F. J. Z. Booysen. 


ds. Prinsloo wat die meeste mense 
ken, want hy is self op 30 Oktober 
1909 op Trichardtsfontein georden. 


Met 'n sug, sonder `'n woord, is hy 
uit die bed. Dit was koud, Mei-maand 
in die hoëveld en daar het `'n mot 
reëntjie geval. 


Die btrokke broeder het buite `n 
paal staan en vashou. Hy bibber van 
die koue, die vrees van almal is dat 
hy longontsteking sal opdoen maar om 
hom daar weg te kry, kon niemand in 
slaag nie. 


Ds. Prinsloo gaan die tent binne en 
daar word hom alles vertel, ook hoedat 
die betrokke persoon niks wil doen 
wat vir hom gesê word nie. Ds. Prins- 
100 benader toe die probleem op `n 
manier eie aan sy persoon. Hy gaan 
by hom staan, sê hom dag en toe: 
Ek hoor Kerneels (sê nou maar sy 
naam was so), ek hoor hulle sê jy 
moet in die tent ingaan. Jy moet dit 
nie doen nie, staan hier en hou die 
paal vas solank jy wil. Hou hom vas!” 


Die persoon kyk hom met sy ver- 
wilderde oë aan, los die paal en gaan 
binne in die tent staan en hou die 
tentpaal vas. 


Dadelik sê een van die familie: 
,Kerneels, klim nou sommer in die 
bed dat ons jou warm toemaak, jy 
kry te koud.” Hy antwoord nie maar 
staan of hy genael is aan die paal. 
Toe sê ds. Prinsloo: ,,Julle moenie 
met hom praat nie. Skink maar die 
koffie”, en hy begin met hulle oor 
allerlei en nog wat te praat, 


Meteens los hy die gesprek, gaan 
na Kerneels toe en sê vir hom: ,,Nou 
hoor ek hulle sê jy moet jou paal los 
en in die bed klim. As ek jy is, doen 
ek dit nie. Hou jou paal vas en staan 
daar solank jy wil.” Sonder een woord 
word die paal gelos en gaan hy by die 
bed staan maar hy gaan nie lê nie. 
Weer sê `n familielid: ,,Gaan nou tog 
asseblief 1ê. Ek sal jou mooi toemaak.” 
Maar nee! Hoor is min. Hy bly waar 
hy is en weer kom die langsame stem 
van ds. Prinsloo: ,Ag, laat staan hom 
tog”, hierdie keer met `n bietjie on- 
geduld daarby. 


Die gesprek van flussies word ewe 
rustig weer voortgesit. Dit duur tot 
almal so aandagtig na sy verhale luis- 
ter, dat Kerneels nie meer aandag 
kry nie. 


Toe draai hy hom na die bleke 
Kerneels met sy oë diep in die oog- 
kaste, en sê sag en langsaam, maar 
tog gebiedend: ,,Kerneels, jy moenie 
op daardie bed en onder daardie kom- 
berse gaan lê nie.” Met nat klere 
en al gaan 1ê hy en trek hom toe. 
Nou moet ons maar almal loop, nag 
mense”, en daarmee was die weerstre- 
wigheid van 'n versteurde mens afge- 
lope. 


So het ds. Frikkie Booysen in die 
bediening begin. In sy gemeentes het 
hy orals die respek afgedwing en die 
liefde van die harte deur sy erns en 
vroomheid verower. 


|| Blaai om 

DR. STUTTERHEIM TREE UIT 


] Vervolg van vorige bladsy 


Dr. J. F. Stutterheim het sy loop- 
baan begin as `n staatsamptenaar in 
die ou Nederlandse Indië en `n goeie 
posisie daar beklee. Maar die drang 
om evangeliedienaar te word was uit- 
eindelik te sterk en hy word teolo- 
giese student. 

Na voltooiing van sy studies emi- 
greer hy na Suid-Afrika. Hier lê hy 
die ,,collodguium doctum” af (geleerde 
gesprek) voor die Kommissie van die 
Algemene Kerkvergadering en word 
beroep verklaar. Sy eerste gemeente 
was Salisbury in Rhodesië waar hy as 
landsvreemdeling in `n wye wêreld `n 
vreemde volk met die evangelie moes 
bedien vanaf 1954. Die taak was nie 
maklik nie. Leraar en lidmate was 
vreemd vir mekaar en het mekaar nie 
altyd goed verstaan nie. 

In 1955 het ek hom op Leeudoring- 
stad bevestig waar hy `n makliker taak 
gehad het in `n gevestigde gemeente 
met klein oppervlakte. Hier het hy 
met vrug gewerk vir twee jaar om 
toe na Benoni te verhuis en 1964 na 
die Nederlandssprekende gemeente in 
Johannesburg. 

Maar nou is nog niks gesê van die 
twee pastorievroue nie. Albei het vir 
hulle manne `n goeie en rustige tuiste 
verskaf, aan die kinders die nodige 
moederlike sorg bestee en vir die ge- 
meentelede `n ope deur gehad. 

En nou is die kinders groot. 

Mag onse goeie God en Vader dié 
twee leraars en die twee leraarsvroue 
'n rustige lewensaand gee omstraal 
deus sy genade. 

JOH. DREYER 





Dr. en mev. J. F. Stutterheim. 





Oudl. Ben Fouche 


Witfontein gemeente is gevorm uit 
lidmate afkomstig vanaf `n stedelike- 
kleinhoewe-, snel-ontwikkelende ny- 
werheids- en plaaslike gebiede. Die 
aankoms en vertrek van lidmate het 
in hierdie gemeente `n gewoonte ge- 
word. Met die vertrek van oudl. Ben 
Fouché en sy gade uit die gemeente, 
het die gemeente die vertrek van hier- 
die mense as `n besondere verlies in 
die gemeente aangevoel. Die vraag 
ontstaan nou waarom die vertrek van 
hierdie gesin dan anders as die vertrek 
van talle ander gesinne aangevoel 
was. 


Oudl. Ben Fouché het diep spore 
in die kerklike lewe van die Hervorm- 
de Kerk getrap. Die pad waarlangs hy 
beweeg het, was beslis nie met rose 


besaai nie. Sy groot ywer, volharding 
en toegewydheid in belang van sy ge- 
meente en kerk het die bewondering 


van almal met wie hy saam geleef het 
afgedwing. Die pad waarlangs hy en 
Sy gesin beweeg het en nog beweeg, 
dien as voorbeeld van wat van `n 
waardige kerkgesin verwag kan word. 
Die werk wat hy vir sy kerk gedoen 
het, sou nooit volledig beskryf kan 
word nie, daarom dat ons maar slegs 
enkele aanduidings uit sy persoonlike 
lewe probeer bybring. 


Ben Fouché spruit uit `n besondere 
kerkfamilie van die Wes-Transvaal. 
Hy het in die omgewing van Leeu- 
doringstad opgegroei, is gedoop en 
het belydenis van geloof in Witpoort- 
gemeente afgelê en het as sondag- 
skoolonderwyser gedurende sy hoër- 
skoolstudies, in Wolmaransstadge- 
meente begin. Hierna het hy na Pre- 


toria verhuis waar hy as kerkraadslid 
`n besondere rol op kerklike gebied 
in die gemeentes van Pretoria, Noor- 
delike Pretoria, Pretoria-Noord, Rus- 
tenburg, Ermelo en Witfontein ge- 

speel het. Hy sal veral onthou word 
as een van die kampvegters gedurende 
die begin- en ontwikkelingsjare van 
die Hervormde Kerk voor die Berg toe 
daar `n groot skaarste aan predikante 
was. 


In 1933 word br. Ben Fouché diaken 
en in 1936 ouderling van Pretoria- 
Noord wat toe 'n wyk van Pretoria- 
gemeente was. Met die afstigting van 
Noordelike Pretoria in 1934 word hy 
skriba en bly dit tot en met die af- 
stigting van Pretoria-Noord in 1939 
waar hy toe skriba en kassier geword 


het. In 1938 word hy verkies tot lid 
van die Algemene Kommissie. Onder- 
tussen word hy as afgevaardigde na 
talle Algemene- en Ringsvergaderings 
afgevaardig. Weens gebrek aan predi- 
kante moes hy talle eredienste en be- 
grafnisse lei. Hy het verskeie kere 
besondere diens op Finansiële Kom- 
missies gedoen en as voorsitter opge- 


tree. Hy was lid van die Ringsraad vir 
die kerstening van Heidene en word 
later superintendent vir die Ring van 
Pretoria en dien so op die Sentrale 
Raad vir die Kerstening van Heidene. 
Hy het die Hervormde Kerk oor baie 
jare heen verteenwoordig op baie 
skoolkommissies, skoolrade en beheer- 
rade. 


Te midde van al sy kerklike aktiwi- 
teite heen het oudl. Ben Fouché 'n 
reuse aandeel in die kerk se jeugsake 
geneem. Die betekenis en waarde van 
die aandeel van hierdie man in ons 
kerk se jeugwerk sou nie maklik met 
'n pen beskryf kan word nie. Hy begin 
as sondagskoolonderwyser te Wolma- 
ransstad en organiseer daarna die Son- 
dagskool van Pretoria-Noord as deel 
van die Sondagskool van Pretoriage- 
meente. Hy neem deurgaans 'n leiden- 
de aandeel in sondagskoolsake en 
woon talle sondagskoolkongresse by. 
In 1938 word hy benoem as lid van 
die Kommissie vir die Jeug. Hy het 
hom veral beywer vir die publikasie 
van `n kinder- en jeugblad. Vir baie 
jare het hy die administrasie van die 
jeusblad waargeneem. In 1939 word 
hy superintendent van Sondagskole in 
die Ring van Rustenburg. Met die oog 
op die organisasie van sy kerk se 
sondagskool en jeugwerk het hy talle 
gemeentes in hierdie verband besoek. 
Weens hierdie opofferings kon hy as 
ervare lidmaat op verstandige taktiese 
en praktiese wyse leiding in sondag- 
skool- en jeugsake van ons kerk gee. 


Oud. Ben Fouché het hom baie be- 
ywer vir die afstigting van Witfontein- 
en Grootvleigemeentes. Met die af- 
stigting van Witfonteingemeente het 
hy `n leidende rol gespeel om 'n vaste 
fondament op elke front van die 
gemeente te lê. Hy het die gemeente 
gedien as ouderling, skriba, skriba 
van registrasie, hoof van die Sondag- 
skool, voorsitter van die Finansiële 
Komitee, voorsitter van die Boukom- 
missie en die gemeente by talle kerk- 
like kongresse en vergaderings ver- 
teenwoordig. Sy besondere belangstel- 
ling en ywer om geld in te samel vir 
die bou van `n eie kerkgebou moet 
geloof word. Die goeie orde en vrug- 
bare samesyn by eredienste, kerk- 
raadsvergaderings, basaars, en ander 
kerklike byeenkomste moet in baie 
opsigte gesoek word in die bekwame 
optrede en heilsame invloed van die 
kant van oudl. Fouché. Oom Ben was 
voorwaar `'n steunpilaar in elke ge- 
meente waaraan hy verbonde was. Ons 
dank aan die Allerhoogste vir die be- 
sondere gawes van hierdie man en 
waar hy en tannie Neels nog met 
goeie gesondheid en lewenskrag 'be- 
deeld is, wil ons vertrou dat hulle nog 
lank en tot groot vreugde en seën 
van ons kerk met hulle kerklike taak 
sal kan voortgaan. 

— Oudl. P. van Rensburg. 


PREDIKING EN 
JAARVERSLAE 


[] Van bladsy 15 





Daar word nie rekening gehou met 
die lesrooster in die tekskeuse nie, of 
meer antwoorde. 


Uit die verskillende antwoorde kan 
die Raad vir Kategese vasstel wat 
die gebruik in die kerk is om verder 
leiding te gee of aanbevelings te maak. 


Daar is geen dwang hoegenaamd 
mie. 
— P. M. SMITH. 





Aanhoudende 
Moegheid 


Dr. Heinz-Klierstofpille 
onskatbaar vir 
Klieraandoeninge 


AFGEMAT EN LUSTELOOS 
“Ek het al `n bottelvol van die 
beroemde Dr. Heinz-Klierstofpille 
uitgebruik en voel geheel en al `n 
ander mens. Ek is nie meer so moeg 
en afgemat en ook nie meer so koud 
en lusteloos nie. Ek het nog nooit 
vantevore by enige medisyne soveel 
baat gevind as by heirdie Klierstof- 
pille nie.”—Mej. Leriche, Nieu- 
woudlville. (Geval 928.) 

HART 10 SLAE ONDER 
NORMAAL 

“Ek moet erken dat Dr. Heinz- 
Klierstofpille uitstekend vir my 
was. Ek het nooit gedink dat ek 
ooil weer my werk sou kon doen 
nie. My hart het 10 slae onder nor- 
maal gewerk. Ek was altyd moeg 
en lam deur my hele lyf. Die Klier- 
stofpille het wondere verrig.” — 
Mev. R. Bester van Ladysmith. 
(Geval 562.) 


































Aanboudende moeg- 
heid, droc vel, hare cn 
naels, oormatige vet, 
swak geheue, onge- 
reeldheid by vrouens, 
Stadige polsslag—al 
hierdie aandoecninge 

is gewoonlik aan 
Klieruitdroging te 
wyle en die enigste 
uitweg is 

behandeling met 
ierstowwe. 

















OINGEWAROSKLIERE 
BLAAS PYPE LIERL 







TERLKLIERE 
VRAGBEOINSELS 



















Dr. Heinz-Klierstofpille kos 
R1,20 per bottel by alle aptekers, 
Dr. Heinz- 
Klierstofpille 
















Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan 'n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . . . en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 

VROUERUBRIEK...... 


Middaghoogie 


SOSIAAL-KULTURELE AANPASSING 


Die Gesinslewe: 

Die middeljare is `n tydperk van 
verandering en oorgang. Hierdie ver- 
andering het nie net betrekking op 
die liggaam nie, maar ook op die 
sosiale lewe waar dit veral die be- 
roeps- en gesinslewe geld. 

Die verandering in die gesinslewe 
kom veral daarop neer dat die huis 
leeg geword het. Die kinders het groot 
geword. Sommige het die huis al ver- 
laat, ander is nog daar, maar verg nie 
meer soveel versorging dat dit al die 
aandag van die ouers daardeur op- 
eis nie. Hierdie veranderde gesins- 
omstandighede raak veral die vrou 
wanneer die jongste kind die huis ver- 
laat. Dan het die nessie regtig leeg 
geword. Daar is ook geen moontlik- 
heid dat sy verder kinders sal hê nie. 
Gevolglik het haar hande ook skielik 
leeg geword. 

Die vrou wat die meeste getref 
word, is gewoonlik die vrou uit die 
middel-inkomstegroep en dan gewoon- 
lik die een uit hierdie groep wat dit 
nog altyd as haar hooftaak gesien 
het om huisvrou te wees. As sy mis- 
kien nog voor haar huwelik vir die 
laaste keer in `n betrekking gestaan 
het, of dalk nog nooit gewerk het nie, 
sal dit nou vir haar haas onmoontlik 
wees om iewers in diens geneem te 
word. 

Dit moet verder in aanmerking ge- 
neem word dat aanpassing by hierdie 
veranderde gesinsomstandighede vir 
die hedendaagse vrou `n groter pro- 
bleem is as vir die vroue in vroeëre 
dekades. Die redes hiervoor is die 
volgende: (a) huwelike word op `ʼn 
vroeë leeftyd gesluit; (b) die gesinne 
is kleiner; (c) die gesinsvorming 
word reeds vroeg in die lewe voltooi. 
Dit bring mee dat persone vanaf die 
begin van die middeljare vir bykans 
'n dekade of meer kinderloos kan 
wees. 

Die aanpassing met betrekking tot 
die gesin moet dus op tweërlei wyse 
plaasvind, naamlik ten opsigte van 
diegene wat nog in die huis is, asook 
met betrekking tot die wat reeds die 
huis verlaat het en eie gesinne gestig 
het, dog nog met die primêre gesin 
in 'n verhouding staan. In die eerste 
geval word natuurlik verwys na die 
twee eggenotes wat in die leeggeworde 
huis agterbly en op mekaar aangewys 
is. In die tweede geval gaan dit oor 
die kinders, skoonkinders en klein- 
kinders. Die belangrikste is natuurlik 
die aanpassing by die onmiddellike. 

Ook nou sal mens verwag dat die 
huweliksaanpassing tussen man en 
vrou na soveel jare van getroude lewe 





RADIOPRAATJIE 
DR. S. J. PRINS 
(VERVOLG VAN MEI-UITGAWE) 





en kameraadskap op sy beste sal wees 
hier op die middaghoogte van die 
lewensdag. Dit kan gebeur, dog nie in 
alle gevalle nie, want huweliksproble- 
me gedurende die middeljare, is nie `n 
fiksie nie. Volgens statistieke blyk 
dit inderdaad dat die meeste egskei- 
dings in Amerika gedurende die eer- 
ste huweliksjare en dan weer so teen 
die veertigerjare voorkom. By huwe- 
liksraadgewers word gewoonlik tus- 
sen die 22ste en die 25ste lewensjaar 
en dan weer tussen die 40ste en die 
45ste om hulp aangeklop. 


Die redes vir die huweliksprobleme 
behels die volgende: die ander vrou, 
neulende vrouens, seksuele onaanpas- 
baarheid (as gevolg van die meno- 
pause by die vrou), onverantwoorde- 
likheid van die mans ensovoorts. 


Gedurende die vormings- en ont 
wikkelingsjare van die gesin wanneer 
die kinders groot gemaak word en die 
verantwoordelikhede en probleme ten 
opsigte van die gesin swaar rus op 
man sowel as vrou, gebeur dit dikwels, 
verkeerdelik natuurlik, dat die huwe- 
liksmaats geneig is om so `n bietjie 
weg van mekaar te lewe. Hulle is te 
besig en hardloop by mekaar verby. 
Die geweldige bedrywigheid verg eg- 
ter baie energie wat weer lei tot 
vermoeidheid en geirriteerdheid teen- 
oor mekaar. Dit is natuurlik geensins 
bevorderlik vir `n harmoniese en ewe- 
wigtige verhouding in die huwelik nie. 
Indien dit dikwels herhaal word, kan 
'n mate van emosionele onverskillig- 
heid en vervreemding intree. 


As die kinders egter die huis ver- 
laat, verminder daardie gejaagde lewe 
van die wat meegebring is deur die 
gesinsorganisasie van weleer. Waar 
die huweliksmaats so in hulle eie doen 
en late in beslag geneem is dat hulle 
nie meer so helder bewus was van 
mekaar nie —ook nie meer van die 
fyn, kosbare en innerlike betekenis 
wat hulle wedersyds vir mekaar be- 
hoort te hê nie, word hulle nou weer 
in `n baie pertinente sin op mekaar 
aangewys. Die vraag is egter nou of 
die verhouding nie dalk in daardie tyd 
te veel geskaad is toe hulle ooglui- 
kend toegelaat het dat die gesinsorge 

hulle man-vrou verhouding oorheers 
het nie. Gevolglik is die ons-verhou- 
ding die twee-eenheid van die man en 
vrou, nie heeltemal onbeskadig nie. 
Met so 'n beskadigde verhouding moet 
die laaste helfte van die reis nou 
aangepak word. 


Die oorsake van die emosionele 
wegdrywing tussen man en vrou ge- 
durende die middeljare, moet dus 
heelwaarskynlik gesoek word in die 
vroeëre lewe van die egpaar. Verbit- 
tering en teleurstelling, agterdog, on- 
trou en veragting wat daar ten opsigte 
van mekaar ontstaan het, word in 
versterkte mate meegeneem na die 
middeljare. Die vrou verkeer moontlik 
onder die indruk dat sy maar altyd 
net die slaaf van die huis was. Daar 
is nooit moeite gedoen vir gesament- 
like ontspanning en vermaak nie, dog 
slegs op slaafse wyse voortgegaan in 
`n tergende, frustrerende sleurgang. 
In die middeljare bly hierdie bitter- 
heid staan — miskien in `n erger 
graad — as die vrou dink dat sy die 
beste deel van die lewe as slavin van 
die huis deurgebring het. 


Die man is miskien weer ontevrede 
met die huwelik omdat sy vrou hom 
steeds trakteer op klagtes — klagtes 
oor die kinders, die bediendes en oor 
wie ookal. Hy voel miskien ontevrede 
omdat sy vrou deur haar gedurige 
geslaaf altyd moeg is en hom nie wil 
of kan na plekke vergesel wat vir hom 
belangrik is nie. Hy kla dat sy nie 
belangstel en tred hou met sy werk 
en sy vordering in die werk nie en 
gevolglik styg hy bokant haar uit met 
betrekking tot sy beroep en promosies. 
Ander weer beskuldig hulle vrouens 
dat hulle die oorsaak is van hulle 
beroepsmislukkings. 


As al hierdie dinge tot uiting kom 
in openlike verwyte wat mekaar toe- 
geslinger word, kan dit beslis nie 
bevorderlik wees vir huweliksgeluk 
in watter lewensstadium ookal. Aller- 
mins in die middeljare wanneer die 
vrou reeds worstel met ander aanpas- 
singsprobleme van fisiologiese en psi- 
gologiese aard. 


Aanpassing: 


Aanpassing in die gesin tussen man 
en vrou en tussen ouers en kinders, 
berus in 'n groot mate op die persoon- 
likheidsintegriteit van die persone wat 
daarby betrokke is, op die voorberei- 
ding vir hierdie dag en op die aard 
van die verhouding tussen man en 
vrou en tussen ouers en kinders in 
die verlede. 





[] Na volgende bladsy 


JEUGRUBRIEK...... 


BYBELSTUDIE 


JESUS KEER TERUG NA GALILEA. 
BYBELSTUDIE: Matt. 4:12-14. 


Mattheiis sê nie hoe lank n4 die 
versoeking van Jesus, Johannes die 
Doper (Vgl. Mark. 1:1-8; Luk. 3:1-18; 
Joh. 1:6-8, 19-36; 3:23-32) op bevel 
van Herodes gevang is nie (Matt. 11: 
2; 14:1-12). Mattheiis doen dit nie, 
want dit is nie vir hom belangrik nie. 
Hy skryf immers nie 'n biografie van 
Jesus nie en die presiese chronolo- 
gie van alle gebeurtenisse wat hy 
noem, is ook nie vir hom van wesen- 
like belang nie. Natuurlik beskryf hy 
nie die kruisiging van Jesus véérdat 
hy die geboortegeskiedenis vertel nie, 
en ook nie die gebeure van die op- 
standingsmêre, voordat hy die doop 
van Jesus vermeld nie. Wie egter 
meen dat hy uit die evangelie volgens 
Mattheiis met sekerheid `n noukeu- 
rige rooster van die hele lewe of 
selfs net van die openbare lewe van 
Jesus Christus sal kan aflei, moet op 
teleurstelling voorbereid wees. Geen 
geleerde kon tot dusver so iets reg 
kry nie. `n Mens stuit byvoorbeeld 
voor die probleem dat die Sinoptici 
(Matt., Mark., Luk.) net van één paas- 
fees waartydens Jesus in Jerusalem 
was, terwyl 'n mens uit die evangelie 
volgens die beskrywing van Johannes, 
die indruk kry dat Jesus by drie ver- 
skillende paasfeeste in Jerusalem was 
(Joh. 92:28; 6:4; 11:55). 


Deur hierdie opmerkings probeer 
ons vir geen oomblik om die gesag 
of die betroubaarheid van die evange- 
lies as reël vir ons geloof (kanonieke 
geskrifte) onder verdenking te bring 
nie. Wat ons wél onder verdenking 
wil bring, is die verkeerde gedagtes 
by mense dat die bedoëling van die 
evangelies is om biografieë in die 
moderne sin van die woord of nou- 
keurige geskiedkundige verhandelinge 
Oor `n groot persoonlikheid te wees. 
Die evangelies handel oor 'n Persoon 
wat in die geskiedenis te voorskyn 
getree het en oor dinge wat in die 
geskiedenis plaasgevind het. Die werk- 
like betekenis van hierdie Persoon en 
gebeurtenisse, kan egter nie langs die 
weg van wetenskaplike eksperimente 
of bewysvoering vasgestel word nie. 
Dit gaan oor dinge waaroor die weten- 
skap nie uitsluitsel kan gee nie. Die 
evangelies is geskryf sodat soos Johan- 
nes sê, ,julle kan glo dat Jesus die 
Christus is, die Seun van God; en dat 
julle deur te glo, die lewe kan hê in 
sy Naam” (Joh. 20:31). Ons het in 


die evangelies in die grond van die 


saak, met verkondiging te doen; Chris- 
tusverkondiging. In baie opsigte bly 
die chronologie van die lewe van 
Jesus, nog steeds `n onopgeloste pro- 
bleem. 


Herodes Antipas, `n seun van die 
Herodes wat vir die kindermoord in 
Beidlehem verantwoordelik was (Matt. 
2:16-18), het oor Galilea en Perea 
regeer vanaf 4 v.C. tot 39 n.C. Hy was 
ook bekend as ,,die viervors” (Matt. 
14:1), om aan te dui dat hy slegs oor 
'n vierde deel van `n gebied geregeer 
het en dit boonop as regent. Sy status 
was geringer as die van `n koning. Dit 
was hy wat Johannes laat vang het. 





DS. J. J. ENGELBRECHT (Jnr) 





Vanaf hoofstuk 3:1-4:11 word ge- 
handel oor dinge wat blykbaar in die 
Suidelike deel van die land (Judea, 
die woestyn) plaasgevind het. Vanaf 
4:12 word die belangstelling verskuif 
na (Galilea in die noorde van die 
Heilige Land: Jesus het gehoor van 
Johannes se gevangeneming en Hy 
keer na Galilea terug. 


,Galilea” is die naam van die gebied 
wat strek vanaf die See van Galilea 
in die ooste, in die rigting van die 
Middellandse See in die weste, die 
vlaktes van Megiddo en Jisreël in die 
suide en bergwêreld noord van die 
See van Galilea. Veral die noordelike 
grens het deur die eeue baie gewissel 
as gevolg van oorloë. In hierdie mooi, 
taamlik bergagtige, vrugbare en rela- 
tief waterryke deel van die land, het 
die Here Jesus groot geword. Sy 
tuisdorp was vanaf sy klein kinderdae 
tot aan die begin van sy openbare 
optrede, Nasaret in Galilea. 


Hoewel dit `n klein dorpie was, sou 
dit verkeerd wees om te dink dat die 
Here Jesus in `n afgeleë, geisoleerde 
omgewing groot geword het. Nasaret 
was geleë naby die kruispunt van twee 
taamlike groot paaie van 00s na wes 
en van noord na suid. In Galilea was 
ook ander groot paaie wat deur baie 
en baie soorte mense gebruik is. 


Skares pelgrims, Romeinse leëraf- 
delings, handelaars uit die heiden- 
wêreld met hulle heidense lewens- 
wyse, sou vir Jesus as kind en jong- 
mens bekende verskynsels gewees het. 
Hy het nie in 'n glaskas groot geword 
nie: veel eerder in die midde van 
rumoer en skandaal. Die feit dat die 


Bybel sê dat Hy sonder sonde is (Heb. 
4:15), is nie daaraan te danke dat 
Hy in `n versoekinglose omgewing sou 
groot geword het nie! 


Na sy terugkeer uit die suide, ver- 
laat Jesus Nasaret en gaan woon in 
Kapernaiim aan die meer van Galilea, 
in die gebied wat volgens die Ou Testa- 
ment as woonplek gegee is aan die 
nakomelinge van Sebulon en Naftali 
(Vgl. Jos. 19:10-16; 19:32-39). Sebulon 
en Naftali was twee van die twaalf 
seuns van Jakob (Gen. 49). 


Vir Mattheis is hierdie aardryks- 
kundige en historiese opmerkings nie 
bloot ,,droeë feite” nie. Hy gee dit deur 
omdat die lesers moet weet dat hier- 
die verhuising van Jesus nie toevallig 
was nie. Dit het en moes gebeur ter 
vervulling van 'n profesie in die boek 
Jesaja (Jes. 9:1, 2). Jesaja het waar- 
skynlik meer as 700 jaar voordat Jesus 
in Kapérnaiim gaan woon het, as pro- 
feet opgetree. 


Hiermee het ons by `n moeilike ek- 
segetiese teologiese probleem gekom, 
naamlik die van profesie en vervulling 
volgens die Ou- en Nuwe Testament. 
Ongelukkig kan dit nie nou hier be- 
spreek word nie. 


(WORD VERVOLG). 


[7] Blaai om 








C] Vervolg van vorige bladsy 


SOSIAAL-KULTURELE 
AANPASSING 


`n Gesonde aanpassing Sou wees as 
man en vrou weer nuwe en gesament- 
like take in en om die huis begin aan- 
pak, soos byvoorbeeld verbeterings 
aan die huis, hermeubilering, verande- 
ring van die tuin, gesamentlike vrye- 
tydsbesteding, reëling van klein ont- 
haaltjies, saam iewers te gaan eet, 
opvoerings by te woon, deel te neem 
aan sosiale-, kulturele- en godsdiens- 
tige aktiwiteite. 


Dit sal `n swak en gevaarlike aan- 
passing ten opsigte van die kinders 
wees as die ouers gedurig op 'n 00r- 
drewe, besorgde of dominerende wyse 
inmeng met die kinders se sake. Ouers 
word dan naderhand 'n oorlas en `n 
irritasie vir hulle kinders. Dit laat die 
verhoudings versleg en verhoog die 
eensaamheid van die ouers. 

JEUG 


[7] Vervolg van vorige bladsy 


Die verlange na vryheid was nog 
maar altyd `n kenmerk van die mens- 
dom. Hy, dit is die mens, wil vry 
wees. Hy wil nie gebonde wees nie. 
Hy wil niemand of iets anders hê as 
sy heer en meester nie. Hy wil vir 
homself besluit — hy wil net aan 
homself verantwoordelikheid verskul- 
dig wees. 





DS. G. C. VELTHUYSEN 





Daarom verbreek hy die bande wat 
hom met God verbind. Want hy sien 
God as `n bedreiging van sy vryheid. 
God kom tog immers na die mens met 
bepaalde aansprake. Hy maak aan- 
spraak op die mens se gehoorsaam- 
heid. Hy konfronteer die mens met 
die eise van sy wil — en Hy eis `n 
bepaalde lewensvorm. Maar die mens 
sê: ,,Ek is geen slaaf nie. Waarom 
moet ek toelaat dat `n Mag buite my 
aan my voorskryf wat ek moet doen 
en wat ek nie mag doen nie?” Die 
gevolg hiervan is dat hy die rug op 
God draai. Die sondeval is dus in 
wese toe te skryf aan die mens se 
behoefte om sy eie baas, sy eie god 
te wees. 


Hierdie is `n drama wat homself in 
die lewe van die mens afspeel. Ook op 
laer vlak. Ook in die ander verbonden- 
hede waarin hy staan. 


Van oraloor kom ons te staan voor 
allerlei reëls en regulasies wat deur 
vele vorms van gesag op ons afge- 
dwing word. Daar is dié reëls en wette 
van elke ouerhuis. Want dit is tog 
So, die ouers is beklee met gesag oor 
hulle kinders. Daar is verder die ge- 
sagstrukture van die skool, die maat- 
skappy, die landsregering ensovoorts. 
Elk van hierdie gesagsinstansies eis 
van ons gehoorsaamheid. So maklik 
kom ons daarteen in opstand. ,Ek is 
tog mos `n verantwoordelike, volwasse 
mens. My pa (die skool, die maatskap- 
py ens.) behoort dit darem te erken. 
Ek is tog mos my eie baas. Ek wil nie 
hulle lewens reël nie. Dan moet hulle 
my asseblief tog ook met rus laat om 
my lewe te lei soos ek dit wil hê.” 


Dit gee selfs aanleiding tot openlike 
verset. Dit gee daartoe aanleiding dat 
jongmense elke dingetjie wat `n 
sweempie van gesag vertoon, verwerp. 
Ons sien nogal dikwels in ons dae 
tekens hiervan. 


Kom ons vra nou die vraag: Wat is 
vryheid? Wat is gebondenheid? Kan- 
selleer die twee mekaar noodwendig 
uit? Kan jy vry wees as jy gebonde is? 
Kan jy gebonde wees as jy Vry is? 


VRYAOFS GEBONDE 


Kom ons begin by die laaste vraag. 
Jy is vry. Jy is volledig vry. Jy het 
jou pa en ma agter jou gelaat en 
luister nie meer na `n enkele woord 
wat hulle te sê het nie, want hulle is 
uit die oude doos. Die maatskappy 
ignoreer jy volkome. Jy bedryf vrye 
liefde en wat nog meer, want jy laat 
jou nie voorskryf nie. Jy is vry, sê 
jy. Maar is jy? Is jy werklik? Ek glo 
nie. Jy is nou ewe skielik die slaaf 
van die wreedste baas in die wêreld. 
Jy is jou eie slaaf — en wat jy wil — 
dit doen jy. Jy kan nie eers gaan sit 
en dink en vra of wat jy wil doen 
dalk vir jou skade gaan beteken nie. 
Jy laat dit jouself nie toe nie. As 
jy wil, dan doen jy. Onmiddellik. Jy 
is onderwerp aan die diktatuur van 
jou eie wil. Dan is jy mos nie vry nie. 
Dan is jy gebonde. Gebonde aan die 
wet van jou drange en drifte. En dan 
is daar tussen jou en `n aap nie veel 
verskil nie. Want dan leef jy net so 
instinktief en deur die drange ge- 
drewe as hy. Dit wat jy vryheid noem 
— is dus niks anders nie as `n ander 
vorm van gebondenheid. 


Kan jy vry wees as jy gebonde is? 
Kom ons kyk. Een van die onvermyde- 
like reëls van jou ouerhuis was dat jy 
en jou maters nie in die straat mag 
speel met `n bal nie. As jy sou waag 
om dit te doen is jy geklop. As jy met 
die bal wil speel doen jy dit op die 
erf, in die park of waar ookal. Maar 
beslis nie in die straat nie. Jy is dus 
gebonde. Daar is 'n sekere plek waar 
jy nie mag kom nie. Maar beteken 
dit nou dat jy nie vry is nie? Ek glo 
nie. Jy kan mos met die bal speel as 
jy wil. Jy kan in die erf speel, of in 
die park, of op die kaal stuk grond 
langsaan. Dit word jou nie belet nie. 
Al is jy dus gebonde — is jy nogtans 
vry. Maar jy is vry binne `n bepaalde 
gebondenheid. 


Waarom belet jou pa jou om in die 
straat te speel? Omdat hy `n boelie is? 
Omdat hy `n pretbederwer is? Nee. 
Hy doen dit om jou veiligheid te waar- 
borg. As jy in die tuin agter 'n bal 
aan hardloop kan jy val en jou kneus 
en jou nerwe verloor. Maar in die 
straat kan jy doodgery word. Daarom 
gebruik hy sy gesag op die regte 
manier. Hy gebruik dit om jou te be- 
veilig teen die gevare wat jy nog nie 
raaksien nie, totdat jy eendag die 
nodige insig verkry om dit self raak 
te sien en self te waak. 


Is dit nie miskien die geheim van 
ons gebondenheid en ons vryheid nie? 
Ons gebondenheid is die voorwaarde 

vir ons veiligheid. As God vir ons sê: 
,Jy mag nie egbreek nie.” Waarom sê 
Hy dit? Doen Hy dit om ons plesier 
weg te neem? Doen Hy dit omdat Hy 
'n pretbederwer is? Nee. Hy weet 
watter bittere frustasie en ellende op 
die daad van egbreuk volg. Hy weet 
wat die Satan aangevang het met dié 
een wat hy in sy kloue gekry het. Hy 
weet dat die dood hiervan die gevolg 
is. En wat sê God? ,Ek het geen behae 
in die dood van `n sondaar nie maar 
daarin dat hy hom bekeer en lewe.” 
Ons word gebind — sodat ons veilig 
sal wees. Maar binne die gebonden- 
heid het ons vryheid. Die apostel skryf 
,Staan dan vas in dié vryheid waar- 
mee Christus julle vry gemaak het”. 
Vryheid ja. Maar hoe groot is die 
vryheid? Is dit nie maar met die 
suikerlagie wat die bitter van die pil 
`n bietjie moet wegsteek nie? Nee. Dit 
is 'n groot vryheid — die wat Christus 
aan ons gegee het. ,,Alles behoort aan 
julle.” Alles. So staan dit daar ge- 
skrywe. ,,Maar julle behoort aan Chris- 
tus, en Christus aan God”. Ons gebon- 
denheid is dus die feit dat ons aan 
Christus behoort, dat ons moet lewe 
tot sy eer. Dat ons Hom moet liefhê 
en gehoorsaam moet wees aan die 
eise van sy liefde. En binne daardie 
gebondenheid is ons vry. Volkome 
vry. ,Alles behoort aan julle.” 


Vryheid sonder gebondenheid is `n 
illusie, `n mite. Vryheid binne gebon- 
denheid is die enigste vryheid. Dit is 
die vryheid wat veiligheid waarborg. 


Jeug nuus 


JEUGTOER — 'N GROOT SUKSES 


Geagte Redakteur — Waar die hart 
van vol is, loop die mond van oor en 
ek moet erken dat my mond nog 
lank van al die wonderlike ervarings 
van die Jeugtoer van Februarie sal 
kan getuig. 


Ons as jong mense is natuurlik veel 
dank aan oom Helgard en tante Cato 
verskuldig, want waar ons almal aan 
die begin effens ontuis en vreemd 
gevoel het, het hul vriendelike hulp- 
vaardigheid ons gou-gou alle probleme 
laat vergeet. Ja, hulle is gawe mense 
en ons toermaats sê aan hulle en hul 
medewerkers, baie dankie. 


Met ons aankoms in die Kaap, is 
ons deur `n afgevaardigde van hul 
N.H.J.V. op die stasie verwelkom. 
Hierdie gawe jongmense het dan ook 

gesorg dat ons ons toer eintlik in die 
kerk begin het, want hulle het ons 
vir die aanddiens na die Hervormde 
Kerk van Parow geneem. Na afloop 
van die diens, kon ons gaan besluit 
of Kaapse koffie en verversings net 
SOOS ons eie smaak. Daar was geen 
verskil nie, maar die hoender-braai- 
vleis van Dinsdagaand, gebraai tussen 
die rotse langs die see, was die heer- 
likste wat ons nog ooit geproe het. 

Verder het ons in die Kaap Fransc- 
hoek en Hermanus besoek, 'n parle- 
ment-sitting bygewoon, Tafelberg gaan 
besigtig en was by `n pragtige musiek- 
blyspel in die Nico Malan operahuis 
— waarlik `n mooi plek. 

Ek dink dat die bootreis die hoog- 
tepunt van die toer was. Dit alleen 
was `n grootse ondervinding — praat 
nie van alles wat te besigtig en te 
doen was op die boot nie! 

Verder is ons na Port Elizabeth en 
Oos-Londen, waar ons ook deur gawe 
mense van ons eie kerk onthaal is. 
Hiermee ons hartlike dank aan hier- 
die mense, vir alles wat hulle vir ons 
gereël het en vir die vriendelike ont- 
vangs. Ds. Coetzee se waardevolle 
boodskap Sondagoggend in Oos-Londen 
was dat ons tog nie so maklik met 
die dwalinge en verleidinge van ons 
tyd moet saamgaan nie. Ons moet sterk 
wees in onse Here Jesus, wat vir éns 
sondes gesterf het. 

Ons toer is afgesluit in Durban, van 
waar ons per vliegtuig na Johannes- 
burg terug is. Van die afskeid praat 
ek liewer nie, want dit is wonderlik 
hoeveel waardevolle vriendskappe `n 
mens in tien dae kan opbou. 

Ja, ook hierdie voorreg het ons 
uit die Heer se hand ontvang, wat 
vriendelik gee, sonder om te verwyt. 
Mag Hy altyd ons jongmense se Her- 
der bly, sodat niks ons ontbreek nie. 

— Mej. F. van Rooyen, 
Fosterstraat 6, Vanderbylpark. 


DELMAS SE JEUGVERENIGING 
VYF JAAR OUD 


Op 7 Maart 1972 het ons ons 
vyfde verjaarsdag herdenk deur die 
stigters van ons Jeugvereniging te 
nooi om die aand saam met ons te 
vergader. Ons het hulle uitgedaag vir 
'n Bybelvasvra. Die wedstryd het `n 
aangename gees van kameraderie ge- 
skep. Die verrigtinge is toe afgerond 
deur verversings in 'n kafee te geniet. 

Ons is hierdie jaar 'n groot slag 
toegedien, want baie van die ou lede 
het bedank, en nou na vyf jaar getroue 
diens het ons ouderling vir Jeugwerk, 
oom Ben Pickard, ook bedank. Oom 
Ben was vir ons `n werklike steunpi- 
laar en het ons deur moelike tye 
getrou bygestaan en aangemoedig. Ons 
wens hom en mev. Pickard Gods 
rykste seën vir die toekoms toe. 

— Richard Radcliffe. 


Wat ander skryf oor 
Studentearbeid en oor 
Kerklike Benamings 


Onder die opskrif: ,,Herderlike sorg 
onder sludente in ,'n onheilspellende' 
klimaat' deel die Persburo van die 
Nederlandse Hervormde Kerk mee dat 
uit die verslag van die studenteleraars 
blyk dat daar spannings en irritasies 
in verband met die werk onder die 
studente is en dat die vraag gestel 
word of daar vir 'n aparte groep 
mense 'n aparte pastorale versorging 
nodig is en nou word ,,in alle erns 
daaroor gepraat om die gehele insti- 
tuut studentepastoraat te laat ver- 
dwyn.” 


`n Nederlandse kerkraad het aan 
die sinode aldaar geskryf en gevra of 
die tyd nie aangebreek het nie vir `n 
kerk wat Nederlands-Hervormd en 
demokraties wil wees om die ,gekke 
Latynse titels soos praeses, scriba, 
primus, secundus, sinodi” te vervang 
deur benamings wat die deursnee Ne- 
derlander sal verstaan, naamlik voor- 
sitter (vir praeses), administrateur 
(scriba), afgevaardigde (primus), ver- 
vangende afgevaardigde (secundus) en 
Algemene Vergadering in plaas van 

sinode. 
— Persburo, Nederlands Hervormde 
Kerk. 





RT “EDE EDE MEDE VADE VEDI HT VERT DERE ED eg) 


MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas. 


FETA OE EE FI me same salf 


PRYSE NA ELKEEN SE 
VERMOË. 


| Pryse en Katalogus 
| 
) 


op aanvraag! 


d. P. É. ROODE 


POSBUS 163 — FOON 308 


- Or ER TERT ERA VET DER 


ERMELO 


Pa aEE E E TE E  E 








Dr. Collin se 
Pille 


Prys: 35c & 65c 


vir GAL en LEWER 


Blakende gesondteid is die teenoor- 
gestelde van die volgende klagtes: 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYVVIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 

GEEL GELAAT 


D'e oorsaak 'n lui lewer en te veel gal. 
Die beproefde en beste middel — 


Dr. Gollin se Gal- 
en Lewerpille 


Prys: 35c & 65c van alle Aptekers, 
of van 


G. FOURIE 
Posbus 762, Pietermaritzburg. 





Pyn se Moses 


0TT10 


Se Senuwee en Pyn Poeiers 
Prys 20c & 40c 


Probeer Otto vir Hoofpyn, Rumatiek, 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


0TT6 


DIE PYN POEIER WAT SPOEDIG 
WERK! 


Slegs by Aptekers verkrygbaar. 

Gee JULLE vir HULLE 


SONDAG 23 JULIE 
SIMSON — RIGTERS 15 EN 16. 


Inleiding: God het met Simson ʼn 
bepaalde doel gehad. As rigter oor 
Israel moes hy ,,Israel begin verlos 
uit die hand van die Filistyne” (18:5). 
Anders as die ander rigters het Sim- 
son nie met `n leermag teen die 
vyand uitgetrek nie. Met buitenge- 
wone liggaamlike krag, wat hy as 
gawe van God ontvang het, het hy 
manalleen die stryd gevoer teen die 
Filistyne. In die vier hoofstukke wat 
oor Simson handel, word nie vermeld 
dat Israel hulle bekeer het tot God 
nie. Inteendeel, Israel het hulle in 
SO `n mate berus in die feit dat die 
Filistyne oor hulle heers dat die 
manne van Judea nie eers bereid was 
om saam met Simson teen die Filisty- 
ne oorlog te voer nie. Hulle was wel 
bereid om hulle onderdanigheid aan 
die Filistyne te bewys deur Simson te 
bind en hom aan die Filistyne uit te 
lewer. 

Soos so dikwels in die Bybel word 
ook in die geval van Simson nie net 
sy heldedade beskryf nie, maar ook 
sy swakheid en sonde (Vgl. byvoor- 
beeld die sondige Dawid, Petrus wat 
Christus verloën en Paulus wat die 
Christene vervolg). 

Inhoud: In hoofstuk 15 word ver- 
vul wat ons in 14:4 lees van die huwe- 
lik van Simson met die Filistynse vrou 
van Timna, naamlik ,,dat dit van die 
Here kom . want hy het rede 
gesoek teen die Filistyne.” 

Vers 1-8: Simson neem wraak. Sim- 
son het ,,in die dae van die koringoes” 
sy vrou besoek. Die ryp ongesnyde 
graan (vs. 5) het `n ideale geleentheid 
aan Simson gebied om wraak te neem 
teen die Filistyne vir die feit dat sy 
skoonvader sy wettige vrou aan `n 
ander man gegee het. Nadat die Fili- 
styne weerwraak geneem het teen 
Simson se skoonvader en sy vrou, sit 
Simson sy wraaktog voort deur hulle 
lendelam te slaan, dit wil sê hy tref 
hulle met verpletterende slae (letter- 
lik: hy slaan hulle onderheup op 
boheup). 

Vers 9-17: Simson se eie mense le- 
wer hom uit aan die Filistyne. Hy 
dood duisend man met 'n eselskake- 
been. By die afvallige Israel is daar 
geen begeerte om hulle tot God te 
bekeer nie. Hulle is tevrede om in 
hulle sondige staat onderhorig te bly 
aan hulle heersers en lewer Simson 
gebind oor aan die Filistyne. Die 
Filistyne is verheug. Hulle lag oor 
hulle kosbare buit. God laat egter nie 
met Hom spot nie. ,,Hy wat in die 


vir die Kategese 


hemel woon, lag; die Here spot met 
hulle” (Ps. 2:4). Met `n vars (nie 
uitgedroog nie, dus hard en sterk) 
eselskakebeen verslaan Simson dui- 
send man. 

God openbaar Hom aan sy weder- 
strewige volk, Israel, én aan hulle 
vyand, die Filistyne, as die Almagtige. 
Hy laat sy Gees oor Simson vaardig 
word en breek die wil en onwil van 
die sondige mens, sodat slegs sy wil 
volbring word. 

Vers 18-20: So pas het Simson met 
Sy godgegewe mag links en regs dood- 
geslaan, en nou dreig `n ernstige dors 
om hom sterwend in die hande van 
die Filistyne te laat val. Op die gelo- 
wige gebed van Simson, skenk God 
uitkoms en laat Hy hom weer oplewe. 

Simson se rigterskap oor Israel is 
nou bevestig. Israel aanvaar hom nou 
waarskynlik as rigter, terwyl die Fili- 
styne se heersug oor Israel gedemp is. 

Hoofstuk 16: Simson deur Delila 
verraai. Sy dood. 

In hierdie hoofstuk word Simson as 
die sondige mens geskets. As krag- 
mens is hy die held van Israel en `n 
verskrikking vir die Filistyne. Hy 
begin egter vergeet dat sy krag en 
die heil van God vir Israel altyd 
gawe van God is en bly. Wanneer hy 
Gasa besoek gaan dit nie om `n rede te 
soek teen die Filistyne nie (14:4) 
maar om sy sondige wellus te bevre- 
dig. Wanneer hy middernag met 'n 
kragsvertoon (deurposte en grendel 
van stadspoort) sy omsingelaars moet 
ontvlug, doen hy dit met eie groot 
heidswaan. Hy besoek verder Delila 
waar skynbaar geen wettige huwelik 
ter sprake kom nie. Sy sondige blind- 
heid lei tot sy finale val en liggaam- 
like blindheid in sy gevangenis van 
sy vyande. 

In sy diepe vernedering en smart, 
en te midde van die spot van die 
vreugdefees van die Filistyne ter ere 
van hulle god Dagon, keer Simson 
opnuut terug tot God. As gelowige 
instrument in die hand van God ge- 
bruik Hy die sterwende Simson om sy 
almag en verhewenheid bo alle afgode 
te bewys. 


SONDAG 30 JULIE. 
RUT — RUT 1-4. 


Inleiding: Hierdie boek vertel `n 
stuk geskiedenis uit die rigterstyd- 
perk. In teensteling met die boek 
rigters is hier egter geen sprake van 
strafgerigte en oorloë nie. Die deur- 
lopende lyn van voortdurende afval en 
terugkeer tot God kom hier ook nie 
voor nie. Ons ontmoet hier `n bepaalde 

om te Eet 


huis en familie wat te midde van alle 
lewensomstandighede opreg gelowig 
getrou bly aan God. 


Inhoud: Uit die inhoud van die boek 
kom veral twee hoofgedagtes na vore 
naamlik die godsvrug en karakteradel 
van `n bepaalde familielyn, en twee- 
dens wil die boek ons bekendstel aan 
die familielyn, wat sou uitloop op die 
uitverkore koning Dawid, en wat op 
sy beurt sou uitloop op die vervulling 
van die belofte van God naamlik die 
Messiaskoning. 


Rut is die hoofkarakter van die 
boek. Sy is van Moabitiese afkoms. Sy 
is in alle opsigte `n goeie skoondog- 
ter vir Naémi. Sy verlaat haar volk 
en haar heidense godsdiens en leef 
haar ten volle uit in die lewe en gods- 
diens van `n opreg gelowige Israeli- 
tiese huis. Wanneer Naémi met leë 
hande, sonder man en kinders, terug- 
gaan na haar volksgenote, skrik die 
onsekere en onbekende toekoms Rut 
nie af nie. Inteendeel, die toekoms is 
vir haar veilig seker en bekend, want 
die God van Naémi is ook h44r God. 
Uit die verskillende voorbeelde van 
hierdie hoofgedagte sien ons iets raak 
van die onuitspreeklike rykdom van 
`n vroom en godvrugtige lewe in 
gesins- en familieverband, asook die 
kragvolle invloed wat sê `n lewe uit- 
oefen op die vreemdeling (die Moabi- 
tiese Rut), sodat sy ook 'n nuttige in- 
strument en diensmaag van God word 
om sy heilsplan te vervul. 


Die tweede hoofgedagte 1ê die klem 
op die familielyn van die Dawidshuis. 
Ten spyte van die voortdurende sonde 
en afval van die uitverkore godsvolk, 
gaan God voort om sy heilsplan vir 
die sondige mensdom uit te werk, 
want uit die nageslag van hierdie fa- 
milie moet uiteindelik die Seun van 
God gebore word. 


— Ds. J. C. Kruger. 





Hy wat die heil uiteindelik nie 
buite homself in die verheerlikte, his- 
toriese Christus vind nie, maar in 
homself. is reen Christen meer nie. 
'n Christen leef vanuit die heil. 


— Prof. A. A. van Ruler. 


Die opstanding van Christus is die 
antwoord van God op die lyde en 
sterwe van Christus, die antwoord ook 
op SV ,.waarom” aan die kruis. 


— SS. Kooistra. 


DIE KINDERS SE HERVORMER 





Liewe maats, vir die Sondae van 2 
Julie, 9 Julie en 16 Julie is daar geen 
kategeselesse nie omdat julle dan 
hersiening doen. Hersiening beteken 
om die lesse wat julle alreeds geleer 
het, weer 'n bietjie oor te gaan om 
te sien of julle nog alles onthou. Vir 
Sondag 2 Julie moet julle weer na die 
lessies van 9, 16 en 23 Januarie kyk 
en vir Sondag 9 Julie, gaan julle weer 
die lessies van 30 Januarie, 6 en 13 
Februarie oor. En op Sondag 16 Julie 
kyk julle weer na die lessies en tekste 
van 20 en 27 Februarie. Ons doen dit 
So, omdat Sondae 2, 9 en 16 Julie in 
die vakansie val en daar dan gewoon- 
lik nie kategese is nie. Maar dit be- 
teken nie dat ons nie moet kerk toe 
gaan of in die Bybel moet lees nie. 
Vat maar julle Leerplan vir kategese 
saam op vakansie en vra vir mamma 
om asseblief die hersiening met julle 
te doen. 


In die plek van die gewone kate- 
geselessies gaan ek vir julle iets 
vertel van die gebruike en gewoontes 
van die ou Israeliete en Jode. 


1. Versierings en Versiersels van die 
ou tyd 


'n Mens is lief om hom- of haarself 
te versier. Kyk maar 'n bietjie na 
mense op straat en let op watter 
soorte versierings en versiersels daar 
aan vingers, polse, ore en nek en op 
klere gedra word. Julle sal verbaas 
wees en verwonderd as julle eers fyn 
begin oplet. Veral dames gebruik al- 
lerhande mooimaak goeters aan veral 
die vingers, polse en ore. Hulle dra 
ringe met pragtige gekleurde stene 
en juwele aan die vingers, armbande 
met tekens, letfers en gravures om 
die polse en oorringe en oorkrabber- 
tjies met allerlei motiewe van blomme 
en diertjies. Om die nek is daar soms 
halssnoere met egte en nagemaakte 
pêrels, en borsspelde wat skitter en 
flikker en vonkel word op die bors 
vasgesteek. Nie net dames nie, ook 
mans dra al meer ringe met kosbare 
stene en nekhangertjies met velerlei 
tekens, soos ook onder andere 'n nek- 
hangertjie met die Nerokruis op, `n 
heidense en duistere teken wat nie 
tuishoort om die nek van 'n Christen 
nie. As julle dus 'n nekhangertjie sien 
met die volgende teken daarop, dan 
moet julle weet dit word die Nero- 
kruis of heksepoot genoem. En julle 
weet Nero was daardie wrede Romein- 
se keiser wat duisende Christene ge- 
kruisig en doodgemaak het. S6 lyk 
dit ongeveer: 


In die ou tyd, dit wil sê in die tyd 
van die Ou- en Nuwe Testament het 
die mense ook alreeds allerlei versier- 
sels en versierings aan hulle gedra. 
Mans het seëlringe gedra (Lukas 
15:22) wat eintlik gebruik is om do- 
kumente en briewe mee te verseël 
(Genesis 39:18). Hierdie seëlringe is 
aan die regterhand gedra of aan 'n 
toutjie of bandjie om die nek. As 
hierdie seëlring op klei of was afge- 
druk is, het dit gedien as die persoon- 
like handtekening van die eienaar. 
Konings het ook sulke seëlringe ge- 
bruik om op wette af te druk en soms 
het die koning sy seëlring aan een van 
sy hoë amptenare gegee as hy hierdie 
amptenaar besonderlik vertrou het. 
Farao het vir Josef so 'n ring gegee 
toe hy hom aangestel het as onder- 
koning van Egipte (Genesis 41:42). 
Behalwe ringe het die mans van die 
ou tyd omtrent geen ander versierings 
gedra nie. Dit was egter nie so met 
die dames of vroue van die Bybelse 
tyd nie. 


Abraham se slaaf moes twee arm- 
bande vir Rebekka saamneem en Ja- 
kob se vroue het oorringe gedra. 
Aaron het ook die goue oorringe van 
die vroue geneem om die goue kalf 
in die woestyn te maak (Genesis 32:2). 
In Jesaja 3:18-23 voorspel die profeet 
dat Jerusalem en Juda gestraf sal 
word vir hulle sondes en al die ver- 
siering, versiersels van die vroue sal 
weggeneem word: 


In dié dag sal die Here wegneem 
die sieraad van die voetringe en die 
sonnetjies en maantjies; die oorver- 
siersels en die armbande en die slui- 
ers;; die hoofversiersels en die voet- 
kettinkjes en die pronkgordels en die 
reukflessies en die towermiddels; die 
vingerringe en die neusringe; die fees- 
klere en die manteltjies en die tjalies 
en die handsakkies; die handspieël- 


tjies en die hemde en die tulbande en 
die wye mantels. 


'n Be:cer beskrywing van al die 
vroueversierings van die Bybelse tyd 
vind ons nêrens in die Bybel nie. 


Die enkelringe om die enkels het 
gerinkel en getingel as die dames stap 
(Jesaja 3:16). Die maantjies en sonne- 
tjies was eintlik ook heidense beeld- 
jies wat aan die ore en om die hals 
gedra is. Hulle was van glas (wat 
duurder was as goud in daardie dae), 
silwer en goud gemaak en die arm- 
bande is eintlik meer om die bo-arm 
gedra. 


seël "ing 


oorring 


oorring 





Die dames het ook nog hulle oë ge- 
verf (Esegiël 23:40) en die goddelose 
Jesebel, die vrou van Agab, het ook 
haar oë swart geverf toe sy hoor Jehu 
is aan die kom. Gesigpoeier is in 
skulphouertjies bewaar en reukwater 
en reuksalf in flessies van albaster 
('n soort gips) en ook in houertjies 
van silwer, goud en erdewerk. Geslyp- 
te spieëls van koper en brons was baie 
skaars en duursaam, maar tog het baie 
vroue dit besit. 


Ons hoef dus nie te dink dat net 
deesdae se vroue en mans hulle ver- 
sier het nie; duisende jare gelede is 
dit al gedoen. Ons moet net daarteen 
waak om dit te oordoen, want 'n ware 
Christenvrou en -man sal hom- of 
haarself nie soedkoop en bespotlik 
maak met allerlei aangeplakte en oor- 
doende versierings nie. 


[7] Blaai om 

KATEGESE vir die LAERSKOOL-KINDERS 


SONDAG 23 JULIE 
SIMSON: RIGTERS 15 EN 16. 


Die vorige keer het ons dié deel 
van die geskiedenis van Simson be- 
handel waar die bruilofsgaste die raai- 
sel van Simson opgelos het. Hulle kon 
dit natuurlik net doen omdat die vrou 
van Simson dit aan die Filistyne ver- 
tel het. 


NA die bruilof was Simson sé kwaad 
vir die Filistyne dat hy na sy ouerhuis 
teruggegaan het en die strooijonker het 
toe met Simson se vrou getrou. Toe 
Simson dit hoor het hy driehonderd 
jakkalse gevang en fakkels aan hulle 
sterte vasgebind, die fakkels aan die 
brand gesteek en hulle toe in die ryp 
graan van die Filistyne ingejaag. Al 
die graan het toe afgebrand. Toe die 
Filistyne teen hom optrek, het hy 'n 
eselskakebeen gevat en duisend 
van hulle met die kakebeen doodge- 
slaan, `n verskriklike slagting. 


Daarna het hulle hom weer in `n 
dorp voorgelê, maar Simson het die 
groot, swaar hek of poort van die dorp 
uitgeruk en dit bo-op 'n berg gaan 
neergooi. 

En toe raak Simson verlief op `n 
ander Filistynse meisie met die naam 
van Delila. Sy het by hom aangehou 
en geneul dat hy tog vir haar moet sê 
hoekom hy so vreeslik sterk is. Die 
Filistyne sou haar goed betaal as sy 
dit vir hulle uitvind. Uiteindelik het 
Simson vir haar gesê dat as hulle sy 
lang hare sou afsny sou hy nie meer 
so sterk wees nie. Toe hy slaap het 
sy gou sy hare laat afskeer en toe 
Simson wakker word, vind hy uit dat 
hy nie meer so sterk is nie. omdat die 
Here van hom gewyk het. Dit was nie 
Simson se hare wat hom die krag ge- 
gee het nie, maar Simson was onge- 
hoorsaam aan die Here toe hy sy hare 
laat afskeer het. Die Here het mos vir 
hom gesê dat hv nooit sy hare mag 
afskeer nie. Toe die Here weggaan van 
Simson, toe was hy swak. Die Filistyne 
het toe vir Simson gevang en sy 0ë 
uitgesteek en hom laat koring maal, 
maar sy hare het intussen weer ge- 
groei en hy het weer sterk geword. 
Simson het berou sehad oor sy sonde 
en daarom het die Here sy krag laat 
terugkom. 


Een dag met `n groot fees van die 
Filistyne het Simson die pilare van die 
feeshuis omgeruk en duisende Filisty- 
ne laat sterf, maar ongelukkig het Sim- 
son saam met hulle gesterf, want die 
groot gebou het ook bo-op hom geval. 


So sien ons dat ons nie met sonde 
moet speel soos Simson nie. Hy was 'n 
wonderlike rigter wat Tsrael baie keer 
verlos het, maar hy moes nie onge- 


hoorsaam teen die Here geword het 
nie. So het die wonderlike held saam 
met die sondige Filistyne gesterf. 
Vragies om te beantwoord: 

Watter skade het Simson aan die 
koring- en graanlande van die Filisty- 
ne aangerig? 

Hoe het hy dit gedoen? 

Wat het hy met die dorp se hek 
gemaak? 

Hoeveel Filistyne het Simson met 
die donkie se kakebeen doodgeslaan? 

Hoe het Delila vir Simson verraai? 

Hoe is Simson dood? 


SONDAG 30 JULIE. 
DIE BOEK VAN RUT. 


Die hele boek van Rut het maar net 
vier hoofstukke, maar dit is een van 
die mooiste geskiedenisse in die hele 
Ou Testament. 

Dit vertel ons van Naomi en Elime- 
leg wat vanaf Betlehem na die land 
van Moab gegaan het omdat dit so 
droog was. Die twee seuns, Maglon en 
Giljon het ook saamgegaan en in die 
land van Moab met twee meisies ge- 
trou, naamlik Orpa en Rut. 

Tn Moab het dit sleg gegaan met die 
gesin, want Elimeleg en Maglon en 
Giljon is daar dood en net die drie 
vroue het oorgebly. Naomi besluit toe 
om weer terug te gaan na Betlehem. 
Altwee haar twee skoondogters. wou 
eers saamgaan maar uiteindelik het 
Orpa omgedraai en net Rut het saam- 
gegaan, want sy het vir Naomi gesê: 

... Waar u gaan, sal ek gaan; en 
waar u vertoef, sal ek vertoef; u volk 
is my volk, en u God is my God. 

So is Naomi en Rut toe terug na 
Betlehem en daar het sy met Boas 
getrou. Hulle het toe `n seuntjie met 
die naam van Obed en Obed het later 
die vader geword van Isai en Isai was 
weer die vader van Dawid, die groot 
koning van Israel. Rut was dus die 
ouma-grootjie van Dawid en uit die 
geslag van Dawid is Jesus later ge- 
bore. So het die Here dus beskik 
dat Rut, die Moabitiese meisie, eint- 
lik ook familie van Jesus was, menslik 
gesproke. 


VRAGIES OOR RUT: 


Wie was die gesin wat in Betlehem 
gewoon het? 

Hoekom het hulle na die land van 
Moab getrek? 

Met watter twee meisies is Maglon 
en Giljon getroud? 

Watter groot ramp het die gesin 
daar in die land van Moab getref? 

Wat het Naomi toe besluit? 

Wie is saam met Naomi terug? 

Wie was die ouma-grootjie .van 
koning Dawid? 

LEES JULLE 


EK EN DIE YANKS deur Susie 
McDermid. Uitgegee deur Voortrek- 
kerpers, Johannesburg. Prys R1,95. 

Susie McDermid se boeke het baie 
aanbevelings nie nodig nie. Sy is im- 
mers bekend as `n skryfster wat op 
onderhoudende en prikkelende wyse 
haar gedagtes te boek kan stel. 

So is ook hierdie publikasie wat 
hiermee `n tweede oplaag belewe het. 

Vir iemand wat meer wil weet van 
die groot land, die Verenigde State 
van Amerika, van sy bevolking, sy le- 
wenswyse en so meer, sal hier `n goeie 
wegwyser vind. 

— EH.D. 


DIE KINDERS SE 
HERVORMER 


[7] Vervolg van vorige bladsy 


Openbaring 21:2 — En ek, Johan- 
nes, het die heilige stad. die nuwe 
Jerusalem, sien neerdaal van God uit 
die hemel, toeberei soos `n bruid wat 
vir haar man versier is. 

Dit is dus nie verkeerd om `n mens 
te versier nie, solank ons dit matig 
doen, keurig en met smaak. 





Die mens spreek ook deur sy ge- 
baar. Die gebaar is `n uiting van sy 
liggaamlikheid. 


As die natuur verlep, bly die genade 
bloei. Die nuwe lewe groei deur tot 
in die ouderdom toe. 

— N. Baas. 


'n Kerk wat trou met die gees van 
die tyd, sal in die volgende generasie 
weduwee wees. 

— R. G. H. Boiten. 


Die wêreldgeskiedenis het nou So- 
ver voortgegaan, dat daar nou wees- 
kinders by vader en moeder aan tafel 
sit. 

Okke Jager. 











—m 


Bybelkennis-eksamens 197 2 


AAN ALLE PREDIKANTE, SUPERINTENDENTE VAN KATEGESE, SKRIBAS EN KERKRADE: 
Die Bybelkennis-eksamens word vanjaar geskryf op die derde week van Augustus, of as 
hierdie datum u gemeente nie pas nie, dan op 'n datum so na as moontlik aan die derde 
naweek van Augustus. U kan dit dad die Kotegesetydsrol enige weeksdag laat skryf. 


HOE OM IN TE SKRYF: 
U stuur aan my die aantal kinders in u Kategeseklasse, as volg ingedeel: (Getal) 


e.atidEstenpiengepad MR EO N ELE Es ARIE. Me. AR ID M.E.R. 
VaniaEs MULDER si ms. EG RE Oe ee ee ee ee n eed Ge SE 
Es aUGES is ana bed deed. dose Doel oh d ML se ee SI MAAN Pd VEE 
eiioesr Ad OT N ie OE N EE ED ha ee OO ND. OOIE 
VOER TREER id nd AA MA ER EE SE oe oe 
(EL ESE eek ed ed ee OE N PR EE REM N N Ee 
i2rjanidesao. hulsterd. mild se EE ed Re hoek ES oe ak ee EI MERE ID AR ERG EE 
ds af dese wi mele red... Mendel EER A VIP AT AD AE Ed N OR ed AE 
1E RAS ves AE oer er ON N ES DO AA vr N OK N N N 
Katkisdnie mae MEN MET Ns EE Le ee iese Med GR AA Ere ok 


Die kinders skryf volgens ouderdomsindeling, soos wat u hulle in die begin van die jaar 
ingedeel het. Om koste, soos byvoorbeeld sertifikate, seëls ensovoorts te dek, stuur u 15 
sent saam vir elke inskrywing. Reël maar met u gemeente-kassier, dat hy 'n tjek gee, solank 
as wat u nog die 15 sent per kind bymekaar maak. Skryf asseblief u gemeentenaam en 
adres (liefs gemeente-posbus) waarheen vraestelle gepos moet word, baie duidelik. 


WAAROOR SKRYF DIE KINDERS? 

Die 6-11-jaar groepe skryf oor die lesse in leerplan vir Kategese, Sondag 9 Januarie tot Son- 
dag 18 Junie. 

Die 12-jaar, 13-jaar en 14-jaar groepe se leerplan is agter in die leerplan vir Kategese aan- 
gegee. (Eerste en Tweede Kwartaal). 

En nou moet u Kategese-personeel asseblief daarop let dat die vrae opgestel word uit die 
boek van Storm en Le Roux en nie De Wet en Le Roux nie. As u nou nie genoeg voorraad 
het nie, leer dan maar die ooreenstemmende gedeeltes uit die Bybel. Ook wat die Kerkgeskie- 
denis betref, word die vrae opgestel uit die ou boek van Prof. Pont (1965). As u egter die 
nuwe boek van Prof. Pont (1970) gebruik, maak seker dat die gedeeltes ooreenstem. 


Die Katkisante skryf oor: Die Ou Testament — Boek Josua. Nuwe Testament — Handelinge 1—14. Kort 
Begrip — Afdeling 3 (Dankbaarheid). Kerkgeskiedenis — Nuwe Boek Afdeling II. Hoofstukke 1—10. 

Nadat die kinders klaar geskryf het, moet elke Kategesepersoneel hulle kinders se vraestelle nasien, en dan laat 
weet u aan my hoeveel sertifikate u nodig het. Doen dit asseblief so gou moontlik op die volgende manier: 
Hoeveel kinders het ingeskryf uu RRkRRRe EE RARR 

Hoeveel kindersubet.geslaag ar ER (33—B9%). 


Hoeveel kinders het met lof geslaag use (60% en hoër). 

Die nasienwerk word vir u vergemaklik, want vir elke groep moet daar saam met die vrae, ook 'n memo- 
randum ingesluit. 

WANNEER MOET U INSKRYF: 

Omdat daar duisende vraestelle (verlede jaar byna 19,000) afgerol en ag one moet word, en dan aan die ver- 
skillende gemeentes gepos moet word, vra ons u vriendelike hulp. By al my gemeentelike werk, in 'n uitge- 
strekte gebied, moet hierdie werk tussenin gedoen word. Die Raad vir Kategese vra dat u so gou moontlik 
inskryf — asseblief nie later as 16 Junie nie. 

Stuur nou asseblief vir my die getal kinders in u Kategeseklasse, ingedeel volgens ouderdom, saam met u 
tjek van 15 sent vir elke inskrywing. — Seën op u Kategesewerk. 


S. E. Young (Sekretaris), Posbus 105, Zeerust. 


"Da ae re ee ee ee ee ee ee Pe 

LEES! 


WAAR ZIJN ONZE DODEN?” 
deur dr. G. C. van Niftrik, 2de druk. 
Uitgewers J. N. Voorhoeve, Den Haag. 
192 bladsye. Prys in Suid-Afrika: 


Hierdie Amsterdamse hoogleraar, 
verbonde aan die Gemeentelike Uni- 
versiteit aldaar, is in ons land geen 
onbekende nie. In die pers het ons 
pas verneem dat hy binnekort ook op 
besoek hierheen sal kom. In die Her- 
vormde kerk is sy werke nog altyd 
bestudeer en vir ons aanstaande predi- 
kante voorgeskryf vir hulle studie. 
In die algemeen kan met die grootste 
waardering van al sy geskrifte ge- 
praat word. 


In bostaande boek gaan die skrywer 
in op die vraag wat menig predikant 
gedurende die bediening moes beant- 
woord: waar is ons gestorwenes? Nou 
het Van Niftrik op talle plekke in die 
Bybel gaan lees (hy siteer meer as 
300 tekste) en altyd weer gevra: Wat 
sê die Bybel? Juis dit verhoog die 
waarde van hierdie boek. Van begin 
tot einde tree hy telkens in gesprek 
met ou en nuwe teoloë oor hierdie 
saak. Dit is egter nie so 'n geleerde 
en diepsinnige boek dat die ,,gewone” 
lidmaat dit nie sal kan lees nie. Na- 
tuurlik behoort die boek in elke pre- 
dikant se rak, miskien beter nog in 
sy kop. 


Die vraag: Waar is ons dodes? ver- 
loop in ander vrae: Is hulle in die 
kerkhof? In die graf? In die aarde? 
In die hemel? Met Christus? In die 
Paradys? Voor die aangesig van God? 
In die ewige vreugde? ensovoorts. Al 
hierdie vrae en antwoorde word met 
groot Bybelse kundigheid behandel en 
beantwoord. Dit is baie meer as net 'n 
,Stigtelike” preekboek. Die skrywer 
luister na 'n groot hoeveelheid stand- 
punte, selfs Roomse beskouings, en 
behandel dit dan gaandeweg. Ons het 
die grootste waardering veral daar- 
voor dat hy telkens en telkens weer 
na Jesus Christus terugkeer, na paas- 
fees! Sodoende word `n groot klomp 
spekulasies by voorbaat uitgesny. 
Hierby staan Van Niftrik nie daar as 
'n skrywer wat voorgee dat hy met 
matematiese eksaktheid al hierdie 
vrae kan beantwoord nie. Hy respek- 
teer die misterie van die dood. Al 
luisterende na die Woord, al pratende 
met ander denkers is sy werk 'n 
eerbiedige soeke na die antwoorde op 
hierdie vrae. Met groot vrymoedigheid 
beveel ons die werk aan. HA.U.M. 
Boekhandel, Posbus 460, Pretoria, be- 
hoort die boek vir u weldra na be- 
stelling af te lewer. 


— P. J. Theo. K. 


BEES! 


DIE NUWE LIED — W. E. H. 
SOHNGE 


Met ,DIE NUWE LIED” het W. 
E. H. Séhnge daarin geslaag om `n 
groot behoefte aan gepaste koorstukke 
vir kerklike gebruik te vul. Die koor- 
stukke is almal gebaseer op bekende 
Bybel tekste op van ons Psalms en 
Gesange. Die musiek is baie gepas 
en uitdrukkingsvol, en die kombina- 
sie van musiek en teks skep telkens 
presies die regte stemming 'n baie 
goeie voorbeeld hiervan is ,Kom na 
My toe”. 

Die bundel bevat 'n groot verskei- 
denheid van werke. Daar is lang, groot- 
se stukke vir spesiale geleenthede, 
stukke van korter lengte vir meer 
algemene gebruik, eenvoudige stukke 
vir koor 4 stemmig unison en ook 
koraalharmonisasies met diskonte. 
Daarby kom daar stukke voor vir elke 
tydperk van die kerklike jaar. 


Ons kore behoort baie nuttige ma- 
teriaal en veel plesier uit hierdie 
veelsydige bundel te put. 

— R. W. Mathlener. 


DE SCHOK DER HERKENNING 
deur dr. W. Alders. Uitgegee deur 
Buyten en Schipperheyn, Amsterdam. 
Prys f1.50. 


Hierdie ernstige teoloog openbaar 
in sy brosjure `n diepe kyk in die 
huidige situasie waarin die sogenaam- 
de mondige mens, dit wil sê die mens, 
wat hom van elke bevoogding, elke 
gesag en mag losgemaak het, homself 
bevind. Hy besef nie dat hy hom be- 
vind in 'n Egiptiese slawerny en in `n 
Babiloniese ballingskap nie. Die hui- 
dige toestand is die vrug van die 
volwassegeworde humanisme van die 
16de eeu. 


Die ,,elenchos” karakter van die 
kerk, dit wil sê om te getuig en te 
oordeel het die kerk verloor; daar is 
geen duidelike breuklyn meer tussen 
gemeente en wêreld, tussen geloof en 
ongeloof nie. 


Daar kan alleen verandering kom 
as die kerk sou kom tot ,,die skok van 
die herkenning” van sy reformatorie- 
se belydenis om getuienis af te lê 
van die heilswerk van Christus. 


Dr. Alders het 'n tydige en ernstige 
woord geskrywe wat die Nederlandse 
kerk en nie alleen hulle nodig het nie. 

— Joh. Dreyer. 


HOE LAAT IS DIT? Prof. dr. A. 
H. Murray. Uitgewers: Die Verenigde 
Gereformeerde Uitgewers, Posbus 206, 
Brakpan. 

`n Gewone bespreking van die kom- 
munisme is in ons tyd nie baie popu- 
lêr nie. Sulke onderwerpmateriaal is 
gewoonlik swaar om te verwerk en 
vir `n mens wat nie 'n filosofiese 
studie-agtergrond het nie, dikwels 
vervelig. Daarom verwelkom ons 'n 
boekie (32 bladsye) soos dié van prof. 
Murray wat die bekende feitemateriaal 
prakties toepas op ons huidige situasie 
in Afrika. Russiese en Sjinese kom- 
munisme en indringing in die noorde- 
like state word duidelik aangetoon, 
met die implikasies vir ons hier. Vir 
sommige sal die gegewens skrikwek- 
kend wees en ook onrus wek. Dit is 
voorwaar al laat in die dag! 


Ons sit in Suid-Afrika met probleme 
wat eie is aan ons land. Sy laaste 
hoofstukkie is dan ook: Wat moet in 
hierdie krisistyd ons dringend nood- 
saaklike beleid en optrede wees? Na- 
tuurlik is wat hy sê aanvegbaar — 
dit is te verstane. Maar dit is 'n stap 
in die regte rigting as ons die situasie 
raak kan opsom en oor `n oplossing 
kan argumenteer. Die belangrike feit 
is vir prof. Murray die lewenspeil van 
die nie-blanke, `n groot invloedsfaktor 
ten opsigte van onderlinge verhou- 
dinge hier te lande. 


Voorop staan: Ons moet wakker 
skrik. Ons weet nie wat in ons eie 
land besig is om plaas te vind nie. 
Die stryd om ons land het reeds begin. 
Dit dring deur tot binne-in ons huise. 

Die boekie is veral vrugbaar vir 
besprekingsgroepe. Aan te beveel vir 
ouderlingevergaderings, jeugvereni- 
gings, sustersverenigings en so meer. 


— C. J. Viljoen. 





Die versoening op die horisontale 
vlak van die internasionale verhou- 
dings kan nooit geskei word van die 
vertikale versoening met God nie. 


— $. Kooistra. 


Dit is onmoontlik om die waarheid 
te bely en die liefde te verloën. 


— Prof. Schippers. 


Om `n klein liggie aan te steek is 
beter as duisend skelwoorde op die 
duisternis. 


— H. G. Groenewoud. 

Amptelike Berigte 


BEROEPE PREDIKANTE: 


Aangeneem: 

Ds. T. F. J. Dreyer van Durban na 
Florida. 

Ds. D. J. Smith van Bothaville na 
Newcastle. 

Ds. F. G. Loots van Ebenhaeser na 
Virginia. 

Prop. W. J. van der Westhuizen na 
Silverton. 

Ds. F. J. Beytel van Horison/Ontdek- 
kers na Waterberg. 

Ds. L. A. Pretorius van Phalaborwa 
na Kampersrus in kombinasie met 
Phalaborwa. 

Ds. D. J. C. Claasens van Crosby na 
Johannesburg in kombinasie met 
Crosby. 


Bedank: 
Ds. C. J. J. van Rensburg van Witbank 
na Virginia en Otjiwarongo/Outjo. 
Ds. J. J. Smit van Heidelberg na 
Standerton. 

Ds. J. A. Smit van Mafeking na Swel- 
lendam. 

Ds. E. E. Engelbrecht van Witbank- 
Suid na Ogies. 

Ds. W. J. Bezuidenhout van Vaalharts 
na Piet Retief kombinasie. 

Ds. C. J. A. Simpson van Bulawayo 
na Schweizer Reneke. 

Ds. H. N. Botha van Villieria na Zuur- 
fontein en Ogies. 

Ds. P. P. Jooste van Meyerton na 
Dordrecht/@ueenstown. 

Ds. F. du C. Labuschagne van Pretoria 
na Randburg. 

Ds. F. G. J. Loots van Ebenhaezer 
na Witbank-Suid. 

Ds. C. L. Badenhorst van Duncanville 
na Orkney. 

Ds. L. A. Pretorius van Phalaborwa 
na Rustenburg-Oos. 

Prop. W. J. van der Westhuizen na 
Breyten kombinasie. 


DOODSBERIGTE 


[7] Van vorige kolom 
OOSTHUIZEN: Jacobus Johannes — 
Dit het die Here behaag om van ons 
weg te neem ons dierbare eggenoot. 
pappie, seun en broer, op 12 Februarie 
1979, in die ouderdom van 42 jaar, 2 
maande. Sy plek is leeg, sy stem is 
stil, ons swyg o Heer, dit was u wil. 
—  Bedroefde eggenote, kinders, 
ouers en susters, M. Marais, Germis- 
ton. 


DORFLING: Jacob Barend (Oom Ben) 
—  Onvergeetlik bly die dag van 
20.3.1972 vir ons toe my dierbare 
eggenoot en ons vader skielik en on- 
verwags deur die dood van ons weg- 
geneem is. Sy heengaan was SOOS sy 
lewe, in stilte en geloof. Sy plek is 
leeg, sy stem is stil. Ons swyg o Heer, 
dit was u wil. 

— Bedroefde eggenote en kinders, 
mev. H. Dorfling, Bronkhorstspruit. 





DOODSBERIGTE 


IN MEMORIAM 


Dit het die almag:iige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlike liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


BLIGNAUT: Coenraad Johannes Cor- 
nelis: Nog 10 jaar van eensaamheid 
en verlange is verby maar die dag van 
14 Mei 1962 sal ons nooit vergeet 
toe my dierbare eggenoot, ons vader 
en grootvader so onverwags van ons 
weggeneem is deur die dood. Baie 
trane vloei in stilte wat net God van 
weet want ons vir wie hy so dierbaar 
was kan en sal hom nooit vergeet. 

— Verlangende eggenote, kinders 
en kleinkinders, M. $S. Blignaut. 


PRINSLOO: Johanna Jacoba (Hansie) 
— Onvergeetlik bly vir ons die dag 
van 15/6/71 toe skielik deur die dood 
van ons weggeneem is my vrou en 
ons moeder. Ons treur, maar swyg 
o Heer dit was u wil. 

— Treurende eggenoot en kinders, 
J. M. Prinsloo, Haarhoffstr. 37, Grob- 
lersdal. 


LAME: Hubertus Arnoldus — Op 9 
Maart plotseling weggeneem, my liewe 
man en vader en oupa op die ouder- 
dom van 63 jaar. Dit was Gods wil. 
Rus in vrede. 
— Mev. 
Sasolburg. 


M. Lamé, Posbus 60, 


VAN STADEN: Adriaan Stephanus — 
Dit het die Heer behaag om van ons 
weg te neem my geliefde eggenoot, 
vader en grootvader na 'n lang lyding 
op 21 Maart 1972 in die ouderdom 
van 72 jaar 9 maande, na 'n gelukkige 
egverbintenis van 44 jaar 9 maande. 
Sy voorbeeldige lewe en liefde was 
vir ons 'n lig op die pad. 

— Bedroefde eggenote, kinders en 
kleinkinders, C. W. van Staden, Wel- 
bekend. 

ANDER SKRYF 





DIE STERWENDE SOLDAAT 





`n Veldprediker in die eerste wê- 
reldoorlog vertel die volgende: 

Doodsbleek en met bloed bevlek lê 
die dapper jong soldaat op sy bed. Hy 
was swaar aan die voorkop gewond. 
Ek het gou gemerk dat sy einde naby 
was. Terwyl ek sy hand in myne neem, 
vra ek hom: ,Kameraad, is daar ook 
iets wat ek nog vir jou kan doen?” 

Die gewonde jong man maak sy 0ë 
oop en kyk my aan en sê: ,,Herr pre- 


diker sny `n dik lok van my hare af”, 
en hy wys met sy hand na sy hoof, 
,en stuur dit as `n aandenking van my 
aan my moeder. Verstaan u? Aan my 
moeder!” 

Toe ek `n oomblik aarsel sê hy: 
,Doen dit maar al word my hoof daar- 
deur die mooier nie. Dit is vir my 
moeder. As ek sterwe sal tog niemand 
my meer sien nie.” 

Ek doen dit toe. 


Ternouernood was ek klaar of die 
gewonde soldaat vra my om by hom 
te kniel en God te dank. 

Ek verwonder my daaroor en vra 
hom: ,,Waarvoor moet ek dank?” Hy 
antwoord: ,,Dank God in die eerste 
plek dat Hy my So 'n moeder gegee 
het. Wat ek van haar gehoor en geleer 
het, het die krag van my lewe geword 
en dit is ook nou nog my steun en 
troos.” 

— Uit: De Kruisbanier. 





SO 


IN NEDERLAND 





Ds. Groenenberg, die voorsitter van 
die visitasie-generaal, dit wil sê die 
manne wat ,,huisbesoek” by die kerk- 
rade doen — amper so iets soos ons 
ringsvisitasies — deel in sy rapport 
aan die Nederlandse sinode mee, dat 


daar in alle Hervormde gemeentes `n 
afkeer bestaan van alle politieke pre- 
diking in die kerk. 

Verder deel hy mee dat daar `'n 
merkbare vermindering in die getal 
dopelinge en katkisante is, maar `n 


groot toename is in die getal nag- 
maalsvieringe en wel omdat sommige 
gemeentes nou elke Sondag die nag- 
maal bedien. 
— Persburo, Nederlands Hervormde 


Kerk. 





JJoafslag 


Reis wanneer dit goedkoper is. Beplan u reise om gedurende onderstaande 
datums `n aanvang te neem — en bespaar 25% op die treingeld! 
(Kinders onder 7 ry gratis trein indien onder toesig van volwasse passasiers — en dié onder 16 halfprys.) 


DATUM: 


19 SEPTEMBER '72 — 
4 OKTOBER '72 


10 NOVEMBER '72 — 
9 DESEMBER '72 


2 JANUARIE '73 — 
9 FEBRUARIE '73 


Konsessiekaartjies is onderworpe aan sekere voor- 
waardes—o.a. is hulle geldig vir een maand. Konses- 
sies is net van toepassing op retoerreise. Die heenreis 
mag nie onderbreek word nie en moet `n aanvang 
neem op die datum wat op die kaartjie verskyn. Terug- 
reise mag nie voor die sesde dag vanaf die aanvang van 
die heenreis begin nie. Verminderde tariewe vir 
kinders geld ook in konsessietye. Konsessies geld nie 


VAN ENIGE STASIE IN: 
DIE REPUBLIEK 

DIE KAAPPROVINSIE EN 
ORANJE-VRYSTAAT 


DIE TRANSVAAL EN 
NATAL 


behartig. 


25% afslag by hotelle. Sekere hotelle bied u ook 25%, 
afslag as u gedurende konsessietye daar tuisgaan. Vra u 
naaste Spoorwegreisburo om meer besonderhede. e@ 

op die Bloutrein nie. 

Sitplekke kan tot drie maande vooruit bespreek 
word. Skakel net die besprekingskantoor 
by u naaste stasie of klop aan by enige 
aangestelde reisagent. 
laat u naaste S.A. Spoorwegreisburo al u 
reisreëlings, insluitende hotelbesprekings, 


NA ENIGE STASIE IN: 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 


. of nog makliker, 





Telegramme: Diapason. 











Vierugroot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 


Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 


Hoofkantoor: Rentmeestergebou, Bosmanstraat 219, Pretoria. 
Tel. 3-1258 


VOLLEDIGE BEPLANDE LEWENS- 
VERSEKERING VERSKAF GEMOEDSRUS 





adverto 4129/a 





Suid-Afrikaanse Orrelhouers 


(EDMS.) BPK. 


PRETORIASTRAAT 157, SILVERTON 


Ook te Kaapstad, DB5-3848; Bloen 'ontein, 7-4969: Durban, 7-9895; 


Potchefstroom, 7381 en Randburg, 48-3906. 





kem PORRELS 


Telefoon: 76-42844 














'N GROOT 
BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons sn — 51 jaar lank 
reeds dien ons die mo- 
torpubliek van Pretoria. 


CHEVROLET/RANGER MANTA/KADETT 


Adlerson  Flitton 


Prstoriusstaat 406 . oe Ee . Tel. 82611 
Hildastraat 427, Hatfield ... AE Tel. 745971 

af is 
so besonders aan 
hierdie man” 


-.. HY'S `n Sanlam-verteen- 
woordiger. Wat is so be- 
sonders aan `n Sanlam-man? 
Hy het Sanlam se unieke 
opleidingskursus deurloop, 
wat hom toerus om leiding 
te gee oor elke aspek van 


versekering en die beskerming 
van gesinsinkomste. Hy's meer 
as bloot `n versekeringsman — 
hy's `n huisvriend wat by u 

en u gesin staan. 

En agter hom is `n wakker, 
dinamiese organisasie wat 





reeds meer as 50 jaar die 
voortou neem met nuwe 
ontwikkelinge in versekering. 
Die man van Sanlam staan 
by u en u gesin. 


SANLAM 


Die voorloper in moderne lewensversekering. 
Kry meer besonderhede by enige Sanlam-kantoor of Sanlam-verteenwoordiger. 

